
LAMPHRANG. 


Nga la thoh ia kane ka kot shaphang ki por bad ki kam u 
Rangbah Rash Mohon Roy, uba baroh ngi ithuh bad ngi tip kum 
i Bah Red, ba kati long kajingsah jingkynmaw burom ia uwei na 
ki Rangbah Khasi uba la sei lut, boi bad mynsiem ban iada ia ki 
hok, ki riti bad ki dustur u khun Khasi ha ka synshar khadar ha ki 
por ba wan tyllep ki mynder shipor; uba la pynlut ia la ka rta jing- 
im na ka bynta ban pynneh bad pynsah ia ka Niam, ia ki jingsneng, 
ia ka shad ka kmen, ia ka put ka tern, ia ka rukom iaid rukom 
kren ha iing ne shabar, kumba la sdang, la buh bad la pynbiang 
u longshuwa manshuwa jong ngi ki khun Khasi; u briew uba da 
ieit thep mynsiem ia ka jingkordor ka jingnang jingtip lyngba 
ki skul bad ka jingkordor ka jingstad jingshemphang da kaba 
tei ia kata ka jingnang jingtip halor ki nongrim ka jinglong jaid- 
bynriew lajong. 

Ki Phareng, haba ki wan kiew sha kine ki lum, ki wan da ka 
jingthmu ban klun lut ia kine ki rilum Khasi bad Synteng kumba 
ki Ieh shapoh rithor. Ki sdang da kaba leh man leh kumba ialong 
paralok parajor, hynrei tang shu ioh bsuh ia ki kjat ki ’a pyndon- 
kam da ki buit sianti jong ki ban ioh daw ban pynkylla ri-k liar- 
wait ia ka Ri Khasi bad Synteng Haba kirn lah da ka waitlam ki 
la iateh noh da ki kular; nangta pat ki tang shu ioh rung hapoh 
kut ki sdang da ki buit laiphew jait ban pynkylla saikhum saiteh 
ia ki kular. Ia ki Tehkular ki pynkylla Sanad bad da ka leh pyni 
bor ki la pynrung hapoh ki Sanad, lyngba ki Syiem, bun ki jing- 
teh jingkhum ia ki hima Khasi ki bam pat ju don hapoh ki kular 
rim. Ban pynjem ia kajingskhem u Khasi ha la ka niam, kaba 
long ka tynrai jong ka jaidbynriew bad kaba tehsong bad pynia- 
tylli ha ka im lang sah lang, ka kam shnong kam thaw, ka sain 
raid sain hima, ka synshar ka khadar, ka leh kmen leh sngewbha 
bad ter ter, ki la wan ialam da ka Welsh Calvanistic 
Mission — ka Mission kaba wan na ka bynta ka Ri Bilat kaba sah 
dum eh bad kaba khim jingmut palat ha ka jingialap niam. 

Da ka jinglyngngoh ki shem ba hangne la don lupa ka 
synshar da u khun u hajar, ki dorbar Hima, ki ain ki kanun kiba 
la biang lupa bad ha khep ha khep kiba kham biang bad kham 
palat ha ka lapphang shem phang ban ia ki rukom jong ki sha ri 
sepngi: 


'The administration of the country by the traditional elec- 
ted Councils, and the conduct of business by such councils 
were such that Captain White (Assistant to Mr. David Scott) 



said that he was amazed at the order, decorum and propriety 
with which the debate was conducted for two days and admit- 
ted that he had not seen those surpassed in any European 
Society .” 1 

Kim banse ban iohi iaroh ia kitei ki jinglongki Khasi, hynrei 
ka mynsiem bad ka jingthmu pynheh hima jong ki ka iai pynshoi 
ia ki ban dem wad lad ban kyntiew ia lade sha ka kyrdan nongjop. 
Ki la lah ban khlieng bad ban khlong lut ia ka jabieng pyrkhat 
Khasi na kiba bun, bad ban bsut da ki jingpyrkhat khyllah bad 
khongpong. Kita ki la kylla long ki ’niangkohnguh jong ki Pha- 
reng bad ki la long ki nongkyrshan ia ki jingleh bedustur beriti 
jong ki — ki la leh isih, kren bein bad kyntait ia jan baroh 
kiei kiei kiba dei ki jong u Khasi bad ki la sdang khein sting ruh 
wat ia ka khein kur khein kha ha ka poi kha poi man. 


Ha kane ka jingthoh phin shem ba haduh katno ka policy 
jong ki Phareng ka trei kam bad haduh katno ba ki jong i Bah 
Red ki ia leh ban da ban dup ia la ka jaidbyuricw. Ha man ki 
kam ki Kristan ki ieng kum ka stieh ba da ia ka Sorkar Phareng. 
La ha ki kam Hima sima kum ha ka “Thma Sohra”, ne ha ki kam 
niam, ne ha ki kam ka Seng Khasi, ne ha ki kam shad kam kmen 
bad rong biria kine ki Kristan ki wan kum ki nongpynwit bad ki 
maw-jynthut. Sa ha ki kam skul ruh kine hi ki kyllaniam bad ki 
Sahep Phajri jong ki ki pynwit bad ki khang lad ia ki Khasi ban 
iaid shaphrang da la ki kjat bad ban pynsan pynrangbah shuh shuh 
ia la ka jaidbynriew da kaba bud ia ki lynti bad ki mawpun maw- 
jam ba la buh lupa u hi u kong. 


Ka jingtrei shitom i Bah Red bad kiba ia don lang bad i, ka 
jingpruid bad jingpyni lynti jong u Babu Jeebon Roy, ka jingnud 
ban kren pynrem pyrshah phlak ia ka Sorkar Phareng bad ia ki 
Kristan-khim-jingmut da u Sib Charan Roy ki long ki jingkyrkhu 
ia ka ri ba haduh mynta ka jaidbynriew Khasi ka dang sah kum 
ka jaidbynriew kaba phcr bad kaba kyrpang ha ka pyrthei. 

Kine kiba dang khie dang san mynta kiba la lait na ka bih 
biah phongrai ki dohlieh na sha ri sepngi, kirn tap matlaji shuh ia 
la ki khmat, kim pdiang kyllut shuh ia kaba ong bad thoh ki doh- 
lieh, hynrei ki la phai bad buddien ban lap biang ia ki tynrai ka 
jaidbynriew lajong bad ki moin ki manik kiba don ha ka. Ki la 
sngewthuh ruh ba ym don jaka ban ieng skhem lada ym don 


1. Labiri, R. M.— “The Annexation of Assam -sec. 3 (The Khasi 
Insurrection), p. 74- (1975), 




(Hi) 

jingieit ia la ka jong. Ki la pyrshang ruh ban pli sniehsop da ka 
jong kiwei hynrei ka lajong to ka lajong. Bad kumba thoh i Bah 
Red: 

“Ki Si Kyrtong kim ju pah bo, 

Wei rem iatur, ki shu phet mo. 

Ban kylla dab ki Si Kyrtong, 

Khein burom baroh ka 9hnong. 

Wei la kylla jaid shawei, 

Ka kam biang kumba dei; 

Ia sang ia ma la leh madei, 

La kur la kha shu kren khar-ei. 

Khun Khasi ba pher nadong shadong, 

Kharlieh Kbariong kim lah long; 

Khein kur khein kha kam iadei, 

Nadong shadong shu leh madei.” 1 

Nga Jcyrmen ba kane ka jingthoh jong nga shaphang i Bah 
Red kan dang pynsyaid mynsiem bad pynshit rhem shuh shuh ia 
ki para Khasi-niam-tynrai ba kin iaineh kum ki nongphira, nong- 
sharai, nongpynim bad nongpynsan-pynneh ia la ka niam bad la 
ka jaidbynriew. Nga kyrmen ruh ba ki para Khasi kiba leit bud 
noh ia ki niam nongwei kin da thew da khiar ia kaba dei bad ka 
bam dei. Nga kyrmen ba kin nym shu long mutlop kum kiba 
mynshuwa, kiba, ha ka shah ai ksuid bad ka jingshahkemjadu ha 
u mynder shipor, ki la shu khalah lut shabar ia la ki rukom la- 
jong haduh ba shipor ki la thap ngat ruh ha ka pynshoi ban pyn- 
duh syndon ia la ka jaidbynriew thiaw. Nga kyrmen ba kin iai 
neh ha ka wad bad ka buddien biang ia ki thied bad ki tynrai, ym 
ban ioh daw ioh dong ban ioh kynnoh sniew ia la ka jong, hynrei 
ban shem ia ki ksiar ki paila bad ki mawkordor kiba don ha ka 
ban pyndeng pynkieng, da biang ka kup ka sem, ia ka jaidbynriew 
lajong, ba kan paw pymai biang, donnam donburom, donsot 
donblei. 

Nga kyrmen ruh ba kane ka jingthoh kan kyrsiew bad 
pynkynditbynriew ia ki Khasi (Khasi bad Synteng) ba kin >m shu 
ia pyrta shla, “Ban neh ki hok, ki riti, ki dustur”, khlem sngew- 
thuh, hynrei ba kin da ia wad thikna shaphang jong ki bad ban 
pynbiang pynbha biang ia ki ba kan neh ka nam ka kyrteng u 
hynniew skum u hynniew trep. 

Vmsohsun, Shillong | Kynpham Singh 

1 st March, 1979. J 


2* Roy, R. M. — Ka Jingrwai Shad Suk Mynsiem (4. 4. 27). 




I. KA SYNSHAR KHASI BAD KA JINGWAN 
KI PHARENG. 


“U Khasi Hyndai u long uba bat tang ia ka Hok Lano 

lano lane mynno mynno ruh u Khasi Hyndai um ju leh ia 
kaei kaei kblem da ia mynjur lang ha ka Durbar pyllun ka 
jong u para kur u para kha lane u para shnong u para thaw 
ba ia shong ryngkat ha ka muluk ka jaka.” 3 * 5 

U Khasi u da tai bin shi bin shuwa ba un leh ia kano kano 
ka kam, khamtam lei ha ki kam shnong kam thaw, kam synshar 
khadar, kam hima sima. Haba la shong dorbar lada ym lah ia 
beit, ki da shong da ki sngi ki taiew baduh ban da lah pynbiang 
ia ka kam. 

Ki Bakhraw ki dei ki nongseng raid nongseng hima, bad kim 
dei kiba thung ki khun ki hajar ne ki syiem. Ia u syiem ym ju 
thung napdeng ki bakhraw hi, hynrei na u wei u ar wat lada dei 
uba rit jaid ruh. Wat da u mraw ne u khar Hindu ne Musulman 
ba ki wan ring na shapoh rithor ruh ki ju pynlong syiem. Ki jaid 
syiem kim sbym long kiba kor ne kiba khraw. Kane ka long ka 
nongrim ka seng hima u Khasi ha man ki hima ha ki por hyndai. 

“U jait baheh jait bakhraw um treh ban long Syiem, namar 
badei ka kam Syiem kaba dei ban shimti ia ka Nar ka Bili, 
ia u sai khum u saiteh, ban shimti ia ka kamai ka kajih ka 
jong u iapduh u iaptan, ban shimti ia ka tangon ka lymban, 
ban ai Saja ia u dakait u runar, u nongtuh u nongshohnoh.” 

“Tang kata kajait Syiem bad tang u Syiem kiba lah 
ban shimti ia kine ki kam.” 

Ki Phareng ki khlem pat sngewthuh ia ka kyrdan jong u 
Syiem Khasi ha ki Hima. Ki shu shim ba u long hi kum ki 
syiem khariong syiem kharlieh. Ha ki jingiakren ia pynbeit ruh 
ki iaid lait ia ki Bakhraw bad ka Dorbar. Hynrei wat la katta 
ruh u Syiem Tirot, kat kumba paw na ka Agreement ai shna 
lynti* u da ioh ia ka jingmynjur jong ka Dorbor ki Bakhraw bad 
ki tymmen ki san ka Hima Khadsawphra. 


3. Roy, R.M. — U Khasi Hyndai, p. vii. 

4. ibid (3), p iil. 

5. Aitchisoo, C.E. — A Collection of Treaties Engagement and Sanads, 
vol. I, Pt. H NO.LXXXIV. pp 241, 242. 

Halor katei ka jingiatehkular ha ka snem 1826, u David 
Scott jong ka Sorkar Phareng u la wan sha kine ki lum Khasi. 
U la wan da ka jingman leh ieit bad leh kwah long paralok, hyn- 
rei u dei u phniang ka jingpyntroin ia ka jaidbynriew Khasi. 
Shisien ba ula ioh bsuh ia ki nongbud bad ki nongsynranjong u 
hapoh Ri Khasi ki la wan boi bad wan roi ban kynroi pynpra ia 
ki nongrim tynrai u Hynniew Trep. 


Ha ka snem 1829 u David Scott u la phet iap da u kulai na 
Nongkhlaw. U la lait im da ka said — da kaba shu ber tyngka 
pliah ha lynter lynti naduh Nongkhlaw haduh ba un da poi ha 
Mawphlang. Ki NongMawphlang ki wan ialam ia u sha Sohra- 
rim bad ki la pynrieh ia u ha kawei ka sem shlem sain nar. 
Nangne u Dewan Jaid Nongrum, u Lyngdoh Swer, bad ki briew 
jong u na Laitryngew ki la wan ialam ia u sha iing u Syiem De- 
wan Sing jong ka Hima Sohra 8 uba la tymmen bha bad uba la 
matlah. Namar ba ym don shuki, ki la pynshong ia u David 
Scott halor u thlong ba la siang da ka bonat saw. Shimiet shimiet 
ki la leit pynrieh ia u shapoli riat Rangpungpa ban pyllait im ia 
u na ka jingthwiat ki nong Khadsawphra. 6 U Syiem Dewan u 
la matlah, u la tymmen bad u la jan iap. U Suba Sing, u pyisa 
jong u u la pyniaid ia ka hima na ka bynta jong u, bad kum u 
nongmihkhmat jong u Syiem Tymmen. 


Ki Phareng ynda ki la ia dei kam ki la sogewthuh ia ki ru- 
kom synahar hapoh Ri Khasi. Ki shem ba ha ki kam hima sima 
dei ki Bakhraw bad ki tymmen ki san kiba bat ia ka synshar; bad 
ba, ha kajingshisha, u syiem u dei tang ban sngap bad ban pyn- 
treikam iaki rai bad ki hukum ka Dorbar. Ki -Phareng ki la 
wan khnang da ka jingthmu ban pyniar hima bad haba ki la shem 
ba kim lah ban jop da ka thma ki la iateh noh da ki kular tang 
ban ioh rung hapoh ri. Tang shu la ioh rung ki la bsuh ia u 
phniang pyrkhat khyllah u mynder u ban pyntroin bad pynpra ia 
ka synshar Khasi. Ki la sdang nyngkong eh na ri Sohra. Ki la 
pyrsad ia i mynsiem sngewkhraw ha ki syiem da kaba ithuh ia ki 
kum ki khlieh ka Hima bad ba ki Bakhraw ki long tang ki nong- 
synran jong ki (“their chief officers”). Ki la kyntiew skong ia ka 
kyrdan u Suba Sing bad ki la leh man ithuh ia u kum u ‘Rajah’, u 
kynrad halor ki khyndew ki shyiap, halor u khun u hajar, bad 
kum u halor duh ha ka hima. Kane ka jingithuh kyrdan ki 
Phareng ia u Syiem Sohra ka paw tyngkrein ha ka iapli jaka ia 
ka Saitsohpen bad kaBholaganj, bad ka ai lease ia ki par dew- 
iong Rynsan-u-Buh, ha kaba u Suba Sing marwei u la soi ia ki 
kot iateh kular. Ym don shuh ka jingiasoi lang da u Syiem bad 


Roy, S. C, — Unpublirhed notes. 

ki Myntri bad u tymmen u san hynrei shu “Nga (u Suba Sing) 
nga ia kut “ne” nga kular...” 7 

Ha ka 5 tarik u Naitung 1856, u Suba Sing u la iap bad u 
Ram Sing, kum u pyrsa nyngkong jong u Syiem Suba u sbu thoh 
beit sha u Principal Assistant Commissioner ba u la long syiem 
ma u. U Principal Assistant Commissioner khlem da tohkit bniah 
u la shu ai la ka ai “sanction” ba un bat ia ka longsyiem. 8 Ba- 
roh ki rangbah ki khadar kur, ki rangbah raid bad ki rangbah 
shnong ki la ieng pyrshah ia kane ka kam beain beriti bedustur u 
Ram Sing, ba khlem da jied syiem ia u da ki khadar kur bad ki 
tymmen ki san ha ka Dorbar kat kum ka riti jied syiem. Kane 
ka dei ha ka por ba ka Ri India baroh kawei ka don hapdeng ka 
“critical period”, namar ka Mutiny. Hapdeng ka jingma ba ioh 
shane shangi ruh kan sdang ka thma u W. J. Allen, u Political 
Agent, u lalah ban pynjem bad ban pynhun noh ia ka Hima Sohra 
ban pdiang ia u Ram Sing kum u Syiem, da kaba iakynduh mar 
khmat bad ki khadar kur. U da kubur ba ka Sorkar ka la leh 
bakla bad u da pynskhem da ka jingthoh ba yn nym shim ia ka 
jingithuh syiem ia u Ram Sing kum ka rukom ban bud biang ha- 
dien habud, hynrei ba yn da bud hi tliik ia ki rukom bad ki dus- 
tur thung syiem kumba la buh ki longshuwa manshuwa. 9 

U Ram Sing ruh u la sngewthuh ia la ka jingbakla bad ba u 
khun u hajar u iai ap phira ia la ki riti bad ki dustur. Ha ka 
jingpynthymmai agreement jong u bad ki Phareng ha ka snem 
1857 u da ioh ia ka jingmynjur lang ki bakhraw bad ki tymmen 
ki san. 10 Bad ngi iohsngew ruh ba u long u syiem uba da burom 
ia ka Dorbar bad uba da shong hapoh ka Dorbar bad pyniaid 
ia ka kum u Syiem Khasi ym kum u ‘Raja”. U shu sngap ia ka 
jingkdew jingiapyni ki bakhraw bad ki tymmej'i ki san, ka jingia- 
teinia ha ki kaja maja ba wan ha khmat ka dorbar bad u shu 
pynlong kam ia ka rai jong ka dorbar. 

Ha ka por jong u Syiem Ram Sing, ka Sohra ka dang dap 
da ki iing sder bad iing sop-tynriew. Da buh da ka adong ba ha 
ki por tlang bad pyrem ym bit tbeh ding mynmiet myniong da u 


7a. Agreement between David Scott and Soobha Sing Raja on behalf of 
Dewan Sing, Rajah, dated I Oth September 1829. 

7b. Agreement between the Political Agent at Cherrapoonjee and Soobha 
Sing, Rajah of Gierrapoonjee, dated 20th April 1840. 

8. Allen, W. J, — Report on the Administration of the Cossyah and 
Jynteah Hill Territory — 1858, pp. 82, 83. 

9. ibid (8). 

10. Agreement between The Honorable Company and Ram Sing Rajah 
dated 16th May 1857. 

prew ioh her ding sha iing ki briew. Ha kawei ka miet khmat 
pyrem u Syiem Ram Singh u kham shong miet ha iing kur jong i 
Kpa u Saron Diengdoh, ha neng iewhat bad haba u leit phai sha 
la iing kaba sharum iewhat, ki nongbud jong n ki la tbeh prew 
artylli uwei nadien bad uwei na khmat jong u Syiem. Hamar ba 
ki poi pyrshah ka iing u Donkha Dunai, ha shiteng lynti, u la 
mih u Donkha bad u la mai ia kita ki nongtbeh prew. Hangta 
uwei na kita ki nongbud u la ong, “Em me, wat da mai eh me 
ong, ki Syiem te me.” U Donkha hangta u dang mai shuh bad u 
byrngem artad ba la shai ka sngi un mudui ha iing Syiem. Ha 
kata ka step u Syiem u la phah khot ia u Donkha bad u la kylli 
ba u da mut shisha ne em ban mudui. U Donkha u la jubab ba 
ka dei ka kamram jong u ban mudui ba la pynkhein ad ong wat 
lada dei u Syiem ruh. U Syiem u la ai adong shiphew tyngka. 
Rs.5/- shi ding. Wat u Syiem ruh um long satia halor ka Bishar. 11 


I Bah Red i thoh: 

“Mynhyndai wat da ki Syiem jong ngi ruh kirn ju leh ne kren 
ei ei shaphang ki kam ki jam khlem da ka jingmynjur ka 
Durbar, ki Syiem mynhyndai ki long kiba hok bad kiba iaid 
hok ha ka jingim jong ki, ki da sngew ruh ha lade ba ki long 

ki shakri jong ki khun ki hajar ka Hima Barobor ki 

Syiem bad la ki jait baheh bakhraw ki lum da ka Durbar ha 
kaba ki khun ki hajar kin ioh ban ia kren ia pyni lem da ka 
ktien kaba bha kaba jemnud, ki ia kren ruh klinang ban 
biang ka shong ka sah ban suk ban bha ki khun ki hajar ha 
ki kam ei ei baroh. Hapdeng ka Durbar baroh ki ia ioh lad 
ban ia kren ban ia pyni ia kaba dei kaba shongnia. Ki ia 
kren tang da ki jingjemnud jai jai. 


“Ki da ong ruh artat wei haba la ia wan ha ka Durbar, 
ngi dei ban wan tang da ki mynsiem kiba sngur kiba khuid, 
ba ha ka Durbar u Pa Blei hi ruh u don ryngkat.” 12 


U Syiem Ram Sing u la iap ha ka 23 tarik u Iaiong 1875. U 
para ar kmie trai jong u, u Bor Sing, u long u ba rangbah rta eh 
na ka jaid syiem. Hynrei u Bor Sing u la kylla Kristan noh. Ki 
Bakhraw bad ki tymmen ki san bad u paidbah ki la ia shong dor* 
bar da ki bun sngi ha Lum Dewsaw ban tyrwa ia ka kam syiem 
ha u Bor Sing lada u wan phai biang sha ka niam tynrai, bad ka* 
ne ka dorbar ka la neh haduh kumba shi bnai. Hynrei haba u 

11. U Nongpynim (Ed. S. C. Roy), No. S3, Rympbang 1934, pp. 10*12 

12. Roy, R.M. -op. cit. (3), pp. 1,2. 

Bor Sing umtreh ban ieh noh ia ka niam KhriStan,* ki khadar 
kur bad ki tymmeo ki San ki la jied noh ia u Hajon Manik kum 
o Syiem-long-syiem. 13 

Ka rukom thung Syiem ka iaid beit kat kum ki riti bad ki 
dustur hyndai bad khlem don ka jingbamhun no jingbamsuk ha- 
poh ka Hima baroh kawei. Tang kawei kaba pyndiaw iau khun 
u hajar ha ka por ba long syiem u Hajon Manik ka long ba u 
khlem pyndcp ia ka thang ka ring ia ka met iap jong u Ram Sing. 

Ynda iap u Syiem Hajon Manik ha ka24 tarik u Jymmang 
1901, ka la mih ka jingiaknieh long syiem hapdeng u Chandra 
Sing, 14 u Kpa i Bah Red, bad u Roba Sing. La khio ka thma- 
poh-iing ha Sohra, bad la wan ur wan hap ka jingkulmar bad ka 
jingjynjar kaba la neh da ki snem. Ka la dei ruh ka por ba ki 
Phareng kiba baroh shi katta ki la buhrieh ia la ka jingbuaid pyn- 
heh hima ki la sdang ban khniot ia ki bor jong ki nongsynshar 
bad ban mushlia bad pynbakla ia ki riti bad ki dustur synshar 
Khasi: 


“Ki Jingpynong ki Sunad Thymmai ia ki syiem ki long 
kumne : — 

(1867 bad 1875 A D)~ 

(2) Ba u syiem (tang u syiem hi marwei ym shym da dei lang 
bad ki myntri) un long hapoh ka jingsynshar no jingpynbeit 
u Deputy Commissioner” 18 


La iehklet noh ia ki myntri kum ki nongmihkhmat jong ka 
hima, bad kirn ia soi lang shuh ia kino kino ki jingiateh bad ka 
Sorkar-tang u syiem marwei. Ka la poi long ruh ba kane ka 
Thma-Sohra. ba u Deputy Commissioner pynban u la long u nong- 
sain syiem. La pynkhein ia ki kular Tim — ki hima kim long 
shuh ‘‘hapoh ka jingiada ka Sorkar’’ hynrei hapoh u syiem uba 
long u shakri ka Sorkar Phareng” 1 9 


*Khmifabha: Ki Phareng ki )a wan bad ki la leit. Ki bad ki atiar 
jong ki ki Missionary ki la pyrshang ban pynkylla ia ki riti bad ki dustur ka 
Hima Sohra, hynriew pateng syiem naduh u Oewan Sing. Ki khlem da lah. 
Hynrei ha kane ka snem ia u Me Sing, Syiem Sohra, uba la iap ha ka 2 tarik 
u Kyllalyngkot 1979 la shu tep kat kum ka rukom Niam Kristan ha ka 5 
tarik utai u bnai, kata ruh da ki khun. 

13. U Nongphira (Ed. S. C. Roy), No. 5, Naiwieng 1903, pp. 37-40. 

14. cf. Assam Administration Report 1901-1902, Pt. II, Chpt.I,pp. 90,91. 

15. U Nongphira, No.9, Kyllalyngkot 1904, p. 17. 

II. KA THMA SOHRA. 

Na ka jingiateh lok ka poi sha ka long kynrad. Ha ka snerd 
1875, u Hajon Manik u la long syiem hapob ka jingpyniaid jong u 
Deputy Commissioner, ym dei sbuh kum u syiem-long-syiem ba 
pynithuh ka Dorbar sha ka Sorkar Phareng. Ym don jingiasoi 
teh lok shuh hapdeng u Syiem, ki Bakhraw bad ki tymmen ki san 
ha kawei ka liang bad ka Sorkar Phareng, bynrei la shu ai da ka 
Sanad ia u syiem, da kaba u dei ban mane bad ban bud lut ia ki 
hukura bad jingpynbeit u Deputy Commissioner. Ka Sorkar Pha- 
reng ka la pynhiar ia ka kyrdan jong ki hima Khasi na ki semi- 
independent state sha ki ‘ tributary state” bad hakajuhka por 
ki la kyntiew skong ia u syiem, kaba long khongpong ia ki riti 
bad ki dustur synshar u Khasi. Ryngkat ryngkat ka Sorkar ka 
ia trei lang bad ki Methodist bad lyngba jong ki bad ki jinghikai 
jong ki ka la phrung ia ki jingmut bad jingpyrkhat khyllah bad 
khongpong ha ka jabieng jong bun ki Khasi. Ka la sdang ban 
pyntreikam ia ki jingthmu jong ka ban wan rah ia ka political bad 
social emasculation ia ka jaidbynriew. 

U John Roberts jong ki Methodist uba dei tang u khun iap 
kpa na Wales, uba khlem shong skul bad uba naduh dang rit u la 
hap trei hapoh ki par mawsleit ha ri Wales, u la wan long 
missionary sha Sohra. Ha ka por ba u wan sha Ri Khasi ka ktien 
Phareng ruh um nang bha bad ban hikai jingkhein u da hap ban 
ia khein lang khut shi khut bad ki khynnah. Hynrei u la ioh ka 
nam Doctor (Doctor of Divinity). 1 6 U khlem da pynlut sngi tang 
ha ki kam niam hynrei u la mushlia ruh ha ki kam hima. Kane 
ka jingkren jong u ha Oswestry ha ka snem 1896 ka pyni ia ka bor 
jongu ha kajingiadei bad ka Sorkar: 

“Ngi la kylla Khasi ruh ia ka Katekhism u Reverend Wil- 
liam Lewis, na Pontypridd... Don ka jingpynwit shaphang 
kane ka kot, namar ba ngi kwah ban pynlong text-book ia 
ka. Ka Government ka ieng ba kam ithuh niam. Namar ba 
nga long Secretary ha kato ka por, nga la ioh ia ka shithi 
kaba thoh ba ka long pyrshah ia ki rules ban ai pule kum 
ia kata ka kot ha ki briew, bad namar kata kim lah ban 
ai nong examin. ‘Lada phim lah ban leh ia kane’, nga jubab, 
‘phin sngewbha ban dkhat noh ia ki jingiadei kam jong ngi 
bad ka Sorkar V Mar mar ka wan poi ka jubab ba nga lah 
ban leh katba nga mon ia ka kot." 17 

16. 17 Nongphira, No.S, Naiwieng 1903 p.33 
also, C.M. Conference Report(1896), p. 74. 

17. Ka jingkren u John Roberts ha Oswestry (Wales), September 1896 
(Translation). 

U Captain Herbert, u Deputy Commissioner jong ka Khasi 
bad Jaintia Hills u don ka jingiasngewthuh jiagmut kaba iajan bhq 
bad u John Roberts, bad u la ioh report na u man ka teng ia ki 
jingjia hapoh ka Hima Sohra. U John Roberts u ai jingmut bad 
u don ka jingiatiplem bad u Captain Herbert ia ki kam poh-hima 
ha ka por ba u iap u Hanjon Manik. 

Halor kajingai jingmut u John Roberts, u Herbert, pyrshah 
ia ki riti bad dustur synsharhima u la ai bat shipor ia ka kam 
syiem ha u Roba Sing, namar ba, ki briew ki kynnoh, u don ka 
jmgnoh sha ka niam Kristan (“of Christian proclivities”), ba u dei 
u p v rsa trai jong u Govind Chandra, uba la kylla Kristan noh 
bad namatkata la kyntait long syiem ha ka hima, bad ba ki para 
jong u ki la kylla Methodist. La khih ka Hima Sobra bad la 
khynwin ka Sor Shillong. U Chief Commissionei, u Henry Cot- 
ton, u la ai hukum bak bak ia u Deputy Commissioner ba un 
weng noh ia u Roba bad ba kin bat synshar ki khadar kur kat 
kum ka riti haduh ban da jied syiem thymmai. U da hukum ruh 
ban pynbeit kloi noh ia ka thung syiem. 

Hadien ba u Chief Commissioner u la ai hukum ban weng 
noh ia u Roba Sing na ka kam long syicm-shipor, ki nong kyr- 
shan jong u ki la pynlong ka jingialang paidbah kaba ki kam ba 
ka dei ka Dorbar Hima. Kata ka “Dorbar” ka la rai ban ithuh 
syiem ia u Roba Sing. U Chief Commissioner urn treh pdiang ia 
kata ka jingrai namar ba ia kata ka “Dorbar’’ khlem da khot bad 
pynlong kat kum ki dustur ka Hima Sohra. 

U Capt. Herbert halor ka hukum jong u Chief Commissioner, 
ha ka jaka ban phah pynlong dorbar, u la shu khot ia ki khadar 
kur sha Saitsohpen bad hak dak u la shu jied rangbah khadar kur 
hangta hi; bad u la phah n on syiem ia ki. Phra ngut ki mon ia 
u Chandra Sing bad saw ngut ki mon ia u Roba. U Capt. Herbert 
u la pyntip sha u Chief Commissioner ia katei ka “election” 
hynrei khlem da ioh hukum pat da kumwci hak dak u la pyobna 
pat ban jied syiem da u paidbah ha ka 14 tarik u Nailar 1901. U 
Chief Commissioner u la pynduh ia kata ka hukum bad halor ka 
report jong u Deputy Commissioner u la pynskhem ia ka jinglong- 
syiem u Chandra Sing. Ha ka 23 tarik Naitung 1901 u la ai 
Sanad bad Khillat ia u.J, 8 

U Chandra Sing, kumba la thung syiem ia u da ki khadar kur 
bad kumba la pynskhem da u Chief Commissioner, u la pyrshang 
ban ia beit hapoh Hima, hynrei namar ba ka la jur ka jingpynshit 
paidbah da ki nongkyrshan u Roba Sing, u la phah petition sha 


18. cf. op. cit (14). 

u Chief Commissioner ha ka 27 tarik u Naitung 1901. U la kyn- 
noh nalor kiwei kiwei de ki jingmudui : 

1 . Ba dei ki jong u John Roberts, Krisno Mohon, Rev. 
Ksanbin, Kundromuni Singh bad kiwei ki Kristan kiba pynshit ban 
kyrshan ia u Roba namar ba ki kwah ban long syiem ma u, uba 
don ka mynsiem sngew Kristan. 

2. Ba u Deputy Commissioner u la shah shkor tang ia ki 
Report jong u John Roberts, u Dohory Ropmay bad u Suttro 
Sing, Sub-Inspector, kiba long niam Methodist. 

3. Ba hadien ka jingkhlad noh jong u Hajon Manik u John 
Roberts u la phah lam ki report lamler, shu thaw laiphew jail sha- 
phang ki rai dorbar bad pynthoh bria ia ka jinglong u Syiem 
Chandra Sing. 

4. Ba u John Roberts u la shong dorbar lang ha ki “dorbar” 
kiba jied syiem ia u Roba Sing . 1 9 

Kitei ki long katto katne ki jingmudui jong u Syiem Chandra 
Sing. Hynrei ka la long ruh ba baroh ki jingiakhih pyrshah syiem 
bad ki jingkulmer haduh ka 3 tarik u Iaiong 1902, ba la thung 
syiem da u paid bah ia u Roba Sing, ki la jia tang ba ki sngi 
pdeng taiew. Ki ia shong thait ha ki sngi Robibar: 

“Ba kita ki nongpynkhih thma pyrshah u s’iem bad ka 
Government ki la sumar bha eh ia ka sngi u Trai. Man ka 
sngi la don ka jingpynkulmar ha ka shnong, tang ha ka 
sngi U Trai ym shym don dorbar bad jingpynklumar.”* 0 

U Hormurai Diengdoh, uba dang don hapoh ka niam Metho- 
dist ha katei ka por, u la kyrshan tyngeh ia ka liang u Roba Sing 
bad ia ka nia ban thung syiem da u paidkar - ka popular election: 

“Bad khatduh eh, namar mynta ba ki briew ki la ym beit 
shuh ha ka rukom rim kumta ban shu thung s’iem hi da ka 
dorbar kan long barobor ba ym kham lah shuh, te ka la dei 
eh kane ka rukom thymmai ka Sorkar ban shem la u briew 
u bahok bad uba kham suk jingmut ki paidbah ka long tang 
da kaba la pynbun paid (election.)'*. 91 


19 U Nongialam Katholik, No.2, Rymphang 1902, pp. 19,20. 
also, cf. Petition of Chandra Sing to C.C. dated 27.7.01. 

20 U Nongialam Katholik, No. 1, Kylialyngkot 1902, p. 5. 

21 U Khasi Mynta (Ed. Hormurai Diengdoh), No. 61, Nailur, 1901 pp. 3,4. 

“Ka long kaba shai ba lada yn thung s’iem mynta ha Sohia 
kumba la leb ha ka por u S’iem Hajon Mania bad u s’iem 
Ronsing, U Chundro S’iem un ym Ioh briew shipawa, na ka 
hima Sohra ki ban jied ia u. Kane ka long uatnar ba ki ong 
ba u la Tap duh ki kynthei na la ling. Kumta ha ka jingbam 
bit ne bam lah pyndep la ka niam Tong s’iem, u kham sniew 
ban ia u Kristan, kane ka long ka jingngeit u riew bat niam 
Khasi, bad namar kane haba la shu thung bor pyrshah Ta ka 
mon u paidbah ym lah ban khmih lynti ba ka hima Sohia 
kan suk.” 22 


“Shaphang ka long s’iem u Kristan kum ha NongStoin bad 
Khatsawphra ki jaka kiba u s’iem hi da lade um donkam ban 
pyndep ne leh niam ka la bha bad namarkata ki briew ruh 
ki suk. Kum ha kine ki jaka kiba ka jinglong s’iem kam 
la soh eh bad ka niam ka hima kumba ka long ha u s’iem 
Sohra bad s’iem Nongkrem lada ngi ioh s'iem da ki Kristan 
ruh ka nangbha: ba lada haba ki long ki briew kiba bha , u 
Kristan u khambha ban kyntiew ia ka jingshai ha ki briew, ka 
ban pynduh ia ka ngeit bieit." n 

Hynrei: 

“U Chandra Sing u dei Shi'sha eh uban long Syiem na Tng 
ka Sngi Syiem ne wat na pdeng - ka Tng ka Kieh Syiem hi 
ruh; naba, ha ka Ting ka Sngi Syiem u dei ma u uba rangbah 
tarn eh bad uba long kfii; bad ha ka Tng ka Kreh Syiem pat 
u bynmen eh u Chandra Sing Syiem hi ha ka rta. Kumta na 
kano kano ka liang u dei hi u Chandra Sing Syiem u ban neh 
Syiem.” 22 

Ha ka24 tarik u Nailur la khot ia “12 ngut ki briew na Elaka 
Sohra ia kiba u Chandra Sing S’iem u la mudui ba ki long ki 
rangbah ba thaw ia ka dorbar ha kaba ki briew ki ia suit-klong 
ban ym kohnguh ia u Chandra Sing,” ha khmat u Deputy Com- 
missioner. Ki la ong ba ki lum dorbar ban synniang pisa “ban 
aphir pyrshah ia ka jingthung S’iem”. 24 

Ha ka 25 tarik u Risaw ki nongkyrshan u Roba Sing ki la ia 
lum dorbar bad ki la pyrkhat putet ban thaw iew noh ha Iewrim. 
Kumta ha ka sngi Iewbah Sohra, ha ka 28 tarik u Risaw 1901 ki 
riewkhmat ki da wan rah bad pomblang ha Iewrim kawei ka ’lang- 


22. U Khasi Mynta, No.63, Naiwieng 1901, p. 3. 

23. U Nongphira, No.5, Naiwieng 1903, p. 37. 

?4. V Khasi Mynta, No.62 ( Risaw 1901, p, 5, 

kynthei bad uwei u ’langshynrang. Ki da jer kyrteng ruh ia kata 
ka lew ka ‘‘lew niam Laiphewslinong”. Ki da pom bad blang, ki 
da tem ksing bad nakra bad ki da sieh bad ka lama. 2s 

“Ki jong u Roba Sing bad ki lok jone u ki leh kumba ki 
don ha la ka boi hi i'a ka ban long s’iem hi bad leh hi la kiei 
kiei baroh. U Deputy Comishnor Saheb u la maham ia ki 
shigien, hynrei la kata imat ba kim suidfiiew bad kim kheifi. 
Naba u shu leh tang da ktien bad ka jingsneng imat ki tharai 
kumba ki shu ia kren bina bad u Deputy Komishnor Saheb. 
Na kaba ki leh mynno mynno dang kham khyndiat, hynrei 
mynta ki la leh noh hadu h ba kut, imat ba ki ia shim la ka bor 
ka Local Government ha la ka kti hi. Ki pynbna ba ki la 
thung s’iem hi ma ki ia u Roba Singh. Ha kane ka 28 tarik 
October 1901, ka sngi Iewbah Sohra ki briew jong u ki rah la 
ki stieh ki waitlam bad ki diengduh kum ban leit hiar thma. 
Ia ki briew ki ban leit lew Sohra ki khang bad ki ring la ki 
hawei pat ka jaka kaba kyrteng ka Iewrim, ka bam ju long 
lew shuh mynta la bun r’ta briew, hangta ki leit pynlong low 
bad la ki nongkhrong kiba khrong ha ki jaka ba juh khrong 
ki beh bad ki lute noh.” 28 

Ki nongkyrshan u Roba Sing pat - 

“Ki ongla long ka lew kaba khraw katbam pat ju don ka 
jingbun briew mynno mynno ha lew Sohra kat kata... Ki ong 
ba ka khrong shu lait ei ia kiba leit lew leit hat.” 27 

Ki la pynlong lai iew hangne. hynrei ha ka iew kaba ki pyn- 
long ha ka 9 tarik u Naiwieng 1901, la leit hiar ki pulit na Shillong 
bad Inspector bad Sahep Bishar bad Secretary u Chief Commis- 
sioner. Kumta ka iew ba seng ki nongkyrshan u Roba Sing ka 
la tdam noh. 

Ka jingsat hapdeng ki nongkyrshan u Chandra Sing bad ki 
nongkyrshan u Roba Sing ka la poi shaduh ka ia pyndonkam da 
ki tiar. Ha ka 8 tarik u Naiwieng, la ioh dngiem ha shnong. 
Kumba ki ju leh ha kito ki por ki da rah ia ka dngiem halor ka 
rynsan, ki da pymhong bad pyndeng syntiew ia ka. Ki rah ia ka 
na khlieh sha kjat shnong, bad ka phawar bad ka siat suloi jrain 
shijrain. La jia ba uwei u Kyrton Rai Jaid Khongwir u dang 
shong peit kai. U dei u nongbud u Roba Sing. Napdeng uta u 
paid bah ba bah dngiem la siat ia u na shadem. Dei na ka shyieng 


25. U Khasi Mynta, No, 63, Naiwieng, 1901, p. 5, 

26. ibid (25). 

27. ibid (25) 

shadem, u kuli u khlem da iohngam shapoh bad u la shu iapler. 
Ym da lah tip ba shu kum bakla ne ba da mut thew pynmynsaw 
shisha, hynrei ki liang u Roba Sing ki kynnoh ba u siat u Bhadro, 
u pyrsa u Chandra Sing. 

Ynda i kum ban sdang ka jingpynkulmar hapoh shnong u 
Chandra Sing u la phah ap pahara sawdong ka shnong da ki 
briew lajong. 

*‘Ki nongbud u Chandra Sing S’iem ki la kem bad pyn- 
mynsaw ia ki katto katne ki briew paidbah ha ka 4, 5 bad 6 
tarik Nainohprah bad ki da byrngem bad kren thad ia ki 
briew ha shnong Sohra; bad ki da ap ruh la suloi la tiar baroh 
sawdong ka shnong ban ym ai rung ia ki ban wan ha shnong. 
Nangta ha ka 7 tarik la wan hiar paidbah bun bah bad 
ha kata ka sngi kim lait rung ha shnong hynrei ha kaba phra 
tarik ki la rung. Bad ha ki sngi kiba hadien kumta la shong 
dorbar sa ki paidbah ba ki khot la ki nongbud u Chundra 
Sing kiba rah tiar ba kin wan lasuk, kumta ki la wan 120 
ngut ne bid la ki tiar bad ki la i'asuk da kaba pynjliah mluh 
ia ki ha ka wait.” 28 

Ki nonkyrshan jong u Roba bad ki nongbud jong u kim hun 
tang katta: 

“Ki la lute ia ki khaw ki dohkha, ia ki jingkit jingbah ki 
liang ki khadar kur bad ki nongshong palei kiba ha Sohra, 
ki la lah ker kut ruh ia ka shnong Sohra.” 29 

*‘Ei bam tip ba ka liang ki paidkar (naduh u khlieh wait 
haduh u shong thap) ka’m shym iaidbor bad leh bor da ki 
laipheu jaid ki jingleh! Mynnyngkong eh ka la pynjliah mluh 
da ka bor ia ki liang ki khadurkur bad ka la lute de naphang 
ia ki kbau ki kba ki bapli ki bam kwah ia ka Elekshon dang 
mih pynjot pyrthei. Hadien pat kata hi ka liang ka la iaid 
ha shnong bad man la ka shnong ban pynmane ia u briu 
baroh naphane sha la ka liang da kaba shu byrngem bad ba 
da kem briu khlem khein shuh ia ka akor briu bad ia ka 
hok. Ei bam tip ba ka liang u paidkhur kam shym leit kieu 
iing ban leit wad tuh na iing ki riubha kum na iing 
i kpa ka Himmon na iing ki diengdoh haduh iing u kongor 7 
Shu lait thau ho kynrad ba ki lap basian noh ki riu don pisa 
ba ki lap pynphet noh la ki mar ki mata. Ei bam tip ba na 
ka liang ki khadar kur la mynsau suloi haduh ka bapli ka 
kynthei, ka khubor ka batriem ka met, naba ka long ka bapap 


28. U Khasi Mynta, No. 65, Kyllalyngkot, 1902, p. 3. 

29, op. cit (23) 

tam eh na ki para pap baroh ban shoh ne pyniap ia ki kynthei 
wat kum ia kane ruh ki ia leh da ka liang u paidkar paidhun, 
ka ong ka bishar.”* 0 

Shisha ka jingpynshit ia u paidkar da ki ‘‘Election-walla” 
khamtam lei hadien ba u Deputy Commissioner Herbert u la pyn- 
bna stad, khlem ioh hukum, ban pynlong ia ka jied syiem da u 
paidbab ha ka 14 tarik u Nailar 1901, kaba poi shaduh ka leh bor 
bad knieh bor da u paid bah ia ka synshar, ka la pynsat ia ka myn- 
siem jong ki nongkyrshan jong u Chandra Sing. U Herbert u la 
wan hiar sha Sohra ban tohkit ia katei ka jingkulmar. I Bah Red 
napdeng u paidbah ba ia lum i la siat da ka suloi ia u Herbert. 
Dei ia ka Tupia Lieh jong u; u Herbert u la ma khlieng her bad u 
la wan phai noh sha Shillong. U sa hiar pat bad shi kynhun ki 
shipai pyrton jong ka 43rd Gurkha Rifles. 31 

“Hynrei ia 9 ngut kiba la tharai kum ki nongialam la hu- 
kum ban leit shong sha Jowai lai snem bad ban siew marwei 
marwei 250 ka kuna bad ban ai u nongbah jamin u ban 
jamin 1,003 ia uwei uwei. Ia kine namar ba kim leit sha 
Jowai la shu buh la ki ha jail (phatok) kum ki State prisoners 
tang haduh ban da mih da kawei ka hukum pat, tang u 
Babu Thom Sing u la siew ka kuna bad u la leit sha Jowai. 
Bad 6 ngut pat la shu teh masorkar 500 tyngka marwei 
marwei.”** 

Halor ka Appeal jong ki 4 ngut ki Bakhraw kiba kyrshan ia 
u Roba Singh bad ki paidbah, u Governor General u la iaid la.it 
ia u Chief Commissioner bad u la shu khot bad tohkit tang na u 
Capt. Herbert; bad u la hukum ban pynlong “general election” 
ha Sohra. La pynbna ba ka election kan long ha ka 3 tarik u 
Iaiong 1902.** 

“Shitaiew shwa ka election lamdon jingkulmar katto 
katne hapdeng ka liang u Chundrosing bad u Robasing, bad 
don bun ki dak bad ki jingbna ba ka liang ba duh S’iem ka’n 
thaw kulmar ba’n pyn pep ia ka election tang ba ym 
lah ba’n tharai ba ka’n long da ka thma kumba ka la long. 

Ha ka ar tarik shwa ba’n sep ka sngi la iohsngew ka jing- 
riw ki suloi sha shnong bad la khinwin baroh shaduh Pam- 
sohmen bad Nongsawlia — ki paitbah ba la dap ia kita ki jaka 


30. U Nongialam Katholik, No. 6, Jylllew 1902, pp. 67-69. 

31. op. cit(14) 

32. U Khasi Mynta, No. 63, Kyllalyngkot 1902, p.4, 

?3, op. cit., (18), (23). 

baroh bad ha Mawkis'icm, ki la ia phet bad ia khih lamwir 

lamtham sharum shaneng Tang shu iongreirl bad shwa 

ba la leit shikynhun ki police la iohih ka cling ha shnong bad 
ka nangklang nangklang ba ki wiang ia ka iing u Hara 
Kongor, u kynum u Robasing, ha kaba don kumba 20 ne 25 
ki kynthei bad khynnah bad tang 4 ne 5 ngut ki rangbah. 
Ar tylli ki iing ki la pluh ha kata ka miet ar tarik shwa ka 
election 

“Kum la shai pat mynstep ka lai tarik haba !a sdang ia- 
khreh u paid bah ba’n mih sha ka election, la iohsngow bad 
la iohih ka jingsiat suloi na thi^p Mot na shaphang ka liang 
ba shong ki Roman ba ki nongsiat ki mut ba'n khang ia kiba 
kiw ba hiar na thiep Twa. Don kiba siat na khlaw bad don 
kiba na ranap lum. Shaphang shnong rub la iohsngew ba ka 
jingiasiat ka la thnam shait. 

“Shi kynhun ki shipai-police ba la komorban ki la leit 
sha shnong, hynrei namar ki’m lah ia shan sa ba ki'm ioh 
hukum ba’n sait, ki la phai pat sha khl eh thiep Twa bad 
ki la ia kynduh bad u Captain Herbert uba la dang kiw 
bad shi kynhun kiwei pat ki police ba’n pyrshang pynpep ia 
kata ka thma. U Captain Herbert, u Deputy Commissioner, 
u la pyndem ia Ki police sha sharing lum marpyrshah ia ki 
nongpynkhihwin bad u la phah ia kita kiba nyngkong sha 
shnong, u ia lade u ap ryngkat bad kita kiwei pyrshah ia ki 
riwthma sha thiep Mot. Sa tang kumba ar ne lai suloi iohih 
ba ki siat, hynrei ki sangeh noh bad iadem sha ranap-lum 
kum ki- pukni. Shwa ba’n poi u D. C. ki la hiar haduh trai- 
thiep Mot ki da ther da ki suloi ia kiba iatur ha Pamsohmen 
bad ki kuli la iohsngew ba ki sawa shaduh jan lum-jingtep. 
Ha shnong ka jingsiat ka sah haduh palat shiteng sngi. 

Kiba ialeh na thiep Mot ki’m paiat 20 ne 25 ngut, hynrei 
shapdeng shnong ki don kham bun sngewmat. Ha pdeng 
kata baroh u paitbah kynthei bad shynrang uba khmih-kai 
ia kata ka thma na Pamsohmen bad lum-jingtep u iohih ia 
kiba ia kiw ia hiar sha iing ki Roman kumba ki dykhiw ki 
iarung iamih na la ka thliew. 


Ha kata ka sngi la shem ba don kiba la mynsaw na ka 
liang ki nongpynkhihthma arngut ki rangbah bad kawei ka 
kynthei kiba wan thiah ha Dispensary Sohra bad uwei uba 
la khamjur ha iing ki Roman. Sngewmat don kiwei kiba 
la mynsaw. Na ka liang paitbah don kiba mynsaw malu* 
mala kumba shu byllud u kuli bad dei da maw da 

dieng, Ha ka miet election iohsngew bariw satang kumba 

25 ne 30 suloi ; hynrei uwei u nong-Mawphu la siat iap 
hajan skul-Twa hamar maw-jyngkieng ba kiw sba Iew- 

bah Ha kito arsngi, ki sngi ialeh, ki paitbah ki la 

ioh kern 3 ne 4 ngut kiba na kawei pat ka liang, bad ha ka 
step 5 tarik u Captain Herbert u la ioh kem 88 ngut ki nong- 
pynkhihthma haba ki dang ialum dorbar harud khlaw sha 
ka dong Pommalang. Na kita la pyllait 3 ngut ba ki b’ym 
ia don buit, uwei na ki lai u long uba ki la shu kem byndi 
napdeng ki paitbah ha ka por-ialeh, bad ki ialam ryngkat 
bad ki. Don tang ar ne laingut na kita kiba bun kiba pyn- 
shait eh wad haba la ioh kem bad la set ia ki ha iing-skul 
shynrang ha Nongsawlia ; bun kiba kham rangbah bad ki 
nongialamkhmat ym pat ioh kem, tip ki la phet shaei ? Ka 
jingma ka dang don shibun namar b’ym pat ioh kem ia kita. 
Arsngi laisngi pat la lap ia ka met-iap uwei u Khadarshnong 
harud-nong ihmat la pyniap naduh kata ka miet iasiat, bad 
don jingong ba dang don shuh kiba jah na ka liang u 
paitbah. 


“ Hapdeng u paitbah katta iohih ruh katno ka jingia- 

pher hapdeng kita kiba la ioh jingshai bad kiba dum ka 
mynsiem !” 31 

U Captian Herbert u la lum la ka lum ia u paidbah kat uba 
don sha Mot u David Scott. U Roba Sing te u la don lupa sha- 
poh Dukan naduh ka miet 2 tarik, na ka bynla ka election. U 
la Jeit mih tang ma u bad ki nongbudjong u naphang kumba 
700 ngut. 

“La fliew ia ki Mauphu kiba dci ki khun kliar wait, la 
fiieu ia ki Lai Shnong kiba dei ki raiot u Bor Dolloi u Jaid 
Dkhar, la fiieu ia ki Khadar shnong kiba dei hapoh ki lai- 
basan. Ha kaba shisha na kinc ki shnong ki dei ban wan 
iahajir tang ki basan, ki sordar bad ki tymmen ki san uwei 
ar tang ban wan sngap ia ka dorbar bad ban ia pyrkhat ia 
pyni ia kaba dei babiang bad ia ka ban blia ban miat, bad 
ba ynda la dep ka dorbar kin sa leit pynbna ia ka shnong ka 
thau ba la long syiem uta uta.” 36 

“Ha ka step election ki la mih kumba 400 ngut ki War na 
ki iing ka Welsh Mission ha kiba ki la shong miet bad na 
Veianda jong la u kynrad Dr. Roberts. Ki’m shym mih 


34. Ka Pateng Khristan , Vol VI. no 4, April 1902, pp. 23-26 

35. op. cit, (23) 

kum ki dkhiu hynrei kum ki riukhlau bad ki rah da ki dieng 

bad ki tiar kum ban beh mrad.” 3 ® 

Ki nong Sohra hi ki khlem leit mih sha kata ka jingthung 
syiem khyllah. Ka liang u Syiem Chandra Sing lang bad u syiem 
kumba ki bat ia ka nia ba ym don riti, ym don dustur ban don 
kum kata ka rukom jied syiem bad ba ki sngew ba ka long ka 
rukom khyllah kaban rat diengkhong bad niam bad rukom 
synshar ka hima Sohra ki khlem leit mih sha kata ka “election”. 

Ka jinglah ban pynlong ia ka election ha Sohra ka ia pynhun 
shipor ia ki Phareng bad ia ki Methodist. Shuwa kane ki la lah 
ban pynlong election ha Hima Khadsawphra ha kaba thung syiem 
ia u Raja Kine Sing, uba la kylla Kristan hadien ba la long syiem, 
ki la ioh syiem da u Kristan ha Hima Nongstoin. Bad, ki la 
lah ban pynlong election thung syiem ha Hima Mylliem ha ka 
1897, tangba ki Sahep Missionary ki khlem ioh ia kaba ki kwah 
namar ba u paidbah u la mon ia u Ron Sing wat la ‘‘Ha kane 
ka kam ki Sahep Phadri ki la iarap shibun ia ka liang u Shonsing 
namar ba u long u para Kristan”. 37 

U Chandra Sing bad ki nongkyrshan jong u ki la appeal 
sha ka House of Commons. Haba ki ieng pyrshah ia ka rai ka 
Sorkar India ba thung syiem da ka jied paidbah ki jong u Chan- 
dra Sing ki ieng ha ka nia ba : 

(1) U Chandra Sing u long u syiem uba la jied kat kum 
ki riti, ki dustur jong ka Hima, da ki nongmihkhmat ki nongseng 
hima, ki khadar kur, 

(2) Haba jied syiem ym ju jied ia u napdeng u paidkar paid- 
khur hynrei tang na ka jaid syiem, 

(3) U syiem u long baroh shi rta ym tang shi snera ne san 
snem bad lah ban long wat da u khynnah u bym pat don tmain 
ruh lada ia beit ki kur jong u, 

(4) Ki Bakhraw ki khadar kur kum ki nongseng raid seng 
hima ki bat ha ki ka hok ban jied la u syiem - kam dei ka election 
hynrei ka dei ka selection. 

(5) Ka election da u paidkar ka long ka “innovation”, ne 
rukom khyllah kaba ktah naduh tynrai ia ki hok jong u Khasi 
tyllup ka ri bad kam biang iahap bad ka kam thung syiem. Ia 
Jca ‘‘election” da u paidbah ki da ong : 


36. U Nongialam Kathohk, No 5, Jymmang 1902, pp. 5 -58 

37. U Khasi Mynta, No. }1, Naiiaiong, 1897, p. 5, 

“Election — Kane kawei ka ksuid kaba pynkad ia ka 
shnong ia ka thau, ia ka ing ia ka sem, ia ka it ka hima ; 
kane kawei ka kam bam hoi kaba pynmih ki rukom rukom 
kijingiakren bein bad jingialehbein, kane hi kaba la pynmih 
Ban, kaba pynmih kpa u Meng, kabi la pynhap phatok lam- 
ler ia ki lai pheu liang ; kane kaba hikai lamler ia ki briu ia 
la ka niam la ka dustur; kane kaba pynduh ia ka longbteng, 
ka long kiii ka long pyrsa; kane ka ksuid - sepngi kaban bam 
duh lashai la shi sngi haduh ba kan nym pynshem kur pyn- 
shem kha. Tad lau ia kane kabam ju don phin lah biang 
baroh ban ia biang — Ka jingiabiang dei ka bor bad ka 
mynsiem... La ym thau pisa yn siu ram da ei, la ym pyn- 

hap phatok yn pynjem da ei, la ym siat briu yn pynkhich 
da ei, la ym wiang ing yn pynkynriah da ei, ong ka buid 
bamman bad ka pap jong ka buid election.” 38 

(6) Ka jingleh jong u Deputy Commissioner ka long ka 
jinglehthulmur bad ka jinglehbakla palat ba la suba ba u don 
ki “ulterior motive” ban pynsngewbha bad ban iarap ia ki jing- 
kwah jong u “adviser” jong u, u John Roberts, bad ban pyntlot 
ia ki bor synshar jong ki hima Khasi. 

U Mr. Labouchere, M. P., u la thoh kumne ha ka kot khubor 
‘ ‘Truth”, January 7, 1 904 : 

“As a radical I am naturally reluctant to say a word in 
disparagement of popular election or in discouragement of 
any movement of the Government of India in that direction. 
On this occassion, however, it seems to have been a mistake. 
Instead of being welcomed, the innovation was resented by 
the mass of the people as an unwarrantable departure from 
the traditions of the Cheria Stale. The memorandum of 
Sir Henry Cotton — one of the most able and liberal minded 
of administrators, set forth weighty reasons against interfe- 
rence with the selection of Chandra Sing by the majority of 
the ruling clans, and it is to be regretted that his decision in 
the matter was reversed.” 19 

Ha ka 18 tarik u Rymphang 1904, u Mr. Weir u la buh 
jingkylli ia u Secretary Hima ka Ri India, u Mr. Broderick, sha- 
phang ka kam Sohra, hapoh ka House of Commons. U Mr. 
Broderick u la jubab, 

“ Ia kane ka kam la lah pyrkhat bha lang baroh ar da 

ka India Government bad da u Sekretari-Hima (u Lord G. 


38. U Nongphira, No. 7, Nohprah, 1903 p. 55. 

39. U Nongphira, No. 10, Rymphang 1904 p. 24, 

Hamilton ho) ha Dorbar. Ngam iohi nia shuh ban ia khyllie 
biang ia ka mamla.” 40 

Ha ka 16 tarik u Nailar 1904 u Labouchere u la thoh biang 
ha ka “Truth” : 

“The aggrieved majority declare that the people still 
refuse to accept Roba Sing as their chief, looking upon 
him a* “a foreign substance” in the State, and 1 am 
asked “to do the needful” by pegging away at the matter 
until ‘‘the queer decision of the Government of India” is 
revoked. Flattering as the request is, I fear that I cannot 
undertake to comply with it, for the Government appears to 
be obdurate. But the course adopted was an undoubted 
mistake and the irritation it produced has been intensified by 
the recent acceptance of the vote of the majority of the myn- 
tris in the similar case of the Siemship of the neighbouring 
Khyrim State.” 41 

Ha ka Shithi-ban-ia-pule-lang (ka open letter) sha u Mr. 
Morley bad ki Myntri, ka “Truth” ka thoh : 

“In the matter of the Siemship the tribesmen are stubborn 
conservatives. They look upon the popular election as a 
wicked and dangerous innovation “lending to subvert” — I 
am quoting what they said in a petition to the House of 
Commons — “all their time-honoured political, social and 
religious custom and to bring ruin upon the country. 

The bulk of the populace deliberately stood aloof from the 
so called popular election which was indeed an empty farce 
(where) Roba was proclaimed Siem. But the headship of the 
State is a religious as well a political office and Roba Sing 
failed to obtain the consecration by the duly accredited mi- 
nisters of the ruling dans which is held to be indispensable 
to the Siemship. The people at large have never paid him 
allegiance, and an agitation for his removal from the throne 
has been carried on unceasingly.” 42 

Ha u October 29, 1906, u Mr. O’Grady u la khyllie biang ia 
ka case Sohra hapoh ka Houss of Commons ka Bilat da kaba buh 
jingkylli ia u Secretary of State for India bad da ka jingkynnoh 
artad, 


40. U Nongphira, No. 25, Nailar 1904, p. 122. 

41. U Nongphira, No. 26, Nailur 1904, p. 132. 

42. U Nongphira, No. 51, Nailbcr, 1906, p. 153. 

‘‘ba u Lord Corzon, ha kaba u la pynlong ia kata ka thung- 
syiem u la da iuh artad ia ka niam ka rukom kaba ju don bad 
la don pateng pakit kaba ki “Kur” bad ki briew jong ka hima 
Sohra haba ki thung ki Uiung-Syiem ki ju ia pyrkhat, iajied 
(hi> bad ki sa shu phah ripot sha kiba halor kiban pynskhem 
ia ka kyrtcng uta u nongmih bteng ia ka kam-Sy!em uba kat 
kum ka pyrkhat pyrdain jong ki uba dei ba bit biang ia kata 
ka kam “ 4S 


U Mr. Morley, u Secretary of State for India, u la shu pyn- 
kdam noh ia ka jingkylli da kaba pynkut ia ka jubab, 

‘*Ngam iohi nia kaba biang ban khyllie biang ia ka kam, 
kaba la lah pyrkhat biang-biang, baroh ar da ka India Go- 
vernment bad da u Sekretari-hima-India ha ka Dorbar jong 
u. 44 

U Roba Sing u la neh ka long syiem haduh ba un da iap ha 
ka snem 1918. La pynskhem syiem ia u da kaba pynlong “po- 
pular election” bad hadien ba la lah pyrkhat biang-biang, baroh 
ar da ka India Government bad da u Secretary of State in Coun- 
cil. Hynrei, u Gurdon ha ka snem 1905 u la pyntip sha u Chief 
Commissioner kumne halor ka jingtohkit jong u: 

“As U Roba Sing feels now firmly established in the 
throne, it is no longer to his interest to expand the electorate, 
and hence the true custom of the State has now come to 
light. Major Herbert therefore is correct in stating that the 
electors are the heads of the 12 clans and the ‘‘representative 
elders.” 4 * 


U Herbert kum u Captain u la niad sharud ia ki riti bad 
ki dustur jong ka Hima Sohra, u “la pynjot ia ka hima 

Sohra ba kirn nang ia suk shuh ki brieu, bad ba bun 

kiba la phet shnong” 48 hynrei hadien ba la pynskhem syiem 
ia u Roba Sing, u Herbert kum u Major u sa lap ia ka jingbakla 
bad ia ka jingshisha! 

Bad, ha ka por ialeh Syiem ban mih pli ia u Roba, u A. W. 
Dentith, u Deputy Commissioner, Khasi and Jaintia Hills, u la 


43. U Nongphira, No. 60, Nohprah 1906, p. 253. 

44. U Nongphira, No, 60, Nohprah, 1906, p. 254. 

45. Letter No.435, Shillong, 13th Feb. 1905. 

46. op.cit (23). 



thoh kumne ha ka shitlii jong u kaba 20 tarik u Lber 1919, sha 
u Commissioner, Surma Valley and Hill Districts. 

‘‘ it is clear that the Government of India have or- 

dered that the Siam is to be elected, not by the adult males of 
the State (as was the case at the election of late U Roba Sing 
Siem) but by a “small electoral body” and that the ‘‘Small 
electoral body” consists of 53 persons in all viz., the 12 myn- 
tns and 41 representative elders. In these circumstances I had 
no hesitation in rejecting the petitions of all those who cla- 
moured for a popular election and in warning them that if 
they convened or attended a Durbar of the adult males of the 
State they would be severely punished. 

I deem it advisable, in order to clear the air, 

to summon a Durbar of the Myntris, candidates and other 
Cherra people at Shillong that I might warn them se- 

riously of the punishment which would be meted out to them 
should there be a repetition of the disgraceful scenes of 
1902.” 47 

Shuh shuh ha ki Proceeding jong ka jingiakynduh lang 
jong u Dentith bad ki Myntri ha Shillong ha ka 14 tarik u Rym- 
phang 1919, u Dentith u thoh: 

“ .There is not going to be any darbar of the adult males 

of the State as this kind of darbar had been a disgrace to 
the Cherra State 16 years ago 

Disturbances took place at the last election and 

they were a disgrace to the Cherra State and the Deputy 
Commissioner hoped that the experiences of those days 
would have prevented the idea of creating such disturbances 
entering into any body’s head.” 48 

U Khasi Hyndai u ieng ha ka nia bad ha ka Hok — lada 
kam biang ka nia ym poi Hok — ka nia ban lap ia ka Hok kam 
ithuh kur kam ithuh kha kam ithuh khun kam ithuh pyrsa. 

U Chandra Sing u khlcm da ioh long syiem hynrei ha 
kaba kut ka nia jong u ka la ieng. Kumba la ong i Bah Red, 
u khun rangbah jong u, bad ki nongkyrshan: 

“Nglki ba’m don bor lada ngi’m lah ban shu aphir ha 
ki mynsiem jong ki nongiohkam ia ka badei ba lait ka policy 
jong ki, lada ngi’m lah pynduh ia ka policy jong ki da kaba 


47. Letter No. 895, Shillong, 20th Mar. 1919. 

48. Proceedings of the Deputy Commissioner, Khasi and Jaintia Hills on 
14th Feb. 1919. 

aphir sha Indian Council, lada ngi’m lah da kaba aphir sha 
u King Edward, lada ngi’m don bor don buit ngi’m lah da 
kaba leit shawei sha-wei sa lai ngi’n ngiat ha ka sngi ba kan 
bishar katba ka ibit’. 49 

* + 4c 4c * 

“Don na ki Sohra kiba la tharai ba ki long ki nonglalam 
pynkhih thma ha kane ka thma Sohra la khot da u Saheb 
Deputi Kimishnor ha Sohra ha ka janmiet 4 tarik laiong 1902 
hynrei ki la wan phet sha Shillong bad la wad ki Polis kim 
shem. Ynda ha ka step 19 tarik laiong 1902 ynda ki Polis 
ki la syntiat ki la iohi ha kawei ka ing ha Jaiaw bad kumta 
shibun ngut ki Polis kiba shu riam sada kiba rah la ki dieng 
ki dieng ki la ker ia ka ing bad ki la kem ia kita ki Sohra, 
ki don tang 5 ngut, ki long u Irai, u Kalising, u Habuising, u 
Kupaldon bad u Khubor, hynrei ynda lam ia ki ha u Saheb 
u la pyllait la ki baroh ha ka jamin. Kat bam pat lah bishar 
kin shu leit hajir bad mynstep bad janmiet ha Thanat Shillong 
bad la kiba 80 palat kiba la bat ha Sohra la pyllait noh hyn- 
rei la wallam sha Shillong sa tang khyndiat ngut na ki kiba 
kin bat jamin kajuh kum kine ba la ioh ke n na Jaiaw.” 80 

“Ni ka bynta kane ka jingkulmar ne thma Sohra la 
tohkit u Mr. Rita ha Sohra ynda u la lah u la shalan tang 
4 ngut kum ki nongpynkhih thma kita ki long u Irai Nongrum 
u Gopaldon Dohling u Habui jaidsiem bad u Haramuni Nong- 
tariang. Tang une uwei uba khatduh u dei na sha ka liang u 
Robasing. Mynta la bishar bad tohkit da u Deputi Komishnor. 
Ha ka 24 tank Jymrnang 1902 la rai phatok mar mar lai 
sr.em ia u Irai, Gopaldon bad Habui bad ka kuna mar mar 
san spah tyngka bad lada kim lah siew kin leit phatok pat sa 
mar mar 9 bnai. Ia u Haramuni la rai ha ka 31 tarik Jym- 
mang 1902 bad la thep tang phatok lai snem.” 51 ” 


49. U Nongialam Katholik, No. 6, Jyllieu 1902, p. 69. 

50. U Khasi Mynta, No. 67, Lber 1902, p. 6. 

51. U Khasi Mynta, No. 68, laiong, 1902 p, 4. 



III. U RASH MOHON ROY. 


U Chandra Sing u la shong kurim ia i Meidon Jaid Nong- 
rum, i khun kha ki Khar Wanlang na Mawraluh. Ki la don khun 
khyndai ngut - Ka Rush, u Rashmohon Roy, ka Lisamon, u 
Kailashmohon, i Kmie u Roni, ka Hondi, u Konirai, u Onirai 
bad u Horen 

Ki shynrang ki shu ia biang rynieng hi kum ki para nong- 
Sohra, hynrei ki long kiba khlain bad ksah bha. U Koni u long 
u nongtei kynroh bad u long ruh u briew uba khlain palat. Ki 
iathuh khana ba u rah niurwci ia ki mawkynroh kiba donkam 
haduh saw ngut briew ban rah. Ha kawei ka sngi ka la hap ka 
masi shapoh riat. Ym don lynti ban wan rah ia ka shajrong da 
kaba Shu bah-rynsan. U Konirai marwei u luar bad u wan bah 
ia kata ka masi shakhlieh riat halor ki tyrpeng. 

Ia i Bah Red la kha ha ka por ba u Chandra Sing u dang 
sah ha Mawmluh, nangto ki sa wan noh sha Sohra. Hadien pat 
ki sa kynriah sha Sohrarim bad sha Shillong. Ngim da tip thikna 
ia ka sngi bad ka snem ba kha ia i Bah Red, tangba kat kam ka 
jingiathuh jong i, la kha ia i ha ka por ba long syiem u Ram Sing 
bad ba ha ka por ba khynniuh u Jumai-Bah i la samla, Shaphang 
ka jinglong khynnah lajong i ong kumne : 

“Nga -long tang u khynnah ia-pynher-kot, ia riam-sim, 
ia-khwai-dohthli, bad uba tang ka iasiat-khnam ; haba ngi 
ialeit skul sha Nongsawlia, ngi ia nap tang ka kheit soh-um 
ka kheit soh-ot ha lynti, bad nalor kata tang ka iasum ha 
Puttuioi ha Pamsohmen.*’ 62 

Lehse ha kaoe ka por khynuali i la shah hikai ha u Rev. Ju- 
ramon, u nonghikai ha Nongsawlia bad u nongialap niam Kris- 
tan Khasi uba la pawnam eh ha kato ka por bad uba u Herbert 
Roberts u la nam u “John Jones Tarlsen of the Khasi Hills” ha 
ka kot jong u, ka “World Tour”. 53 

I Bah Red i la ong shuh shuh shaphang ialade : 

“U Babu Jeebon Roy u ‘rieu-Rangbah ka ri jong ngi, u 
la wallam ia nga shane sha Laban ha ka snem 1887 ban shong 
skul ha ka skul Sorkar (Government School) kaba la-long 


52. Ka Jingialang Kynmaw ia U Babu Jeebon Roy — 29th July 1932 
(Ri Khasi Press). 

53. Roberts, H. — Ka Shang Khmih pyrthei(1964 Translation), p, 86. 

hapoh ka Telekrap Ophis kaba don mynta. Nga la nang ruh 
ban pule Bangla, ia ka Okhyan-Monjuri, ka Baikorun bad ka 
Poidopat. Ha ka sngi Rubibar u Babu Jeebon Roy u la 
khot ia nga ban pule Bangla ha ka kamra thoh kot jong u ” 64 

1 la ioh kam ha ka Office Comptroller kum u writer-clerk bad 
i la neh ha katei ka office haduh ba in da retire ha ka snera 1920 
kum u Record Cleik. Shi-por i la hap ban lejt bud ia ka office 
sha Dacca, ha ka snem 1911 ha ka por ba pynlong ia ka ka nong- 
bah jong ka Province shi-por, ka East Bengal-Assam. 

I Bah Red i la ioh ia ka nang ha ka thoh ka pule na ki kot, 
na ki skul bad na ki kam. Bad, la Suit bad la phrang ha ka 
rympei ka iing lajong ia ka jingroi bad jingiar ka jingtip ka 
jingsngewthuh, ka jingjylbewpyrkhat bad ka jingshemphang, 
ka mynsiem ieit ia la ka niam. ia la u para kur para kha, ia la ki 
hok, ki riti bad ki dustur bad kiwei kiwei kiba pynlong ia u 
Khasi bad ka ‘culture’ jong u kaba pher na kiwei pat ki jaid- 
bynriew. 

I Bah Red, kum u khun rangbah jong u Chandra Sing bad 
i ba la rangbah-rta ha ka por ba ialeh syiem - i la don kumba 30 
snem- bad iba la don ka jingnang jingstad i la don ryngkat bad 
u kpa lajong ha baroh ki jingiapyrkhat pyrdain bad ki jingiathoh 
ia ka appeal ha ka por ialeh syiem. Kum u khunkha ki syiem 
bad uba na ka jaid long lyngdoh ha ka Hima Sohra, bad kum u 
briew uba dang bat skhem ia ka niam tynrai u Khasi, i la tip 
bha bad i la sngewthuh bha ia ki HOK, ki RITI bad ki DUS- 
TUR jong ka hima. I la long u nongaijingmut bad u nongialam- 
pyrkhat ia u kpa ha ki por ialeh syiem bad ha ki por ba ai appeal 
pyrshah ia ki jingrai ka Sorkar India ba pynkhein syiem ia u kpa 
jong i. 

I Bah Red, u Kpa jong i, bad kiba ha iing bad kur bad kha 
ki la urn spah ha kane ka kam syiem, Ki la kynriah noh sha 
Sohrarim, hynrei hangne ruh ki jong u Roba Sing bad ki nong- 
kyrshan, wat hadien ba la pynskhem syiem ia u Roba Sing da u 
paidbah, ki dang wad kput hi bad ki la leit wiang bad thang 
khoit ia lai tylli ki iing khun u Chandra Sing ha Sohrarim, da ka 
jingthmu ban thang bad iing bad briew. Donbok ba ki trai iing 
ki la ioh phet noh shuwa. 

Kumba la iathuh haneng u Chandra Sing bad kiba ha iing 
ki la ia leh da ki appeal shaduh ka Durbar Syiem ha Bilat bad 
ki la lut phew lut spah. U Chandra Sing hi u khlom ksan bad 
u khlem da ioh long syiem, hynrei ka nia halor ba u ieng la pyn- 


54. op. cit. (52). 

skhem pat ha ki snem kiba hadien, kum ki tynrai ka rukom bad 
dustur thung syiem ha Hima Sohra, da ka Sorkar Phareng. 

1 Bah Red naduh kitei ki por lang bad u Rangbah Sibcharan 
Roy ki la long ki rangbah kiba nud ban kren bad ban thoh pyr- 
shah ia kijingleh thawsha ki Phareng kiba ktah pynwit, pynba- 
kla bad pynkyllakhongpong ia ki riti bad ki dustur Khasi la ha 
ka niam, ka kani shnong kam thaw ne ha ki kam Hima Sima. 

U Syiem Roba u la iap ha u bnai November 1918 bad ka 
lasdang biang ka jingiakhih hapoh Hima Sohra. Don ar liang 
kiba pynieng la ia ki nia ban pyrshah ia ka thung syiem ia u 
Joinmanik. 

Kawe» ka liang ka ong ba dei ban bud ia ka rukom thung 
syiem ha ka por ba thung syiem ia u Roba Sing, kata da ka 
‘•popular election’’ ne ka jied da u puidkar. Ha ka 6 tarik u 
December 1918, ka sngi lewbah nyngkong hadien ba la iap u 
Syiem Roba Sing, 9 ngut ki nongMawphu ki lcit khrong musur 
jubor na ki nong-shong iew. U rangbah uba paw khmat eh na 
ka liang “election*’ ne ‘‘jied paidkar” dei u Lumsyntiew jaid 
Nongrum. U da ong ia lade ba u dei u Myntri jong ka Hima 
Sohra; ba u dei u “Cherra Archbishop of Canterbury” bad ba 
baroh ki bor pyniaid ia ka Hima u bat ma u. U la laid kylleng ka 
Hima ban pynshit ia u paidbah. U la shah kem bad shah set pha- 
tok 6 bnai rigorous imprisonment, kat kum ka kyndon kaba ha ka 
Section 188, l.P.C , hynrei un da la lait, pyrshah ia kajingmaham 
jong ka Sorkar, u la mih na Shillong bad u la ieit pynkulmar ha- 
poh lew Lad Mawphlang. U la shah kem biang bad u la shah 
set phatok sa 6 bnai rigorous imprisonment. 55 

Ki jong i Bah Red ki pyrshah ia ka thung syiem namar ba; 

1. Kajingthung syiem ia u Join Manik kam long kat kum 
ki riti bad ki dustur ka Hima Sohra naba ym pat ju don rukom 
mynno mynno ruh ban don kum kita ki 41 ngut ki ‘‘elector” ne 
“representative elders” kiba da thung khnang ban ia jied syiem 
ryngkat bad ki khadar kur, 

2. Dei tang ki myntri khadar kur kiba don hok ban jied 
syiem lang bad ka jingmynjur-lang u tymmen u san ha ka dor- 
bar ba la khot da u myntri-Basan-Raid, u Diengdoh, 

3. Ki Myntri ki dei ban biang 12 ngut, bad ba lada duna, 
kum ha kane ka kynti ba don tang 10 ngut, dei ban da pyndap 
shuwa ia kita ki 2 ngut ba duna, 

55. Letter No. 895 from the Deputy Commissioner, Khasi and Jaintia 
Hills to the Commissioner, Surma Valley and Hill Districts, dated 
20th Mar. 1919. 

4. Ki Myntri bad kita ki “elector” ne “representative elders” 
ki long ki briew kiba s>hu thung kat kum la ka raon sngewbha 
jong u Syiem Roba Sing bad ym kat kum ka jingjied da ki kur ne 
ka dorbar. 56 

Haka4tariku Nohprah 1918, u Deputy Commissioner u 
la phah shithi sha ki myntri ban ia shong dorbar noh ban thung 
syiem thymmai. U la leit sah sha Sohra naduh ka 12 tarik 
haduh ka 18 tarik hynrei ki myntri ki la ai daw da kum- 
ne da kumtai bad khlem lah pynlong dorbar. Sa shong dor- 
bar ki 27 ngut ki nongjiedsyiem — 6 ngut ki myntri bad 21 ngut 
ki “elector” na ki 41 Dgut — kiba dang im ha ka 21, 22, 23 bad 
24 tarik. Ki sa pyntip sha u Deputy Commissioner ba ki la jied 
syiem ia u Join Manik, u pyrsa jong u Roba Sing bad u khun 
jong ka Narimai Syiem-sad. 67 

Ki la kyntait ia u Deli Sing bad u Nobin Chandra Sing, ki 
khun ka Kuri namar ba ki la kyila Kristan bad namarkata ka 
iing jong ki ka la long kumba la iap-duh. Ia ka kmie bad ka 
hynmen la shu tep Kristan. Ki la lch ia ki kam sang kum ka 
bam dohkha tyrkhong bad kiwei kiwei de ki jingleh kiba long 
pyrshah ia ka niam ki Syiem. la u Deli Sing bad u Nobin 
Chandra Sing la ot balang namar ki kam bamman ki jong ki. 

Ki la kyntait ia u Purno Sing u khun ka Rad namar ba la 
don ka sang hapdeng ka iing jong ki bad ka iing u Roba Sing 
namar ba ki la mudui pyrshah ia u Roba Sing ha u Deputy Com- 
missioner. Ka la mih ka jingiakaja bad ka jingiashut haduh ba 
u Roba Sing u la beh shnong syndon ia u Bira Sing, u tnga jong 
ka Rad. Kumta ka iing u Purno Sing kam lah shuh ban shimti ia 
ki kam leh niam kiba iadei bad ka thang ia u Roba Sing. 

Wat la ka Rad ka dei kaba shipara bad ka kmie jong u Roba 
Sing ba la iap bad kaba rangbah-rta eh ha iing syiem hynrei namar 
ba ka la don katei ka sang bad ruh namar ba la kha ia ka ym kat 
kum ka rukom bad niam poikha kaba biang, u Syiem bad ka Dor- 
bar ki lapynduh ia ka jingdonhok jong ka ban long Syiem-sad bad 
ban ia don bynta ha ka leh niam ha kaba thang ia u Ram Sing 
Syiem. Na kitei ki daw u Purno Sing um don hok ban long 
syiem. 68 

Ha ka 6 tarik u Kyllalyngkot 1919 u Deputy Commissioner, 
u A. W. Dentith, u la pyntip paidbah ba kiba bun na ka “electo- 


56. Ka memorial jong ki 12 kur sha u Viceroy bad Governor - General 
ka India — 15th Oct. 1919. 

57. op. cit. (55) 

58. Ka report ki nongjied syiem sha u Deputy Commissioner, Khasi and 
Jaintia Hills — 24th Dec. 1918. 

rat body'*, ka kynhun thung syiem, ki la jied ia u Join Manik kum 
u Syiem long syiem, bad lada don ba kwah ujor halor katei ka 
jingthung syiem ki lah ban ai petition sha u ha lane shuwa ka 6 
tarik u February 1919. 69 


Ki jong i Bah Red ki la phah ia ka petition ha kaba ki la 
ujor ba ka jingthung syiem ia u Join Manik ka khlem da iaid kat 
kum ki riti. Namar ba u Deputy Commissioner u la kyntait ia 
ka jingujor ki la phah petition sa sha u Viceroy ha ka 13 tarik u 
October 1919. 80 Ka Sorkar India halor ka Report jong u Chief 
Secretary jong u Chief Commissioner ka Assam kaba 2 tarik u 
December 1919 ka la pyntip da ka Telegram ba 3 tarik u Fe- 
bruary 1920 ba la kyntait ia ka petition jong ki. 81 


Namar ba ka Sorkar Phareng l:a don ka jingtieng ioh jia 
biang ka jingkhih thrna ka la leh husiar lypa. Ha ka 14 tarik u 
February 1919, u Deputy Commissioner u la pynlong ka dorbar 
ki myntri ha Shillong ban iathuh ia ki ba yn jied Syiem biang 
ha ka 14 tarik u March 1919. 82 Ha katei ka sngi u la pynmih 
lupa ka Order ba u Hiro Majaw, u Ajin, u Byrhun, u Samson, u 
Raju Basaiawmoit, u Jakmuin, u Haramuni Kongor, u Nodon, 
u Barison bad u Sabi Tham kirn bit ban mill na Shillong, ba kin 
buh jamin 300 tyngka bad ban pynap jamin katjuh; ba ki dei 
ban leit report sha Thanat ar sien shi sngi ha ka por 8 baje myn- 
step bad 5 baje ianmiet naduh ka 15 tarik u February 1919 haduh 
ban da pynmihhukum pat da kumwei. 83 


Ha ka juh ka sngi u Deputy Commissioner u la pynmih sa 
kawei ka hukum ba u Soni Nongkynrih, u Skhem, u Phurshon, u 
Mohon, u Daniel, u Burdon, u Harok Sing, u Maha Sing, u Sib 
Nonglait, u Rason, u Ramu, bad u Bisor ki dei ban buh jamin 
300 tyngka bad ba kin don nongbah jamin na ka bynta 300 tyng- 
ka ba kin ym thaw jingkulmar hapoh shi snem ha Hima Sohra. 84 


59. Notice No. 18 date 6th Jan. 1919. 

60. op. cit. (56) 

61. Telegram No. 298- 1. A., date 3rd. Feb, 1920. 

62. Proceedings of the Deputy Commissioner, Khasi and Jaintia Hills, 
14th Feb. 1919. 

63. Order of the Deputy Commissioner, Khasi and Jaintia Hills, 14th 
Feb. 1919. 

64. Order of the Deputy Commissioner, Khasi and Jaintia Hills, 14th 
Feb. 1919. 

Ha ka 11 tarik u March 1919 la pynmih sa kawei ka Order 
ba u Rash Motion Roy u Nondro, u Soni Mohon Diengdoh, u 
Shondro, u Soni Nongkynrih, u Bhaju, U Madra, u Sajin, u Ben, 
u Haiwir, u Jamu bad u Debu kirn bit ban mih na Shillong bad 
ban leit sha Sohra. Ki dci ban buh jamin 300 tyngka bad ban 
pynap jamin katjuh. Bad ki dei ban leit hajir haThanat man ka 
sngi ar sien shisngi ha ka por 8 baje myn step bad 5 baje myn- 
miet naduh ka 11 tarik u March haduh ban da pynmih hukum 
da kumwei. 66 

Ka Sorkar ka la khang shet kiad bad die kiad naduh ka 
6 tarik haduh 18 tarik u Lber bad ka la hukum ruh ban pyrkhing 
tyngeh ia ka jingwan ka ’iadtuh na Laitkynsew bad na Mawsyn- 
ram. Ka la hukum ruh, hadien ba siat ia ka iing u Jyrthiaw, 
uwei na ki myntri bad u nongkyrshan jong u Join Manik, ba ba- 
roh ki nongbat suloi kin leit aiti la ki suloi sha ki bor Sorkar shu- 
wa ka il tarik u Lber. 41 tylli ki suloi ki la leit poi sha thanat 
hynrei ha ka miet shuwa ka sngi jicd syiem la ioh khubor ba la 
wan rah tuh 4 tylli ki suloi na Nongjri tangba u Sub-Inspector 
Horju Rai u la lap noh ia ki la step. 66 

Ha ka 14 tarik u Lber 10 ngut ki myntri bad 30 ngut ki 
nongmihkhmat ki la ia jied syiem ha Circuit House ha khmat u 
Deputy Commissioner. 27 ngut ki mon ia u Join Manik, 3 ngut 
ia u Deli Sing, bad 3 ngut ia u Nando Manik. 68 

Namar ba ki rangbah ha iing ki la khih pyrshah ka hukum 
jong ka Sorkar bad ia u Syiem Join Manik, don ruh ki kynthei 
kum ki jong i Rupabon jaid Dkhar, i Lamurwon jaid l iam, i 
Tyngon jaid Malngiang, i Thaier jaid Suwer bad i Niwer jaid Su- 
wer kiba la hap phet noh na Sohra bau wan shong shnong noh 
sha Shillong namar ba ka Sorkar ka la kurup bad lilam lut bad 
miej bad shuki bad lyngknot, bad nap bad bili, bad khiew shet 
bad khiew tiew, bad iingshong bad iingsab syndon. 67 

I Bah Red namar ba i la shim bynta ha kata ka jingialeh 
syiem i la shah suspend na ka kam Sorkar shipor. I bad ki khun 
ki kti ki la ia shem shitom bha ha kata ka por. I Bah Red i la 
ioh rung kam biang hynrei kata ka jingshah pynshitom ka dang 
pyneh dohnud shuh shuh ia i bad i la long uwei na ki rangbah 
Khasi uba iai ialap khlem sheptieng lyngba ki jingkren bad ki 


65. Order of the Deputy Commissioner, Khasi and Jaintia Hills, 11th 
March 1919. 

66. op. cit (55). 

67. Ka Petition sha U Governor of Assam - 17th June 1921, 

jingthoh ban iada ia la ka jaidbynriew na ka shah khniot bad ka 
pynkhein jutang ka Sorkar Phareng; ban iai kyrsiew ia la ka jong 
ka jaid bynriew ban ngeit bad ban ieng skhem ha la ka jinglong 
Khasi bad ban te-L ia la ka longbriew manbriew ha ki nongrim ba 
la seng u longshuwa manshuwa. 

I la longu Chairman uba nyngkong eh jong ka Seng Khasi. 
Kum uwei ne ki rishot dong kiba pynieng ia ka Seng i la pyn- 
paw ia la ka jingieit, jingshitrhem bad jingshaniah ha ka Seng 
da bun ki jmgkren, jingthoh bad ki kam. I la shimti ia ka jingpyn- 
iaid ia ka Skul Seng naduh ba sdang, ha ka 1920, bad i la bat ia 
ka kam haduh ka snem 1955. 

I la long uwei na ki nongseng ia Ka Synjuk-Khasi-Syntcng ia 
kaba la seng ha u bnai Rymphang 1907 bad i la long u Vice-Presi- 
dent jong ka. Ka jingthmu jong kane ka seng ka long na ka 
bynta ka jingroi ha ka met, ka jingnang-jingtip bad ka jinglong 
babha jong ka Ri Khasi bad Syntcng. Yn ym don jingiakven 
ei-ei shaphang ka Niam ha katei ha Seng. 68 

Ha ka Snem 1929 i la long u nongkren na ka bynta ki briew 
ka Hima Nongwah sha ka Simon Commission ban kyrpad ban 
ioh wan pynrung biang ia ka Hima shapoh Ri Khasi. I la long 
ruh u nongkren na ka bynta ki Nongpoh ban ai biang ia ki ia ka 
kyrdan Hima Syiem namar ba ka Sorkar Phareng ka la pynkylla 
Sirdarship noli ia ka Nongpoh. 69 Ha ki snem kiba hadien i 
khlem da shim bynta than shuh na ki kam politics. I la long u 
dkhot jong ka Indian National Congress namar ba i don ka juh 
ka iingangnud, ban lait noh na ka kti ki Phareng bad da ka jing- 
khmih lynti ba kan poi ka sngi ba ka Ri Khasi bad Synteng kan 
ioh biang ka synshar la’tluid da u Khasi ia u Khasi. 

Shaphang ka kam ram u rang bah i Bah Red i ong: 

<k l. Ka burom ka ri jong ngi ka neh bad ka shong 
tvnrai ha man Ia ka khmat Rangbah, kat uba la kha la mib 
la ka nam shynrang jong ka Ri. Kata ka mut uban sain 
uban tiah la i kur la i iing i sem kumjuh ruh la ki khun ki 
ksieu. 

Ka ktien ki ’rieu tjmmen ka ong: — Haba u Rangbah 
ne long kfii ka iing u long uba don akor bad ba bha, la bha 
kc iing, habaji long uba snieu bad khlem akor la jot ei ka 
iing. 


68. U Nongphira, No. 63, Lber 1907, pp. 10, 11. 

69. Memorandum jong ki Nongwah sha ka Simon Commission 25 tank 
December 1928 bad jong ki Nongpoh - 5 tarik January 1929, 

2. Ki Shynrang (Rang'oah) jong ka ling no shnong ki long 
ki nongpyniaid bad synihar ta la ka nng bad la ka shnong, 
haba kine ki long ki brieu kiba don burom don akor bad ba 
laid ha ka hok, ka ling ne ka shnong jong ki ka bha ka 
mnl bad ka roi ha ki akor ba bha. Hynrei lada ki leh 
snieu bad laid khlem akor, m jot ei ka nng ka shnong ” 70 

I la long u nongap pyrnvn ia ki kam shnong kam thaw bad 
i la dcm lai thoh sha ki bor kiba dei peit kum liaba kynrum kyn- 
ram ki kam Municipal, ne ba diih jaka Sait jai n ki nongshong- 
shnong ba Wahumkhrah, ba la pyllait dohkha trout, ne haba 
khmot bein u Syicm ba shim khajna shong tew 1 a ki nongiew ha 
Iewduh 

I Bah Red 1 la shong kurim ia t Be'amon jaid Dkhar Wan- 
lang bad 1 la loh khun 8 ngut — ka Ritunon, u Sultan Singh, u Mi- 
kado Singh, ka Dcitimon, ka Shaitimon, u President Singh, ka 
Diangtimon bad u Khedive Singh 


70 Seng Kut Snein - 23rd Nov 1909 



IV. KA SENG KHASI. 


Ha ka 23 tarik u November 1899, la seng ia ka Seng Khasi. U 
Chairman uba nyngkong dei i Bah Red, bad u Secretary, U Chan- 
dranath Roy. Kiba Seng ia ka ‘ Seng Khasi’’ ki seng da ka 
jingthmu ban lum lang bai pymatylli la ki Khasi baroh, kiba 
dang bat ia ka khein kur khein kha — bad Khasi nylla bad Khasi 
kylla ha ka niam, 

‘‘ban pynroi ia ki Khasi ha ki jingbha ban leh ia ki kam da 
kaba don akor don burom bad ban iai kynmaw ia la u Blei 
Trai Kynrad.” 71 

Ki jong i Bah Red ki la pyrshang ban kyntu ia ki Kristan 
Methodist ruh ba kin ia don lang bad ki. Ha ka Report jong ka 
Seng Khasi jong ka snem 1903 ki la pyntip: 

‘ Ka jingiadei iasngewbha bad ki Unitcrian bad Brahmo 
ki dang sah kum juh khlcm rhut. La sdang mynta ban 
kham ialch jan bad ki X-tian Methodist (members Y.M.C.A) 
Kyrmen ba kane kan nangpaw nangpaw.” 7 * 

Hynrei paw sliuh shuh pynban ka jingbam lah shah ki Kris- 
tan ia ka niam ka rukom Khasi bad ruh ia ka culture. Ka jing- 
pyrshang ka Seng Khasi ban kham pyniajan ka la kylla long pyn- 
ban ka thma hapdeng kito kiba kwah pynroi bad pynbha ia la ka 
jaidoynriew Khasi ha ki rukom babha bad ban iai kynmaw ia la u 
Blei Trai Kynrad, ha kawei ka liang, bad ki Kristan kiba kwah 
ym tang ban pynkylla Kristan lut ia u khun Khasi hynrei kiba 
kwah haduh ban pynkylla bad pynduh noh syndon ia ki dustur 
bad ki rukom im jong u kum ba la sdang, la seng u longshuwa 
manshuwa, sha kawei pat ka liang. 


71. Seng Khasi Annual Report, 25th Nov. 1900. 

72. Ka Report na ka bynta ka Seng Kut Snem - 23rd Nov. 1903 



V. KA NIAM KRISTAN BAD KI KHASI. 


Ki Kristan ki la kiar na ka Seng Khasi bad ki la bud bha ha 
ki dienjat jong ki Missionary kiba wan sdang ialap nyngkong 
shane sha Ri Khasi. 

Ki Missionary ki la wan ym tang ban hikai bad ialap ia ka 
niam Kristan hynrei ki la wan ruh kum ki nongaiksuid nongaija- 
du ban pynshad pynshoi ia kito kiba ki ich ring sha ka niam jong 
ki ym tang ban isih hynrei ban iai im sngi ban leh ia ki kam ki 
ban pyrshah bad ki ban pynduh bad pjntroin ia ki jinglong jaid- 
bynriew Khasi haduh ka pud ban pynduh syndon ia ka rukom 
khein kur kbein kha. Kane ka raibi shah ai ksuid ha ki Sahep 
Missionary ngi dang lap hateng hateng wat haduh mynta kine ki 
sngi ruh. 

Ki Sahep Missionary na ri Wales, ka bynta jong ka Bilat 
kaba sah dum eh, haba ki leit ia'huh khana ha ki jingialang sha- 
bar Ri Khasi lane haba ki thoh ha ki kot bad ha ki kotkhubor 
shaba imat ki tharai ba yn ym ioh pule ki Khasi ki da kren bein 
kren pynpoh ia ngi kum ka iaidbynriew. 

U Herbert Jones, u Lord Clwyd, ha ka kot jong u ‘‘Ka 
Shang Khmih-Pyrthei, Ka Diari Ia ka Ri Khasi” — 1886, ba la 
kylla Khasi bniah da u F. M. Pugh ha ka snem 1963, u thoh sha- 
phang ki Khasi: 

“Ki riewlum Khasi ba eh, ki pyn'iasoh ha ka jingngeit 

ksuid ha ki jinglong kyrdan briew bahiar tarn ki mraw 

jong ka jingngeit biej ba khyllah tarn” 73 

“ hynrei hangne la don kine ki briew ki jing- 

thaw ba hajrong tam jong u Blei, kiba ladem thiah ia lade ha 
kajingdum tliw-tliw jong ki mynsiem jong ki ha ka jingdwai 
pynpang mynsiem ha khmat ki ksuid ba shu mut dur ” 73 

Ha ka 1896 u John Roberts, u Doctor khlem shong skul, u la 
kren kumne shaphang ki Khasi ha ka jingialang ha Oswestry 
(Wales): 


“Lajuongba ka kam jong u Mishionari, nyngkong 
nyngshap ka dei ban pynphrung ia ka jingiatiplem- 
(Conscience) ha ki mynsiem jong ki briew hapdeng ba u ia 


73, Jones, H. — op. cit. (53). 




31 


trei lang. U Mishionari, uba leit nyngkong eh sha ri Khasi 
u sngew ia kane, bad ki briew Sorkar ki sngew ba ka long 
kaba don kam ban pynphrung ia ka mynsiem iatiplem. Ki 
nongbishar ki shem ba ki briew kim don ‘conscience” tang 
khyndiat ruh bad ki thok ki thak-haduh wcw. Kara phrung 
ha ka jin^mut jong ki ba ki Ich kumta da kaba ki leh kumta... 
Kata ka dei ka kam jong ngi.” 

“Ki riew-khlem-Blei kim tip ba don u Blei uba im, uba 
sngap dngong mict-step. Kumno kum kine ki briew kin lah 
ban iaid hok, kren hok, leh hok? Kin leh tang kat ban 
sngewbit. Lada sngewbit ban kren hok, le ka hok kaba 
dei, lada sngewbit ban thok, te ka thok ka shukor kaba dei 
bad ter ter.” 71 

Ha ka kot khubor “Harvest FielJ” ha ka snem 1901 u John 
Roberts u la thoh kynnoh kumne ia ki Khasi: 

‘‘Ngani tip hato kaba kum kaei kata ka jinglong hok 
(morality) kaba ong u Mr. Wincklev, hynrei lada ka jinglait 
luid ha ka jingteh ka shong-kurim kupai bad ka jingdiJikiad 
ki long ki oak ka jinglong hok te ki Khasi hyndai ki la don- 
nam ria ka bynta ka jinglonghok jong ki.” 75 

Nalor kitei ki jingkren pynjahburom ia ka jaidbynrew ki 
Missionary ki da kynnoh ruh ba ka i akhalai ka long ka 
“national vice” ka jingsniew-runar-shong-ty»irai. Hynrei ngi 
ki Khasi naduh hyndai hynthai ngi da khein ba: 

'‘Na ki pop kiba khraw tarn ba ki khein ki Khasi ka 
klim ka long kawei kaba ki pynsyriem kat ka pyn-iap briew. 
Haba ka kynthei ka klim u tnga u la duh ia ka shisyndon 
bad um bit shuh ban sah bad ka tang shi sngi naduh ka sngi 
ba u la tip ia kata .... 

Haduh mynta ru h ki Khasi ki dang khein ia ka 

briew kaba khm Ia u tnga kum ia ka mrad ka mreng 

Hynrei kaba sngewsih ban i'ohi mynta ba ki Kristan 
Methodist jongngi hangne ha ri Khasi ki la thaw ki rul 
kiba la iaid bakla than na ka jinghikai ka Baibl ne ka 
niam Khasi. Mynta ngi la bna ba ki la la pynthoh ne pyn- 
shongkurim (kumba ki one) ia ka briew bad u briew kiba 
ia klim.” 76 


74. op. cit. (17). 

75. U Khasi Mynta, No. 65, KylJalyngkot 1902, pp. 7, 8, 

76. U Khasi Mynta, No. 78, laiong 1903, pp. 3, 4, 

‘‘Ki Khasi ki khein ka pop kaba ki ong u Byrsieh 
ban pynrung ha ting la ka tyngka ba !ch na kaba tdm ei, tuh, 
ne ia khalai. . . kumno lah ban ong ia ka jingiakhalai ba ka 
long ka ‘‘ national vice ” (ka jingsniewtynrai ha ki kynja 
Khasi) haba haduh mynta ka don tang ka iakhalai tuh bad 
la u nonglakhlai ki khein uba sniew, ba ka Club iakha- 
lai ban iakhalai kiba don burom kum ha Sor Shillong etc., 
ympatjudon. Kajingdih kiad Ici-Ici yin pat shym don 
mynbarim namar kane ka i'ad-pudka ne i'ad-khar ka long ba 
danghikai u Jun Phajri ha Sohra... Wat mynta kam pat 
shym long kum ha ki ri Phareng ba kin dih man ka ting bad 
kynthei bad shynrang.” 77 

U Herbert Jones ha ka kot jong u u da thoh sbuh shuh: 

1. Shaphang ka put ka tern - 

“Shen shen shuwa ba ngin poi ha shnong, ngi la i'ohsngew ia 
ki jingsawa jong ka jingtem jingput basngewkynsha, ki jing- 
put sharati, ka jingtied ki ksing, ka jingsiat suloi, ki la la milai 
lang bad ki jingjldw ba shongshit...” 78 

2. Shaphang ka iasiat - 

“Ha kine ki jingiasiat thong kawei ka shnong ka iamadbor 
bad kawei ka shnong, ba kumta ka mynsiem kynhun laleh ka 
kiewbha ha ka jingiashongshit; shuh shuh ki iadon do khah- 
khah bad ka ladih i'abdm bad ka iahulla bulla, bad bunsien eh 
ka kut ha ka iashoh ladat, bad na ka bynta kine ki daw, ia ki 
Khristan ym shah ban iashim bynta ne ban iadon ha kine ki 

jingialeh ki da iarwai phawar la kumba iajlew ka jingrwai 

risa jop.” 78 

Katno kajingsngew tohmet ba ki pyndonkam da ka ktien 
‘‘jl6w”. Kumba ki buh ia ngi ki Khasi nylla ha ka juh ka kyrdan 
bad ki ksew ! 

U Rabon Sing uba la synran ha kti ha kjat ia utei u Herbert 
Jones ha ka por ba u leit poi sha Mawmluh, bad uba la iehnoh ia 
la ka kam Sorkar ha Government Press ban leit long nongialap 
niam sha h shnong, bad uba la lap biang ia ki jingkordor ka jing- 
long Khasi u la thoh ynda kumba shiphew snem hadien kitei ki 
jingthoh u Herbert Jones: 


77. U Khasi Mynta, No. 93, Naitung 1904, pp. 3, 4. 

78, Jones, H. - op. cit., pp. 94, 86, 87. 

“Haba dei badei iohsngeu na ki nonghikai bad ki rangbah 
Khristan ba ki mai ki sneng ia ki khynnah skul kiba long 
Khristan bad ia ki bam long, ba ki iarah ryntieh rah khnam, 
kiong ba ym ju bit iasiat. Hatobalei sha ki leit kren biej 
haduh katta katta, ki leit sneng ia ki khynnah kum ia kata ka 
kam; lada maham ioh kum iasiat para lok, kata haoid ka dei, 
hynrei balei ban khang ia ki haba ki iafeh kai, ki ia hikai kai 
para khynnah; lada pyrkhat bha lei lei, sngewbit wat ban da 
hikai khnang ba kin iasiat man ka step ynda wai skul, ba kin 
stad kin tbit siat khnam siat ryntieh, namar kane ka long ka 
kam kaba don kam shibun ia u shynrang baroh ban tbit siat 
khnam siat ryntieh ” 79 

Ngi ki Khasi ngi sngew ba, 

“Ka jinglasiat ka long kawei ka kam tamsa ki Khasi kaba 
don ka jinghikai la ka jingiasaidnia, ki jingsin pyndaitnia. ka 
jingphawar bad ka jingtbit ka kti, ka jingbeit ne tbit ka 
khmat, bad ka long ruh kawei ka lad ba kongsan ban hikai 
i'ada la lade ne la ka ri haban poi ka por ne jingdonkam ban 
leh kumta. Naduh mynbarim ka la don ka jinglasiat ha ki 
Khasi, kim ju ia leh lynter baroh shi ?nem hynrei kada don 
ka somoi somoi. Ia ka iasait bad ka behmrad ki khein ka 
kam rangbah. Ia u bam ju leh ia kita haba dei somoi somoi 
ki ong uba kum ka kynthei. Ka jinglasiat ka long kaba hikai 
ia ka jingiasaidnia ne pan ’tien said kum ha ka thma. Ha- 
shwa ban iasiat ki ju da iashong baroh arliang ban i'a pan 
’tiensaid, ki la lajied mar mar la ka liang ki nongiasaid kiba 
stad ban ia pynrem nia bad kem nia, kiba long ki Sordar ia- 
siat, hangta ki paidbah ki shu sngap jar kim ju nud ban kren 

namar ba ioh u ioh pynban u nongsaid u shiliang 

Namar ki ngeit ba da ka nia rcm bad ksan ka iasiat 

Haba ki i'asaid iasiat kim ju ia khong khong kim ju Said bitar 
ne said phoi bieit ba ki lieng ba ioh daw pynrem u shiliang. 

Haba ki shad iasiat ruh ki la don ka jingsin iasiat kaba 
sngewtynnad kaba ia pynbam ne pynrem hi da ka nia kim ju 
kren da ki tien nangang tien sniew; ban sngap ba sin iasiat 
ki riewrangbah mynwei mynar kiba kum ki jong u Juwan 
Mawsmai bad bun kiwei kiba da sngewkwah sngap bad kaba 
da donkam ban sngap .” 80 

“Laduh barim barim ka ju don ka iasiat . Ia ka ing 
kabam don khnam don ryntieh ki ju khot ne ju kren bein 
kum ka Ingkynthei. la u khun shynrang hi ki jer da ka ryn* 
tieh-u-khnam. Kumta yndang ha Nongsaulia mynwei myn- 


79. U Nongphira, No. 44, Nailur 1905, p. 88. 

80. U Khasi Mynta, No. 82. Nailar, 1903, pp. 3, 4. 

wei ha ka por u Rev. Roberts (Ikot) ju iasiat ki i'ng- 
Khasi bad Ing -kulai, ym ju don ba khang, ne ba khein ba ka 
iasiat ka long kaba pop ne bam bit Hynrei, mih khyl- 
lah, ynda hadien had'en ki Methodist kiba khang iasiat ia 
khang leit khmih-kai shad-niam rukom rukom.” 81 

Ki Khasi kylla niam ki la long ki bula sahcp, ki mawsawa 
jong ki Phajri, ki khun mynriew theatre (puppets) kiba shri bad 
shad kat sha’xi tan u ksai teh ha ki kti ki Sahep Missionary. Ki 
la kylla long ki shakri ba kohnguh hok jong kita kiba khot ialade 
ki “shakri jong u blei baim”. (Mano mo ba ju iohsngew ia u 
Blei ba iap ?) 

Ki da kynnoh ia ki Khasi bat niam tynrai ki nongmane 
ksuid : 

‘‘AY Roman Katholik :k& kham roi mynta ha Tyrna; ki 
don 24 ne 25 ngut... Ym don sngewmat ka jingialeh pyrshah 
hapdeng jong ki bad ki Protestant jong ngi - ki iaid la ka iaid, 
bad uwei u tymmen Khristan u ong, 4 To ieh tang ba k'in 
pynduh r noh shuwa ia ka niam ksuid, ki bricw ki’m rat da neh 
hi ha ki.” 82 

Ki da sin kyrteng ruh ia ki bam long Kristan ki ‘‘riewpyr- 
thei”: 

“Kine ki ktien la pyndonkam kynrei th.vn da ki Kristan 

Khasi ha kane ka ri. Kynja ia ki briew bam long Kristan ki 
ong “riewpyrthei". Haba ki ong ia kine ki ktien ruh ki da 
sngcw ialade kum kiba shong ha kawei ka kyrdon kiba kham 
haneng, bad kita kiba ai da kata ka kyrteng ki long kum ki 
thie ha kawei ka them 

Ha ka liang ki Kristan ki pynmih ka jingmeng bad ka jing- 
sngew dap biang ia ka hok. Dei kane kajingsngew kylluid 
ngi tharai kaba la pynsniew ia bun ki Kristan ba ki hap ha ki 
jingsniew kiba ki Khasi pynban ki triem bad khein sang ban 

Jeh Ha ka liang ki Khasi ki bam long Kristan pat, haba 

phi ai da ka kyrteng ne ka ndm kaba pynpoh ne kumba Slew 
bein la ki, ka mih ka jingsngew at-nud, ka bam lah ban set 
ba ki Khasi ki bam long Kristan, kiba la kham sian ki don ka 
jingsngew bam iadei lok bad kiba bun ki Kristan.” 83 


81. U Nongphira, No. 33, Kyllalyngkot 1907, p. 173. 

82. Ka Pateng Khristan, Vol. IV, No. 8, Aug. 1900 p. 60. 

83. U Khasi Mynta, No. 42, Kyllalyngkot 1900 p. 3. 

U Herbert Jones, ha ka kot jong u, u la thoh kumne; 

“Shibunbah na ki nongpang ki dei ban long ki riewpyrthei, 
bad ryngkat bad kine U Kpa ka Hen ha kaba nyngkong, ila- 
kren iakhana shaphang kiei-kiei kiba shait jia man ka sngi; 
nangta, haba u la ioh bat ia ka jingsngewshaniah bad ia ka 
jingpynleit jingmut jong ki, un lam ia kijingmut jingpyrkhat 
jong ki sha ka niani bad sha ki jingmut bakhraw jong ka 
jingim. M84 

Kane ka jia ha ka snem 1886 hynrei ha ki snera kiba bud ki 
la bun sliuh shuh ki “Kpa-ki-kmie-ka Hen”, ba haduh ba kiba 
ngeit skhem ha la ka niam tynrai ki da ngiah da salia ka ia leit 
kai wan kai bad ki kylla mam. Tang shu shong shiphang la poi 
sha ka ialap niam shaphang u-blei-ba-im — hapoh iing la jong, la 
nang la stad la ioh burora la ioh kyrdan katno katno ruh, shu 
shah kynnoh ricv\ mane- ksuid, ritwdum bad ritwp>rthei, khlem 
don jinglehrain. Haduh ban leit on tep ia ki Kristan ba ia sngew- 
lem ia kiba shem lanot ruh la sngewsalia ba da shah niewtang ha 
ki nongduwai, kumba shah kynnoh ha khmat u paid bah ba don 
ka jingthoh biia. 

“Kumta haba ngi krenei-ei shaphang u Khrist ne shaphang 
ka BaibI, ngi kren ia ki Protestant Methodist bad kiwei kiwei 
kiba stad isaitmet ia ki niam kiwei ne kiba leh mynisih kai 

tat ong kiba don mam eh kaba bha Ngin da ialade bad 

ngin ktah ia ki kat naba ioh dong da ka hok bad ka nia, 
kumba ki la sngewbha shi katta ban krenbein bad ibein ia 
kano kano baroh kaba leh ka niam Khasi.”* 6 

Lyngba ki snem haduh mynta mynne ki shu paw sa paw kine 
ki “jinglehbamdei, kiba sarong, kiba hangamei bad kiba wan thuh 
heh ialade.” Shu tiak shi tiak kharatam lei na ki Protestant 
Missionary ki mib ki jingkren bad jingleh bad jingthoh kiba pyn- 
rem bad pynmong ia ki Khasi-bat-niam-tynrai. 

“Ha kaba 26 tarik Jymmang pat la long sa ka jingaikhublei 
u s’iem Ron Sing Mylliem, u Klur Sing s’iem Nongkrem, u 
s’iem Nongstoin bad u s’iem Nongsohphoh ia u Mr. Cotton 
ha ka jaka Kirkit Pynthorumkhrah. Hangta la thaw ka jing- 
shad ka bakhraw kaba la don ki briew kumba saw hajar ne. 
Naduh dang shiteng sngi ka por la sdang ka jingshad kynthei 
haba la poi ka 4 baje ne u Sahcb Shiph Komishnor u la wan 
bad ki nong shadwait bar jh arliang ka lynti katba u laid ban 

84. Jones, H. - op. cit. p. 84. 

85. U Nongphira, No. 8, Kyllalyngkot 1904, p* 11. 



36 


poi sba ling jain ki la shad nguh kumba khublei ia u. Ynda 
u la khmih kai katto katne ia ka jingshad kumta sa pule u 
Babu Jeebon Roy ia ka Address (ka kot khublei) ban ai ia u 
saheb Cotton nangta Sa thep ia kata ka kot ha ka tyndong 
siej ba ksah pynitynnad da ka rupa (casket) bad sa ai la kata 
ha u saheb Cotton -bad u Mr. Cotton u la ai jubab ha ki 
S’iem ki Sirdar, ki Daloi bad ki rangbah Khasi jong ka ri 

Khasi bad Synteng Ka la long shisha kajingkwah jong 

u ban pynneh ne burom ia ki rukom kiba rim bad kumba 
ong ma ki ha ka address ‘‘ban pynneh ia ki hok bad ki rukom 
jong ki!’ ,8e 


Ka“ Pateng Kri6tan pat ka la kynthoh kumne ia katei ka jing- 
ai khublei : 

‘‘Ka jingkhublei da ka jingialang paidbah bad ai Address 
ngi sagewthuh ka long ka kam riwshai; hynrei da ka jingshad 
kynthei shynrang ngi’n ong kumno? ka kam sian ne kam 
bieit ? kaba ihdonburom ne jahburom? Ngi ngeit yn ym don 
na ki khun-don-burom bad kiba la shai ki ba’n nud kynjih ha 
khmat u paidbah Dykhar bad Khasi katto. 

La ki Khristan ki dei ba’n iasoh-Iem bad ki lok Khasi ha 
ki kam-shnong kam-ri baroh, bad kum ha ka jingaikhublci ia 
ki nongsynshar, la shorn ba ka long ka jingjahburom ia ki ba’n 
bud ia kata kajingiasoh liaba ka la poi sha ka jinglehbieit. 
Ngi ngeit ba ki rangbah Khasi ruh ki’n sa nang iohi ia ka 
jingba’m iadei kane ka rukom shad, kumba don uwei ar uba 
la pyni wat ha ka Committee,” 87 

Shuh shuh “Ka Pateng Kristan” ka la pynbud da kine ki 
ktien ha ka issue kaba hadien : 

“Kawei pat lada ka biang ba’n khot ia ngi kiba ‘rkhie bein’ 
bad kiba ‘lorni’ numar ngi kren pyrshah ia ka jingshad Kha- 
si, ngi'm iohih lano ngi’n lait na kane ka jingkynnoh, namar 
kawei na ki kam jong ngi hi ka long ba’n pyrshah ym tang 
ia kane kawei ka niam Khasi, hynrei ia kiwei ruh kum ka 
jingkheinksuid, ka jingkiiia, ka jingshat pylleng, etc.” 88 

Sa ha ka shong skul pat “U Nongialam Khristan” u la thoh : 

“ Mynta ha Calcutta kine ki shong skuI. Ha ka 

Free Church College u Alexander, U David Roy bad u 
Sosirai na Shillong bad u Joy Mohon na Sheila. Ha Bishop 


86. U Khasi Mynta, No. 68, Iaiong 1902, pp. 5, 6. 

87. Ka Pateng Khristan, Vol. 6, No. 5, May 1902, p. 38. 

88. Ka Pateng Khristan, Vol. 6, No. 7, July 1902, p. 49. 

College u Overland bad u Lowel Gatphoh na Jowai. Ha 
Calcutta Medical College u Homiwel na Shillong. Ha 
Campbell Medical skul Calcutta 1 Flora Mohonroy bad ha 
Bethunc College I Annamon. Ha Dibrugarh pat ha ka skul 
ba hikai dawai u Omoliwell bad u Sorti Mohon na Sohra. 
Kine ki khadwei ngut ki long ki Khristan bar oh. Ki lok Khasi 
kiba shait pynrem ia ka niam Khristan ki n ong aiu ia kaba 
kum kans , ki sngewbha ba ka ri Khasi ka’n shu sah hajuh 
ha ka jinglong kaba rim lane ba ka ri jong ki ka’n nangiaid 
shaphrang bad nangkiw kham shaneng ha kiei kiei kiba bha 
lem bad kiwei kiwei ki ri. Lada ki'n bishar hok ki dei ba'n 
sngew ba ka jingwan poi ka niam Khristan sha kane ka ri ka 
la long ka jingkyrkhu kaba khraw ha bun rukom ia ki 
Khasi.” 89 


Kum ka jingkyntboh ia katei ka jingaikhubor “U Nongia- 
lam Khristan” uwei u bricw uba sin ialade “U Khasi” u la thoh 
ka shithi sha u Editor “ U Khasi Mynta” ; 

‘ Ngi la pule ia ka jingiathuh khana “{/ Nongialam Khris- 
tan ’ shaphang ba ki samla Khasi ki la bun kiba shong skul 
mynta sha Dkhar, ngi kum ki para Khasi ngi la sngewphuh- 
mat ba ngi don ki para Khasi kiba nang laid shaphrang ban 
kiew ha ki jinastad ne jingroi kiba bun nikom. Haba ki para 
Khasi ki roi Jia ka spah, ha ki jinglong s’iem long bakhraw, ki 
roi ha ka rep ki roi ha ki kam Sorkar, kiba roi ha ka khai'i 
pateng, kiba roi ha kaba thaw ki skul, ki ting shonkot, kiba 
long Editor, kiba long hok long bha ngi sngew ia phuh mat 
lem ngim ju da kylli ne buh jingmut eh ia kaba u long Cal- 
vinistic Methodist, ne u Church of England, u Roman Ka- 
tholik, ne u Bramo ne Uniterian, u Musulman, u Hindu ne 
u Khasi. Haba u para Khasi pat u leh jah bufom, re u shah 
leh bcin, ne kren bein ruh ngijn ju da wan eh kata ka jing- 
mut ba u dei na ka niam aiu, hynrei ka jinglehrain bad lip 
Aiuhmat bad sngewpangnud ka hap lem ha u para Khasi 
baroh. 

Haba leit jia ryngkhat mynta ba don ki samla Khasi kiba 
shong skul sohshnong tang na ki Khasi Kristan u Nongialam 
Khristan u pyrta ia ki lok Khasi da ka jingsngew hangaraei ne 
sarong ba kin khmih. Phi tharai ba ngi bishni mo ia kane ? 
em, ngi nang ia kmen lem phi ruh wat long kum kane ka 
jinglong ba loh phin buh ka jingiasngew-ar ha ki para Khasi 
kum ka jaid bynriew Khasi. Hato ngi ki Khasi ruh ngin ong 
mo don u Khristan uba khraw ne don spah kum kiba ym 
long Khristan ne kiba dei ha kiwei ki niam ,? Em ym don 


89. U Nongialam Khristan, Vol. 1, No 2., Aug. 1902, p. 19. 

uwei u ban poi jingmut kumta. U Hajom Kissor Singh u 
thaw ka skul ha Jowai, u Babu Jeebon Roy u thaw ka Skul 
ha Mawkhar, u buh ka ling shonkot kaba ia pynshlur katne 
la ka jingthoh kot ha Khasi, u la walam ka kor thain-jain, u 
pynlong ka jingkhali mawshun kaba khraw kaba ym ju don 
u Khasi uba la trei khraw haddh katto, kaba la kyrshan bun 
spah bun hajar ki nongtrei hapoh jongu, u la mait ruh la ka 
lynti ban plie ka skul Entran9 ha Khasi khnang ba ngin la 
lait lynti ban iapoi ri Dkhar ban shong skul bah kumne, bad 
don bun ruh ki Khasi bym long Kiistan kiba dang kham roi 
ha ka spah, ka khali, hato kata kam long ka jingkmen lem 
jong ngi u para jaid Khasi shi tyllup? Mano na u Kristan 
Khasi uba ju wan poi tang tiak kum kata ka jingmut kaba 
urn sngew ia kmen lang na ka bynta ka jingman bha ne leh 
bha u para Khasi, ai la me long na kano kano ka niam. 
Lada U Nonglalam Khristan u la shu iathuh tang katne, ba 
kita baroh ki samla shong skul sohshnong ki long ki Kristan 
Khasi Calvinistic bad ki Church of England ka la biang, ban 
lei ban da wad ne pyrta ia u Khasi da ka jingsngewhangamei 
ba un khmih ba un dup shon ha ka dohnud. Tang kane ka 
tien khadduh nga ong, Ko para Khasi lada phi long na kano 
kano ka niam, to wat la bud la kum kine ki tien pynpait ne 
pynkhlad jingmut para Khasi, namar to kynmaw kyndiang, 
ba la me long ha kano kano ka niam, ia me yn shu khot hi 
u KhaSi, kum ka jaid briew mem lah khlad ne weng noh ia 
ka jor Khasi kaba me la ia mih lang na kawei ka tynrai.” 90 

Shu tiak shi tiak, tang shu loh lad ki Missionary Kristan bad 
ki nongbud jong ki ki shu wan dait wan shiit wan dung. Haduh 
ha ki Commentary ruh khlem daw ki shu bsuh ia ka jaid Khasi 
tang ban ioh kynnoh : 

"Haba ngi iohsngew ne tip ba u Dr. John Roberts u shu 
tir shi tir tang ban kren siat dung bad ba u tang ka kynnoh 
kynta ia ki Khasi kum ka kynja bad ym man ju da kyrtiang 
tang tiak sha la ri, ngi ong to ieh u’n mat kren suwan ei jar 
uba pli uba kwah. Hynrei haba mynta ha ka Komenteri 
kaba ki la hikai ban ong ka <( jiQgbatai ktien U Blei,” Ka 
Nongialam Khristan No. 10 pej 152 kolom 2 jong u Risaw 
1903, u la kren sohmyntho ne siat dung pynban ia ka kynja 
Khasi. Ia u Shamai uba hikai ban nym iehnoh tnga lait na 
ka jingklim imat kumba u kam sha lade hynrei ia u Hillel 
uba hikai ban iehnoh tnga na bun ki daw u mat sha ki Khasi. 
Ngin leh kurano haba u briew u la buh ha ka jingthoh kaba 
yn sah pateng pakit. La ngin ong kumno kumno ngi sngew- 
shyngkan namar bun ki Phadri Welsh kiba ngi burom bad 

90, U Khasi Mynta, No. 70, Nailar 1902, p. 7. 

kiba ym ju tip ne nud kren ia kane ka ktien sohmyntho, bad 
ia u Dr. J. Roberts ruh, kum ngi kiba la shah hikai ha u, ngi 
sngewshynrain wat ban ia peit pyrshah eh, hynrei la kumta 
ruh la ym da pyni khyndiat ym bit bad lada u dem marmlien 
bad ba ki lok jong u kirn khang ia u ban lch kumne kata sa 
ban nangiathad rong ia ka pap ka shuti ki kynja jongu. 


Ha ngi kiba ngeit ha U Jisu Khrist ktim u Nongpynim ngi 
la sngewnguh ia ki lok Welsh ba ki walam Ya kane ka jingtip 
ia U Jisu sha ngi Bad kum ka kynja Khasi ruh ngi sngew 
nguh Ya ki na ka bynta kiwei de ki jingiarap ba la loh. Hyn- 
rei ban U ka jinglong sot long hok (moral character) kum ka 
jaid briew kim bit kob ki lok. Ban khmih la ka iingsniew 
ba sngewtriem ha ka ri pngki la i don kam ban leit na Khasi 
shatai ban ia r huhkhana babba ba kum ka jaid bynriew ki dei 
ban kylla noh kloi na ka jingdih buaid bad kynthci shynrang, 
na ki jmgluie, pyni'ap bad bvn kiwei ki pap ki sang ba ijli ha 
ka ri jongki.” 91 

“£/ Dr. John Roberts shi thlong mluh shi thlong sying tang 
ia ki Khasi — Nalor kiba u la lah thad baroh ha la shnong 
(Wales) bad ha kiwei kiwei ki shnong kum sha Madras etc., 
ia ki Khasi hyndai, mynta ruh u Dr. John u shu dang buh 
nud hi tir shi tir kumno ban ioh shyit ia ki Khasi. Ha la “U 
Nongialam” No. 10, 1903, Page l s 2, col:2, line 3-6, u thau la 

ka Commentari ia la ka Bcibl Urn don kam ban 

long Nongiathuh-lupa (Prophet) haba u batai ia la ka Beibl, 
hynrei tang ban ioh ksam ia ki Khasi um sngeupher ban ia- 
thuhlupa ba ‘Lada u Hillelun don ha ri Khasi" un ioh bun ki 
ban bud ia u, u iadei bha ha ka rukora kane ka ri (Khasi)’!!, 


Imat na kane ka jingphawar u lok ba tang ka ri Khasi 
kaba nang ia iehnoh tnga eh, kiwei kiwei ki bynta jong ka 
pyrthei kim kham nang, bad na kata u la don kam ban jer 
ia ka ri Khasi!” 92 

Ki Missionary bad ki nongbud jong ki ki la pynmih da kum 
kitei ki jingthoh bad ki la pynmih ruh sa da kiwei kiba thew ban 
pynkhlad wat ia ka imlang sahlang bad ka iatrei lang ha ki kam 
shnong kam thaw. 


91. U Khasi Mynta, No. 85, Naiwieng 1903, pp. 4, 5. 

92. U Nongphira, No. 5, Naiwieng 1903, pp, 33-35. 

Ki Methodist ki la thoh; 

“U Khristan uba lah iehnoh ia ka niam Khasi u hap 
hapoh ki dustur kiba mih na ka niam bad kata ka niam 
Khristan ha ri Khasi kam iohi. Ha kine ki por ka Pres- 
biteri Shillong ka la khumpeit mat khyndiat ba kam shah ia 
ki Khristan ban iasoh ha kano kano ka kam ba dci niam 
jong d syiem, wat tang ban ia leit kit dieng iing ha ka iing 
niam Siem iing Lyngdoh ruh .” 93 

Ki Roman Catholic pat : 

“Ka Balang ka khang jur eh ban thang ia kiba iap. Te 
uno uno uba da la ka mon lajong , khlem da donkam eh u 
ioh bynta ha kine ki jingthang iap briew, u leh pop t kham- 
tam lada u ioh bynta ha ki kam jingknia .” 94 

“K. Bit ban leit iarap thoh diengthang na ka bynta uno uno 
uba iapl 

J. Ban iashim bynta ha kano kano ka jinglehniam Jentil 
ne Protestan ym bit lano lano ruh. Ha kaba thang briew ka 
rukom Khasi lajan barobor don ka jinglehniam te namar 
kata ba u Katholik u leit iarap ia kum kane, ka bym bit sa- 
tia. 

Ladatharai ruh ba ym don jinglehniam ei ei, ban leit ia- 
rap ia kum kane, ka Balang hi ka khang ka long kaba myn- 
saw ban ai nuksa kaba smew ia kiwei pat bad ialade sha ka 
jingleit thala ” 95 

Ki Kristan ki sngewsarong ha la ka jinglong “khraw” ha ka 
jinglong Kristan bad ki da bud ruh ia ki jinghikai ki Missionary 
ban kynnoh lai phew jaid ia ka Niam Khasi— kham bunsien lei 
ba ka dei ka niam ksuid. Kine ki jingsngew ki paw ha man ki 
jingthoh tang shu ioh daw ban bsuh: 

“don kawei ka iing kaba shiteng ki briew ki phla Khris- 
tan shiteng pat ki phla Khasi, shiteng ki duwai ia u Blei 
shiteng pat la ka duwai ksuid lyngba ka pylleng bad u syiar ’ 96 

U Fr. C Vendrami, Parish Priest ki Roman Katholik u la 
thoh kumne: 


93. U Lurshai, Vol. XV. No. 10, Oct. 1925, p. 1. 

94. Ka ling Khristan, Snem XIV, No. 3, Iaiong 1928 p. 7. 

95. Ka ling Khristan, October 1939. 

96. U Nongialap, Vol. II (N.S.), Nos. 2 & 3, Feb. & March 1931, pp. 

10 , 11 . 

“Ym pat ju iohsngew ha ka pyrthei ba shabar ka niam 
u Blei, ki don ki riewkhuid kiba wan na u Blei, ban ialap ia 
ka hok bad ban trci ia ka kam jong U, namar ba ngi tip ba- 
roh bad ka Baibl ka pynsakhi ba ia kane ka kam bad ia kane 
ka bor baroh la ai da u Blei ha ka Balang jong ngi, bad tang 
ha ka Balang jong ngi hi ” 97 

Ki kylla-niam ki klet ruh imat ba ka ktien ba pyndonkam 
ia u Nongthaw Nongbuh, u Trai Kynrad - “BLEI **• ka dei ka 
jong u Khasi naduh hyndai kulong! 

Ki Presbyterian ki da thoh shaphang ialade: 

“Ki Riewshai na Mawkhar, Jaiaw, Mawlai, Laban, 
Laitumkhrah, Malki bad kiwei kiwei de ki lah shibun ban 
leh na ka bynta ka ri da kaba ia byrshem lang ia la ki khlieh 
man ka por ban ia pyrkhat bad ban ia trei tylli kawei ban 
pynsan ia u Paid Khristan ” 98 

Ha kawei ka snem iwei i khynnah ha Skul Kynthei Mission, 
ka K J.P. Girls High School mynta, iba clang long Khasi ha ka 
niam i la pan shuti ban leit peit shad Sohra, hynrei ka Miss Jones, 
kaba long Headmistress ha kata ka por kam ai shuti. Ka da 
pynbud artad bad ka shithi sha iing ita i khynnah ha kaba ka da 
thoh kumne: 

“Nga da ong biang ia kaba nga la ong hynnin ba ngam 
lah ban shah ia iwci ruh i khynnah skul Mission Kristan ban 
leit shim bynta ha ka shad ka kmen ki riew-khlern-blei (hea- 
then festivities). Haba nga ong ia kaei kaei, nga mut shi- 
sha, bad hadien ba nga la pyrkhat jylliew bad nga la da du- 
wai jur nga la poi ha katei ka jingrai. Kane ka skul ka iong 
kum ka nuksa jong kiei kiei kiba pynkhraw ia ka niam 
Kristan 

Ki Kristan ki da khang ding ding dang dang wat tang ban 
shu leit peit kai shad ruh. Ka jingpynshitom ka longsyndon da 
kaba shah ot balang! Haba la kylla Kristan ki die noh ia ki mar 
deng mar kieng shad, lane ki da pynpait pyndkut da kaba shoh 
tukra tit dung pynpra da u synrei u thlong ban phah shna 
kynjri bad shuitshkor nongbilat noh. 

Lada ki Kristan ki la bud kyrni ia kum kine ki jingthoh ba 
ai harum hato ki lah ban pyniapher pat ialade na kiwei pat ki 

97. U Nongpynhn, No. 25, Nai Kyllalyngkot 1931, pp. 9-12 

98. U Lurshai, Vol. XIV, No. 3, Mar. 1924, p. 2. 

99. Ka shithi ka H.M, Jones sha u Sib Charan Roy (translation)- 
24,3,26. 

jaidbynriew kum ki Khasi ? Bad lada kim bud hato ki lah ban 

ong ba ki dei ki Krislan? 

“Lada ka niam Kristan kaba wallam ia ka jingshai bad 
jinghikai U Jisu Khrist kam leh ei ei ban pyilait khuid noh na 
ki rukom ka niam rim kan myntoi aiu ban shu ong iong 
Kristan ; ka jan eh kaba ong u Jisu Khrist ia ki Pharasi. 
“Phi pynkhuid ia kaba shabar, hynrei hapoh tngit. Ia pyn- 
khuid ia kaba yn ym bam doh knia, kaba pynjngai na ka 
shat pylleng, kaba pynjngai na ki jingshad bad jingleh niam 
(kata ruh ban shu le ; t jngoh tang da ki khmat) hynrei hangta 
hawei pat iehnoh ia u Kristan ban kyrsum haban da rben. 
Hangno ka tynrai ka sah niam bad iehnoh niam, ha ka bam 
doh knia ne ha ka synniang bai phur. Lada ia u Kristan 
ym pyilait na ki niam ki rukom ka ri, kata ka mut ka jing- 
pynbor ha u ban ia syllok ban ia synniang ha kiei kiei ki 
jong ka niam Khasi. Hangne yn sa nang shah rkhie bein 
bad lada ka iai iaid kumne, ka jingkylla Kristan kan long 
tang ka kylla sopti, ne jingspong, ne tupia kumba mih ka 
jinglong bapaw ha ka jingiaphong iakup ki Kristan bad b’ym 
long Kristan .’’ 100 

“U Khasi u don la i niam i rukom ha la i jaid i jaid 
kat kumba la buh u longshuwa jong u, u Kristan pat u don 
la ka nongrim ka ktin u Blei ha kaba u shem ia ki jingialam 
baroh ha ka jingim jong u: u long u nongbud ia U Krist bad 
ki jinghikai jong u bad uba ka jingkyrmen ka jingim jong u ka 
longka Jingsiwspah Kalbari: Kiei kiei kibarim jong i jaid i 
kynja u la bred bad iehnoh bad ki niam ki rukom ki kiaw ki 
kthaw, jong ka longkha longman kim soh ha u shuh. Kum- 
ta kiei kiei ki dei ban long lymda kumta um pat long u 
nongbud bad nongphla jong u Jisu Khrist u Trai bad U 
Nongpynim ka pyrthei. Hinrei haba bishar bniah ia kiei kiei 
kumba ki iaid bad kumba ki long, u nongbud ia ka jingialam 
ka Gospel imat um pat lait na bun ki jingpynsoh bad jing- 
pynkham jong ka niam ka rukom Khasi, bad kumta ym pat 
lah ban ong ba u long u Kristan. Katto katne na ki rukom 
niam Khasi ki dang soh ha u bad kumta u kylla long u riew- 
pdeng, Khasi ruh em, Kristan ruh um poi bad ka kyrteng 
kaba yn hap ha u kan long Khasi-Kristan ne Kristan- Khasi, 
kaba lah ban batai ,ka niam-dud-kwar .... 

Lymda ki Rangbab, ki Nongialam jong ka Assembly ki 
iaphai dien bad peitsha kane ka liang, bad thaw lad ei ei 
ban pyilait ia ka ri na kine kiei kiei, ki Balang kin shu iai 
sah kumjuh bad ka niam rim ka shu iai snoh ha u Kristan 


330, U Lurshai, Vol. V, No. 8, Aug. 1914, p. 2. 

la u ong ba u la bred ia ka bad badin hadin ka jingphla ia 
U Jisu Krist kan long sting shibun eh bad kan long shisha 
tang ka jainkup na jrong kaba tap ia ki jain tngit baroh kaba 
soh ha ka met jong u.” 101 

101. U Lurshai, Vol. V, No. 9, Sept. 1914, p. 1. 



VI. KA NIAM KRISTAN BAD KA KHEIN KUR 
KHEIN KHA. 

“Ha kata ka por (1870-72) shong- “ing-kulai” shong “ing- 
Khasi” mangi ha NongsawJia (Sohra), lada ngi ong ia kito 
kiba “Kylla-bamut“, ‘luw uba mane blei ia u brieu, uba 
pait na ka brieu/ ki bitar lain lain, bad ki da ong shai ba kim 
mane blei ei-ei ia u Jisu 

Sa shaphang ka shongkur shongsang shongsynri pat te kata 
kaba kin tang ialap kai ha mg ha sem ruh kim nud - basang 
ki ong. Kumta ia u Adam bad ia ka Im-rngai ki khein ba 
ki long tang ki puriskamkai. Hynrei ki Welsh ne ki Bilatti 
Keltik phajri, kiba don hi la ka tynrai ngeit biej ba bit shong- 
sang naba ki la ia mih-brieu ia man-brieu tang na ki shijur 
brieu jong ki, ki ju mad hi man ia ka teng tiak shi tiak ban 
khmih-thuh ba ki Khasi-kylla jong ki ki la long Kristan shi- 
sha nc em. Shisien ia I tymmon I Kpa u Morkha, iba ju dih 
kiad ynda la lah wan ftiah kulai na Tharia, haba ki ia shong- 
kai syaid-ding ha mg jong ki phajri halor ki shuki shuki i la 
ong, ‘Phi, sahep, mynta te nga la long u Kristan shisha uba 
bha.’ U Sahep H. Roberts de u la ong, ‘Naba kumno phi 
la long u Kristan babha?’ bad I tymmcn de i la phai ktien 
bad i la ong. ‘Naba mynta n gam ju dih kiad than shuh wat 
ynda la lah wan ftiah kulai ruh.’ U Phajri Hughes Roberts 
hangta u la ong ia i ba ka jingbymdihkiad than kam pynlong 
u Kristan babha ne ba snieu ia uno uno ruh. ‘Te kaei heit/ 
i tymmen i la kylli, ‘kaba pynlong ia u brieu u Kristan 
babha? ’ U phajri de u la jubab bad u da ong ‘Lada phi la 
long Kristan shisha, phi nud ban shongkurim ia la ka kur?’ 
I tymmen de i kyrngah la ka khlieh sha lyngkdong ka shuki 
bad ka kyneu-“eu-eu/’ i mih noh bak artad na ing. Kumta 
ki phajri kim khein u Kristan ne u briew u ban ioh leit 
shong “shadem u Abraham” katba um pat da la shongsang. 

“Sa kane kawei pat ka khana-tang basabut shaphang ki 
rieurim Nongsaulia (mynwei ngi m ju ong ki Kristan ia kiba 
leit ia kylla Methodist, ngi ong ki Nongsaulia). Kaei? Haba 
1 Babu Juramon, i Nongbikai jong ngi ha Nongsaulia, I la 
leit long Reverend nyngkong nyngshap sha Maulyngkneng, 
ka la leit jia sang ba ka khun jong i ka la ioh khun na la u 
para ar-kmie trai jong ka. Haba la bna ia kata ka khubor, 
ki phajri ri Khasi baroh ki la sngeubha shi kaddei eh, bad 
kumta la hiar ki phajri na sha Jowai bad na sha Sohra, La- 
ban, Khadsauphra baroh ban pynlong noh ka jingiathohku- 

rim Kristan kaba shisha bad ba skhem, naba kine ki nong- 
shong-sang ki long kat kum ka jingkhein kiphajri, kiba bha 
bad ki Kristan shisha. Ki Pnar na Jowai ruh, ki ong, ia 
arspah ngut ne ki la wan hiar ha Maulyngkneng ban ujor 
pyrshah ia ka ban pyniathoh-kurim, bad ki da byrngem 
tyngeh ba lada pynthoh kurim ia kine kiba shongsang 
kata baroh kin phet balang noh. Ar sngi la long ka jingiasaid 
iapyni ban “pyniathoh noh ia ki kein,” hynrei ym kut bad 
ym don ba mynjur sha ka liang ki phajri. Khadduh khadwai 
ki phajri ki la mut ban pynthoh kurim bor, bad, hamar kata, 
I Babu Jura i la sei la ka suloi I theu artad sha u brieu hi, 
bad I la ong, “hau pyniathoh lada don shynrang, yn ia 
khmih kai.’ Kumta ki phajri ki la ran noh rut bad ki la 
phet noh. ,f 102 

“ U Kristan pat u don la ka nongrim ka Ktin U Blei 

ha kaba u shem ia ki jingialam baroh ha ka jingim jong u; 
u long u nongbud ia U Khrist bad ki jinghikai jong u bad 
uba ka jingkyrmen ka jingim jong u ka long ka Jingsiwspah 
Kalbari : kiei kiei kiba rim jong i jaid i kynja u la bred bad 
iehnoh bad ki niam ki rukom ki kiaw ki kthaw, jong ka 
longkha longman kim soh ha u shuh.” 103 

“Shaphang ka Shong Sang . 

Ha pydeng jong ngi ki Kristan la don kiba shong kurim la 
ki kur, la ki syngken, la ki tynga ki kynum, la ki khun ki 
kynura bad ia u tynga lane ka tynga u para lok ne ka para 
lok ba la lah iathoh; kaba la pynpaw ia ka jingsngcwsting 
shibun ia ki jingshongkurim khlem da pyrkhat ia ka jing- 
lehrain ” 104 

“Ka shong sang — Ngi ngeit ba u Khasi baroh u ia tip ba 
kaba shong sang ka long ka pop kaba ijli tam eh hapdeng ki 
Khasi. Uba leh kum kane ka kam u ioh ka saja kaba jur na 
ka pyrthei bad na ki kur ha ka liang ka niam ka rukom. Na 
ka pyrthei u dei ban shah beh sha Bonpur nc Puriang etc. 
na ki kur pat kim shah ban ioh jaka shong thait ha u maw- 

shyieng La isih ia kane ka pop da ki Khasi Jiaduh ba ki 

kynjing ban iabam iadih ban 1a iaid ia leng bad ki briew 
kiba kum kita la ha kine ki sngi hap >h ka jing^ynshar u 
Mammon Siem kata ka jingsngew pyrshah ia ka shongsang 
ka la kham sting ha ki bun ki briew bad baki don ruh kiba 


102. U Nongpynim, No. 18, 'Nailar (Nov.) 1929, pp. 16-17. 

103. op. cit. (101). 

104. U Lurshai, Vol. V, No. 5, May 1914, p. 3. 

ia kynpham ia kaue ka pop kumba ngi iohi ba don na kiba 
leh kumta kiba ia long nonghikai skul etc. ha kineki sngi,... 
Katno sngcwtriem ban iohsngew shaphang ka ia ioh lok sha 
kine ki thain, ki ong kiba ioh wad i t la ka kmie nah ruh don, 
ia la ka kur ba jan eh bad don ruh ka case ha kaba la shem 
ba u kpa hi u la ioh ia la ka khun. Mynhyndai te ki pyn- 
ryngkang par ia kiba kum kita hinrei ha kine ki sngi pat la 
kynpham ia kiba kum kita bad la ai ia ki kyrdan kaba kham 
don burom pynban. Kiba kum kine ki don ha ki skul bad 
u dieng sympat ha ka kti. Don ruh kiba la man rangbah ba 
paw khmat ha ki Balang bud kiba la man tymmen basan 
Balang ruh la don... . Dang ha kane shibiteh la don ka jing- 
ujor ia ka jingjied siem ia u Rubinsingh ha ka jaka u Siem 
Kisonsingh namar ki ong hana u shongSang bad ki la ialch 
shaduh U Governor in Council hynrei mynta ngi la bna ba 
la pynskhem ia U Rubinsinph pyrshah ia ka jingujor ki myn- 
tri bad ki paitbah Maharam Ngin leit iam rem lei haba da 
ngi kiba ong ba ka long kaba sang ngi la ia kynthup ia kiba 

kum kita Ka shongsang ka long shisha ka pop kaba isih 

tarn namar ka pynkylla ia u briew na ka jinglong briew — u 
jingthaw uba la da thaw kynsai da U Blei uba konssan tam 
na ki jingthaw baroh sha ka jinglong mrad. Dei ha kane ba 
ia u briew la ithuh na u mrad saw kjat.” 106 

(“ha ka Program (A) tarik 154-29 jong ka National Dur- 
bar la buh nongkren Durbar da u Siem Maharam (u Rubin) 
uba dang lah thung Siem shcn da u D. C. Sahep pyrshah ia 
ka jingujor ki shnong bad ki Siem khynnah naba u long uba 
la shong -sang ia la ka kmie-nah haduh ban da ioh khun 
kynthci kawei...”) 106 

Ki Presbyterian ki pynshoi buhrieh, ki shu niewsting bad ki 
shu kynpham ynda la jia ka shong sang, hynrei ki Katholik ki 
da thoh da ki jingthoh ban pynshlur ia ki nongbud niam jong ki 
ba kin pynkhein ia ka rukom kheinkur khcinkha u Khasi : 

“Ia ka jingsngewsang ban ia shongkurim shikur, baroh ngi 
sngewthuh. Kaba eh ban pei hapdcne ki Khasi ka long ba 
hana katba dang iadei na kajuh ka jaid ym ju bit — ba sang. 
Ka daw ki shait ong ba dang iamih na kajuh ka kpoh. Kane 
kaba shisha, hynrei kaba shisha ruh ba ki briew baroh ha ka 
pyrthei ki hiar pateng na ki juh ki kmie-ki-kpa u Adam bad 
ka Im. Baroh ngi ia long shipara kumta ym ia bit shong 
kha shuh. Kane kam long ka ain kaba biang, bad ngi lyng- 


105. U Khasi, Vol. 1, No. 8, March 1929, p. 5. 

106, U Nongpynim, No. 18, .Nailar 1929, p, 6, 

ngoh ba ki Katholik Khasi ki dang khein sang, pyrshah ia ka 
jinghikai ka Balane.” ? 07 

Shisha ki iyngdoh Katholik ki la dei ban pynshai shuh shuh 
ba u Adam bad ka Im kat kum ka Baibl ki don khun tang ar 
ngut ki shynrang. u Kain bad u Abel. U Kain u la pyniap 1 a u 
Abel hynreitang na u Adam, ka Im bad u Kain ka jaidbynriew 
ka la roi haduh katne. U Kain bad ki pateng jong u ki ia ioh 
khun ioh kti na no nu> ? 

Ki Katholik ki la dei ban pynshngain shuh shuh ia la ki 
Katholik Khasi da kaba shon shuh shuh ia ki “ktien-u blei” na 
ka Genesis : 

“36. Tc baroh ar ngut ki khun kynfhei u Lot ki la pun 
khun na la u kpa. 

37. Ka khun nyngkong ka kha u khun shynrang, bad ka 
ai kyrteng Moab ia u : u juh u long thawlang (father) ia ki 
Moabite haduh kine ki sngi. 

38. Bad ka khun kaba kham rit, ka ruh ka kha u khun 
bad ka ai kyrteng Ben-dir.-n i : u juh u long thawlang ia ki 
khun u Ammon haduh kine ki sngi.” 

“A — KA JINGKHEft-KUR KHElft KHA. 

1) Ha u Khasi. Kiba la kha na kawei ka kmie, ne na 
kawei ka kiaw, ne na kawei ka kmie tymmen bad ter- ter, kino 
baroh, kynthei bad shynrang, shaneng bad sha rum, la katno- 
katno pateng ruh, ki ki ialong shi-jait ne shi-kur. 

B — KA JINGKHEIN SANG. 

1) Ha u Khasi . Ban ia shongkurim shikur, u Khasi u 
khein sang eh ; ym tang ban iashong lang sah lang kumshi 
tnga, hynrei wat ban slrj iahap shi-wat ruh ka long sang 

III. — KA RAI. 

1) Haba arngut ki kwah ban iathohshongkurim bad ym 
don jingpynwit eiei, te ki lah, bad don hok ban iathoh. U 
Phadar ruh um lah ban khang. 

2) Balei ka Balang ka pyniathoh ia kiba long shikur ruh? 
Namar — lada ka jingiadeikur jong ki ka palat ia ki lai 
pateng, kam pynwit shuh, kat kum ka ain lajong — da kaba 
leh kumta, lah ban pynduna ia ki pop, khamtam haba la ia- 
hap kurim lypa. 108 


J07. Ka ling Khristan, Aug. 1939, p. 115, 

108. Ka ling Khristan, January 1938, pp. 179, 180, 181. 

Ki khlem pynshai pat ba lai pateng hadien ngin ia khot mei- 
nah meisan iano, niakha meikha iano, kni pyrsa iano. Sa ban ia 
bud Phareng — ia u kpa lajong ruh ki khot da ka kyrteng Paul, 
John etc. , ia ka kmie lajong pat, Veronica, June etc. 

Da ka jingsngews>khem bad jingsngewshngain ha kum kitei 
ki jait jingthoh bun ki briew ha ka jingkwah shongsang bad iamon 
sang jong ki ki la leit kylla Katholik ban ioh pynskhem ia la ka 
jingiapoikha sang, bad ki la shu pynbyrsieh ei ia la ka iing. 

Kiba ym shem jingsuk mynsiem, wat la kyrkhu da ka niam 
Kristan ia ka shong - sang jong ki, ki phla ia la ki jingsngewpop 
lyngba ki shithi sha ki kot khubor : 

‘‘Mynshwa haba nga ibha ia ka Muri ka jaid Suting kaba 
na Nongplit, ngam tip ba ka long ka kmienah jong nga, kaba 
dei ka tnga u kpa jong nga. Ynd a nga la tip nga la don ka 
jingsngewbieit ; hynrei ynda nga la kylli ha ki rangbah Khris- 
tan ; ki ong ba ym don jingpher ei ei shuh mynta ha ka niam 
Khristan. U nongpynthoh kurim ruh urn don jingong ei ei 

ba ka long kaba sang ngam don jingsuk shuh ban ia 

shong ryngkat.” 1 09 


109. U Khasi Mynta, No. 98, Kyllalyngkot, 1905, p. 8. 




VII. KA JINGSNGEW KRISTAN. 


la u khun Khasi-khara, ki Kristan - bad Presbyterian bad Ka- 
tholik bad Trumpet etc., — ki da kam ia u kum ka dewshrah mar* 
kynti jong ki ban ioh puh ioh lur ban bet symbai Baibl bad ban 
pynheh la ka niam. Haba i Bah Macdonald Kongor i la long 
President ia ka Saraswati Puja ha Shillong ha ka snem 1929, la 
mih bun ki jingthoh bad jingkynthoh pynrem ia kata ka jingleit 
iasnoh kti lang jong i bad ki kam leh mam ki Hindu. 110 Haba 
wan u Lala Lajpat Rai sha Shillong ban ia kynduh ia ki Khasi 
nylla ki da kynthoh: 

“Ngi la pule ha ka kot khubor Times of Assam ba U 
Lala Lajpat Rai uwei na ki rangbah Congress ki nongbud U 
Mahatma Gandhi u la wan ha Shillong ha u April, bad u la 
iathuh ha kiwei ki sbnong ha Assam ba u la sngewhun ia ka 
jingwan kai jong u ha Shillong namar u la iashem bad ki 
rangbah Khasi (bym long Kristan) bad u la pynsngewthuh ha 
kine ki rangbah ia ka jingmut jong ki Hindu kaba ki sngew 
shaphang ki Khasi; bad la thoh ba kine ki rangbah Khasi ki 
la duh ia la ka jingsngew sheptieng shaphang ki Hindu. La 
thoh ba u la ai Rs. 50/-(san phew tyngka) ha ka jingkynshew- 
namar ba thaw skul ki rangbah Khasi bym long Kristan. 
Kane ka skul lehse ka long kaba ha Seng Khasi kaba pyn* 
iaid U Babu Rashmohon Roy. 


Haduh katno ki rangbah Khasi kin iajan bad ki Hindu 
ngim nang pyrkhat satia. Ngim tip katno kan don ka jing- 
myntoi na ka jingialang lie iajan kaba kum kane.” 1 1 1 

Ha ka por Ourga Puja, 1978, kawei ka kotkhubor Khasi 
kaba shit rhem niam Kristan bha kada thoh bynniew kumne: 


“La report da u Nongai Khubor jong ngi ba ha kane 
ka Puja Dkhar kaba dang shu dep hynnin la iohi ba don bun 
ki paid Khasi Khara kiba leit sha iing buh blei ki da nguh 
arti ia ki blei ba la buh hangta. Don de kiba iashim tika 
rong syndur na ki rangbah nonglehniam kiba ia ai ia ki bad 
tahde ha la ki jong ki shyllangmat. Nalor kane la iohi ba 


110. U Woh, Vol, II, No. 7, July 1929. 

111. Ka Jingshai ka Gospel May 1925 pp.7, 8. 

bun ki Khasi ki ia iaid sharum shaneng hapdeng u paidbyn- 
riew Dkhar ba shlei ha Sor Shillong naduh ba sdangi ki sngi 
puja”?. 1 ? 

Ha ka sngi bret bl 3i — 

“kaba phy 11a ban iohi ba ki jong ngi ruh kiba bun k 1 
iabit poit kai blei puja,”* } ? 

Ngim sngewthuh kein balei “ngim nang pyrkhat satia’* ne 
ban sngewpl ylla lada ki Khasi nylla ne Khasi kylla ki ia don lang 
haka loh mam ki Hindu ne ki Muslim lada ngim sngtwphylla 
haba ki ia sngcwbha lang ha ki sngi Khristmas* bad iaid Proces- 
sion Bishop. Hangtai ki ia tah tika hangne pat ki ia doh ha 
kjat u “mistletoe” bad shah synreit um-kyrkhu ha u Bishop. 
Lait noh na ka niam tynrai lajong baroh kiwei pat ki niam ki dei 
ki niammynder. Burom ia ka jong kiwei sa lei haba nang ban 
ri bad kdup, ieit, burom bad niewkor bad neb skhem ha la ka jong? 

Ngi ieit ia ka Ri Khasi-Synteng namar ba ka dei ka rympei 
ka jaidbynriew khein-kur khcin-kJia, tip-kur tip-kha tip-briew tip- 
Blei. Ngi ieit ia ka Meghalaya namar ba ka Ri u 7 Skum u 7 
Trep ka don hapoh ki sawdong pud jong ka. Hynrei ki don katto 
katne ki Kristan-sngew~ha-nga-mci bad khwan-ladcha-ka-niam 
kiba kam nongkynti Hima Kristan wat ia kanc ka Ri ruh. LI 
“Lum Shyllong”, ka kot khubor jong uwei na ki riewpawkhmat 
ka ri ka la tlioh : 


‘‘Ka jingsngcw jong kiba bun ba kim mon ia ka jingpyn- 
long Election ha une u bnai ka lonu namar ba ki sngew ba 
kiba kham bjn na ki nongsiiongsnnong ha ri Khasi ki dei 
ki Kristan namar kata ki sngew ba ka Meghalaya hi ka long 
ka ‘Christian State.” 1 1 1 


112. Ka Pyrta u RicwJum, Vol. XXI11, No. 70, 12th Oct. 1978. 

113. ibid. 

114. U Lum Shyllong (Ed: B. Lanong), Vol. 11, No. 18, Dec. 14, 1978, 
p. 4. 


*Khmih bha: la u Jisu Khrist khlem da kha ha ka 25 tarik u December. Ym 
don ba tip ba kha ia u ha kano ka sngi, ha uno u bnai, ne ha kano ka snem. 
Ki Kristan hyndai ki shu pynhap noh ia ka sngikha ha ka 25 tarik namar ba 
kadei ka sngi bakhraw jong bun ki niamhyndai, ba ka dei ka sngi ba la kyndit 
thiah biang ka mariang naba la sdang jrong biang ka sngi bneng. U dieng 
kseh Khristmas bad u soh Khristmas ki dei ki jingpynriam ba ki Kristan hyn- 
dai ki shu shim na ki mam hyndai bad shu pynsoh ha ka leh sngcwbha 
Khristmas. 

Ha kawei pat ka sngi katei kajuh ka kot khubor ka la thohf 
‘‘Meghalaya’ — Ka ri Khristan? 

Ka pyrthei Indira ka nicw ba ka Meghalaya ba ka dei 
ka Ri Khristan. Ka long shisha kumta Jiaba bishar mangi 
u luk ii lak, u trai muluk trai jaka na kiba bun ki liang. 
Naduh u Chief Minister, Dy. Chief Minister, Speaker bad 
kham bun na ki para Minister ki long ki Khristan. Kham 
bun na ki nongtrei kam Sorkar ruh ki dei ki Khristan. Ka 
jinglong jingim tip briew tip blci, jcng u Achik bad u Hyn- 
niew Trep Hynniew Skum ka shong lyngngeit ha kawei pa 
kawei ka lyngwiar dpci. Shuh shuh ka jingialang paitbah 
kaba la long ha Madan Maiki ha ka 7. 9. 78 ban pynpaw 
ia ka jingiapyrshah ia ka Air* Adong Pynlong Niam ha Ani- 
nachal Pradesh ka la nang pynskhem shuh shuh ba ka 
Meghalaya kadei ka Ri Khristan.”! 16 

Ha ka kot khubor “Ka Pyrta u Ricwlum” ruh uwei “U 
Raitong” u la thoh shithi kumne: 

“Ka Jingsyashar Khristan ha Meghalaya” 

Ia ka Meghalaya la khot ka ‘Jylla Khristan’ (‘Christian 
State*) namar la synshar ia ka da ki Kristan. Naduh u Chief 
Minister liaduh bad baroh kivvei pat ki Minister ki dei ki 
Khristan (lait noh tang uwci bad ar ngut eh kiwei pat ki 
Minister). Sliwa ban kha ia ka Meghalaya, ia kine ki lom 
Khasi Pnar bad Garo, la ju synshar da ki Dkhar Assamese 
jong ka Jylla Assam. Ki Assamese ki dei ki ’khar Hindu 
bad Muslim. 


Haba ka sorkar India ka la pynbna ban ai ia ka AU- 
TONOMOUS STATE ha ka 2nd April, 1970, baroh ki BA- 
JE HA KI IINGMANE KHRISTAN (ki jaid Balang baroh) 
HAPOH SOR SHILLONG KI RIEW SNGEWTYNNAT 
HA KA SHITENG SYN1A JONG KA SHI TARIK APRIL 
1970 da ka jingkmen ba khraw bad ka jingkyrmen kaba dap 
namar ba la ioh ban synsiiai ia h ki briew da ki Khristan 
kiba dawa ialade ba ki dei ki ’iievv tip blei tip briew. Ia ka- 
ne ka jingkyrmen la nang pynskhem shuh d \ ka jingai State 
pura ha u January 1972. Myjita namarkata, la synshar ia 
ki Khasi Pnar bad Garo (kiba kham bun na ki ki dei ki 
Khristan) da ki Minister Khristan kiba long kat kum ka 
jingkwah bad jingkyrmen jong ki briew baroh ha ka ri.” ll# 


115. U Lum Shyllong, Vol. II. No. 19, Dec. 23, 1978, p. 2. 

116. Ka Pyrta u Riewlum, Vol. XXIV, No. 2, 8th Jan. 1979. 

Kitei ki nongthoh ha ki kot khubor kim khien ne kim tip ba 
bun na ki Khasi bad Garo ki dang bat ia la ka niam tynrai bad ba 
ngi ki Khasi ngi sngewpap sngewsang ban khot ‘Jylla Kristan’ ia 
ka Ri Um Snam U NiU Kong? Ngi Khlem da ia jied la ki 
Chief Minister etc., naraar ba ki dei ki Kristan. 

Haba ngi ia phai biang sl<a ka ‘conscience*’ ne “jinglatiplem , ’ 
u John Robert, ki jingkvlla jong ki por ki long ki nuksa ba 
shynn.i bi u Ki asi uba hj kd por hyndd u da thew da khiar ia 
kaba dei bad ki bam d^i u la kyila sniang b^d u la shu tyllun 
bad kynroi ktie i bad kyr^um Ik. ki k im runar bad kam sang kiba 
um ju nud wat tang ban pasiaw ruh mynshuwa U la sah ka 
jinglong Khasi tang ha ka syrngiew. 

“Ka long kaba shai ba u Dr. Roberts u la ong ba ki 
Khasi (kum ka kynja Khasi) ki tuh, ki lamler, pyniap, khm, 
bad leh kiwei kiwei ki kam bamman khlem da sngewthuh ne 
tip ba ki leh bamdci kata ka long, kumba u la ong, ki bam 
don jingiatiplem bad namar kata ki long kiba khlem kata ka 
niam tynrai (natural religion) kaba u Blei u la ai man ha ka 
kynja mynsiem briew ha kane ka pyrthei. Na kane man u 
bnew uba don ka jingiatiplem bad ka jmgbishar ha la ka 
mynsiem u lah ban ring jmgmjt ba ki Khasi kim dei ki 
bnew hynrei ki long ki mrad. Kumta ka jmgkren u Di. 
Roberts kaba u la kren ha Oswestry, England (kynmaw ba u 
kren ha ka ri nongwu ym ha Khasi ha khmat jong ngi), ba 
ong ba u thaw jingiatiplem ha ka dohnud ki Khasi ka long 

ka ba runar bad ka bamkok Ka long kaba shisha, bad 

ka ban kohnguh ruh da ki Khasi shisha (Kristan bad bam 
long Kristan) baroh, ba kum u paidbah, ka jmglong hok ne 
long bha jong ki Khasi hyndai ka kham palat ban la ki Kha- 
si (Kristan bad bam long Kristan) jong kane ka juk.” 11 7 

U John Roberts hi patde, uba la kam ba u wan thaw “con- 
science” ha n Khasi ha ka snem 1896, u la thoh pat kumne ha ka 
snem 1901 : 

“Ha ki bun rukom, ka long kaba shisha ba ia ka jing-bat 
hok ba-rim ym shym la bat shuh bun kiba la mlien dih ia ka 
lad phareng, bad ia ka jmgklim la khem kum ka pop kaba 
sting shisha. Wat hapdeng katto katne ki Kristan ia ka sngi 
U Trai lafiiew sting, bad kumta ruh ia ka pop ka jingklim... 
Ki briew ki ioh-i katno ba bun na ki Phareng (kiba khot iala- 
de ki Kristan) ki im, kumno ki pynlong ia ka Sngi U Blei 
(Sunday) ba kan long ka sngi ia leh kai bad bam khana, kat- 
no ki khynnah kynthei Khasi la pynsniew khnang ban pyn- 


117. U Khasi Mynta, No. 71, Nailur 1902, p. 3. 

hun la ka jingkwah awria, bad katno ka ri la paw ki dak da 
ki khun kiba mih na kaae ka jingfasoh ba’m dei. Ha khmat 
kine kiei kiei ngi lah ban phylla ba la ka jingbat-hok barim 
bam shymlabat &huh?“ 118 

U John Roberts bad ki kynhun jong u ha ka jaka ba kin 
thaw “conscience'’ kumbau la kop, imat ki la bsut pynban ka 
mynsiem runar ha u Khasi-kylla-niam ban tap lup ia ka “cons- 
cience” kaba, ha ka jingshisha, u la ju don bad kaba u da khein 
kum ka bynta jong ka niam tip-hok lip-Blei jong u. 

Ki Khasi kylla niam imat haba ki la kylla Kristan ki da 
sngew dei ruh ban pyrthuh ia ka rukom im bad leh ki Missionary 
Phareng ki jong ki — naduh liyndai haduh ki por mynta: 

“Ka jiogshongkurim Kristan banvn^kong ha ri Khasi Synteng 

‘ Ka long lehse hajan bakut ka snem 1849 lane haba 
dang sdang ka snem 18^0, katba ngi lah ban bud dien, ha- 
pdeng u Luh bad ka Phuh Ynda la dep ka niam ka ru- 

kom, ki lok ki jor baroh ki la ialum lang ban iabam iadih 
bad la pynshong ryntih ia ki ha ki ben bad ha khmat jong 
ki ka don ka micj kaba hch, bad la buh kawei ka pliang bad 
kawei ka siang (shamoit) na ka bynta uwei u briew. Ngi lah 
ban thaw dur ha ka jingmu ia ita i kynhun barit ba i iabam 
iadih ha ka miej bad da ka siang, iba la ju mlien ban bam 
shong kynrong bad da ka kti ha madan. Katno ka jingia- 
sngewbha bad jingtamsa ka long hapdcug ka jingiabam na- 
mar don uba tian ia ka ja sha ka khmut don uba sha ka 
tmoh bad don de uba, lehse u kham thamulaartat, u bat ia 
ka shamoit na sha kaba Ihon bad u tong ia ka ja da ka jing- 
bat. Ka jingkhawai kam dei ka ja ka doh hinrei kaja ka 
dohkha bad lehse ubajnang ruh uwei ar u la don hi.” 118 

“Da kumno u khun Khasi ula kiew haduh katne ha ka 
jinghikai pule kot ? Ka long da kajingwallam ki Missionary 
ban pule da ki dak Phareng bad ban thoh ha ka ktien Khasi. 
Ka daw kaba kongsan eb dei ka jingtbit bad ka jingbym- 
sngewlehrain ne sngewrem ban bud ia ka jinghikai ki Dohlieh* 
Ula bud thik ha kiei kiei baroh bad t eng teng haduh ba ta 
kham i palat pynban, kum u khynnah skul uba la bud thikna 
bha ia u nonghikai. Peit ha ka riam ka beit dang duna aiu 
pat bad u Dohlieh, ki rukom phong jain phong nep ki duna 
aiu bad kiba kumno ba u Khasi um tip ? Kaba da i dait 
bha ruh khwain; teng teng la kum ki Sahep dur catalogue 

118. U Khasi Mynta (Ka shithi uJohn Roberts sha ka “Harvest Field’') 
No. 65, Kyllalyngkot 1902, pp.8,9. 

119. U Lurshai, Vol. XIV, No. 4, March 1925, p. 4. 

(Katalok). Lada la kum spong te la kuna tharai shakri 
bearer (be-rar) pynban ho ! Ha ka ktien Phareng rub u la 
pnah phngar, u da tbit shisha — Ban kren phareng u Dkhar 
ne u Madrasi shisyndon phin sngewthuh u dei uei, hynrei la 
dang kren u Khasi u la eh byn pyniapher ! Lehse teng-teng 
wat u Englishman un yin lap ban kem ha ka jingkynnoh, la 
kumba pynmareh kulai u John Gilpin sa ka smin-smin bad 
swia-swas. Ban poit ia ka riam la beit la kum u sahep khun, 
Ban khot kyrteng ‘U’ waw la iap. Kumjuh ruh bankhot‘Ka’ 
waw la sngew-synei sat. Peit ia ki Burma wat la kila bat ia 
ka kyrdan nongbishar ruh pynban kim iehnoh ia ka ktien ‘U’ 
haba ki soi kyrteng bad tang shu iohi ia ka ‘U’ la sngewthuh 
ba dei u Burma. A ka Ri jong ngi, ka la kiew than, kalong 
kaba ma ioh kylla pyrdet pynban, bad ym ia tip shuh ne 
phohsniew ba dei u jaid Khasi lada ym da ithuh lypa 
ia u.” 120 


Ha kino ki por la dei ban thoh shuh shuh Shaphang ka bieit 
Dohlieh jong ki Khasi. Ki nongialapniam haba ki kiew ha pulpit 
ki pule ia ki lynnongbad ki kren ialap ha ka ktien Khasi lajong 
hynrei ki ring sur bad ring kynnoh kum ki Sahep Phajri na Wales, 
na Italy, na America ne na kiwei kiwei pat ki ri Dohlieh- Ki da 
pyrthuh ruh ia ki Sahep Phajri kiba ki kham burom bad sngewia- 
hap jingmut naduh ka rukom iaid haduh ka tyngkhap Baibl. 

Ha ka 1901 u John Roberts u !a phla ba “katno ki khynnah- 
kynthei Khasi la pynsniew khnang ban pynhun ia ka jingkwah 
awria” ki Phareng. Hynrei ia kum kitei ki kynthei, kiba ngi ju sin 
ki “mem-bakan” bad ia ki khun-kliar, khun-tuh jong ki ki Khasi 
ki da buh ha ka kyrdan kaba kham halor jait ba ki la ia kyrshut 
bad byrthit Dohlieh. Hynrei ia ki kmie Khasi bad ia ki khun 
Kpa-dkhar kiba da ia poi kha ha ka burom, da ka jingiatiplem 
kiba ha iing ha sem bad da ia sngewbha lang, ki Khasi ‘riewshai’ 
ki buh ia ki ha ka kyrdan kaba poll ! 

Ka jingshaniah ia ki Phajri Dohlieh ba ki long ki “shakri* 
jong-u-blei-ba-im” ka skhem haduh katta katta ba ki kmie ki kpa 
Kristan ki shah bad ailad ia ki khun kynthei samla lajong ba kin 
leit shong shngain bad leit shang kai bam Iyer bad leit sah ha ki 
Hotel Bah kylleng ka ri lang bad ki “shakri-jong-u-blei-ba-im” 
baba ki tnga jong ki kim don ba ki leit khmih bahaiing sha shi- 
liang duriaw. Haba poi kylli ia ki kumno kum ki “shakri-jong- 
u-blei-ba-im” bad kum ki nongngeit skhem ha ka Baibl ki ia ngat 
ha ki kam runar kam sang bad ki kam bam don-hok don-blei, ki 
said lait da kaba pynsakhi da ka Baibl hi : “Ka doh ka tlot hyn- 


120. U Nongkit Khubor, Vol. 2, No. 9, Sept. 1935, p. 2. 

rei ka mynsiem ka khlain.” Haba jia ba paw pyrthei ki 
kam runar jong ki shu jah burom ei ka iiog ki kmie ki kpa ba lui lui. 

Haba shu sngap tang na ki kyrteng jaid la shitom ban tip 
ba u briew ne ka briew ki dei ki Khasi ne ki Dohlieh — ki 
Dkhar ki kylla Dykes ki Dkhar Sawian ki D’Sawyan, ki Khong- 
wir ki Cunville, ki Nonglait ki Nunclloyd, ki Khain ki Chyne, 
ki Sun ki Soanes, ki Bang ki Banks ki Rapbon ki Radborne, ki 
Rajen Roy ki Roy Rowlands bad bun shuh shuh. 

Haduh mvnta ruh ka mynsiem mraw-Dohlieh ka dang Shu 
sah hi. Ha ka ia tyrneng Phareng ia la ki Kiaw ki KtJvaw ruh ki 
la khot noh Mci bad Pa, Mummy bad Daddy, khlem buh jingmut 
shuh ba ngi ki Khasi ngi kliein sang ban khot ne kam kulmar ba 
ioh bakla ka iatip-kha iatip-man hadicn habud, ba ioh bakla ha 
ka jer ka thoh, ha ka poikha poiman, ha ka pynkham pynsoh bad 
ha kiwci kiwei de ki kam leh niam. 

Naduh ba wan lukai “conscience” 11 John Roberts, ki Khasi 
ki la pyndonkam ia ka niam Kristan ka atiar ban ioh jingmyntoi. 
Don kiba leit kylla Kristan tang ban kham sngcw Phareng bad 
ban long “riewshai”. Ha ki por ba dang sdang wan ka niam 
Kristan bun kiba kylla niam tang ban ioh leit pule Theology sha 
Nongsawlia. 

“Lajan baroh ki Bhoi kiba wan pule Thiologi na Nongsaw- 
lia ki hap noh ha ka ki'ad bad ka awria ki tang shu la leit la 
leit sha la ri Bhoi ban leit hikai. Ka daw jong kane, katba 
shu tharai ka long (1) Ba haba jied la ki, la shu jied da ki 
briew --tang uba la trch ban wan, ia khot sngewbha, khlem 
da bishar shaphang ka jinglong babha-basnicw (moralitv) jong 
u (2) Ba ka jingtip kaba rit eh ha ki briew ki babieit ka long 
ka ban pynjot. Ki lok Bhoi... ynda haba la phah la ki ha- 
pdeng ki para Bhoi, ka jingsarong ka la mih kyrthep, namar 
ba ki sngew ym don shuh “tang ma-nga.” 121 

Haba ngi pu'e ia katei ka jingthoh ngi snewsynei ia kita ki 
Bhoi. Ha ka jaka ba kin lap ia kata ka jingshai bakhuiJ ba 
ialap ki Sahep sngewmal kham snoh pynban ki kam ksuid ki 
“riewbneng’. Ha ka jaka ban iapbieit ia ka Hima Bneng ki la 
ia noh pynban sha ka Hima u Suidtan kaba kham thaba phyrnai 
da ki jingpynshoi kiba kim pat ju iohsngew ne iohi ka.ba ki dang 
im matlah tliw tliw ha la ka jong ka niam tad haduh kin da ioh 
pule ia ki puriskam Baibl bad kin da iohi ia ka rukom im ki 
“riewshai”. 


121. U Khasi Mynta, No. 7, Risaw 1, 1896, p. 5. 

Bun pat ha ki por mynshuwa kiba long Kristan lane Shu kam 
ba ki long Kristan tang ban ioh Certificate na ki Sahep Phajri ban 
ioh bai bam ha skul ne ban ioh rung kam Sorkar. Don pat ki 
snam Khasipakka kiba da kam syndon ba ki dei ki Anglo-Indian 
Kristan — ba sngewkhain, khlem pyrkhat ia kajingjahburom ki 
kmie ki kpa Khasi lajong. Don kiba kylla Kristan, khlem don 
jingngeit ha ka Baibl tang namar ba ki ibha ia ka ne u Kristan, ne 
ban ioh shongkurim para bam iabit ; tang namar ban ioh ia iaid 
shongshit hai hai ha ki sngi Sunday, ha ki por khawai Kristmas 
lane iaid Procession- synreit-umkhuid ; lane tang ban ioh jingmyn- 
toi phah skul khlem lut pisa ia la ki khun; lane ban ioh sah-ei 
bam-ei ynda la tymmen ha ki “Iing-tymmen (Old People’s 
Homes) kum kiba khlem kur khlem jaid; lane kumba jubab ka- 
wei ka ayah : “It is good because when I am ill the padre comes 
and reads in a book and gives dawai (medicine) and when I die 
they will put me in a very fine “bakkus” and give me a good fune- 
ral.” (Census of India, Vol III, Assam Part I — Report, 1931, p. 
195). Baroh ki kylla ym namar ban shem-hok shem-Blei hynrei 
tang ba ia beb ia ka rongphong, bad ka myntoi-im-shong pyi- 
thei, bad ban kyrsum ha ka sang. 

U Khasi Hyndai u ri u sumar u iarap ia la ki kur ki jaid. 
Ym ju don ba khrong naba jynjar, namar tang shu tip ba dei na 
kata kata ka kur ne ka jaid ki kur ki la leit khot ban sumar, ba 
ioh paw khlemrain la ka kur, ba shah kren bein sa ha uba iaid 
sharud shakiar. Khrong tang u khlem- kur ne u dakait u runar 
ne u khi-lai-nuid ba la kyntait ka kur lajong bad ba la shah beh 
shnong. Hynrei kine baroh ki la kylla naduh ba u Khasi u la ioh 
kajingtip shaphang ka ‘ conscience” bad ka “ktien-u-blei” na ki 
Sahep Mishionari. 

Katno ka jingduh bad jingtroin ka jaidbynriew Khasi, nadong 
shadong, ha ka ngeit Blei ieit Blei, ha ka tip-briew tip-Blei, ha ka 
long briew man briew, ha ka long iing long sem, ha ka im lang 
sah lang, ha ka jingiatiplem, ha ka synshar khadar bad shuh shuh, 
tang namar ba ki pateng kiba shuwa ki la shah pynlamwir ha ki 
mynder shipor na sha shiliang duriaw ! 



VIII. I BAH RED HA SENG KHASI. 

Haba ka la paw pyrthei ba ki jingthmu jong ki Kristan bad 
ki jingthmu jong ka Seng Khasi ki iapher bad ki iapyrshah 
kum ka miet bad ka sngi, ki Kristan bad ki nongseng jong 
ka Seng Khasi ki la iaiaid noh la ki lynti. Ha kawei na ki jing- 
kren jong i ha Seng Khasi i Bah Red i la ong: 

“Ka kylla niam ka la pynkulmar shibun eh ia ngi u khun 
Khasi Da kane duh ka burom Khasi, duh ka sneng Khasi, 
duh ka niam Khasi. Ka la pharia ia uwei u briew ka kti la 
la ka jong ka kjat la la ka jong, ym iah pyndait shuh. 
Ka jingikwah thala ka long kumba tynneng briew u mred 
bad mrad u briew, briew ruh ym long mrad ruh ym long. 
Sah marwei hapdeng khlem don ba kam.” 1,2 

Kumba ngi la iohi sha khmat, ki jingthoh, ki jingkren 
bad ki jinghikai ki Kristan ki la pynjur shuh shuh ia ka 
jingiasngewjngai katba dang laid ki snem bad ki por. Ka Seng 
Khasi ka la kylla long ka nongri, nongsumar, nongda, nongkor 
ia ka niam Khasi bad ia ka “culture” u Khasi. Ki Rangbah ki 
la iehnoh ia ka “kham ialeh jan bad ki X-tian Methodist” bad ki 
la pynieng ia ka Seng Khasi halor kine ki Tynrai: 

1. Ka jingialangu kur u kha uba bat kat kum kajingkhien- 
k"r khein- kha u Longs huwa-Manshuwa u Khun Khasi. 

2 . Ka jingwanlongbriew ha pyrthei ban kamai ia ka Hok. 

3. Ka jinglong tip-kur, tip-briew bad tip-Blei. 

4. Ka jingngeit ha U Blei U Trai Kynrad, U Nongthaw U 
Nongbuh, U Balah U Baiai. 

1 Bah Red i la pynpaw ia la ka jingsngew lajong shaphang 
ka Seng Khasi bad la ka jaidbynriew ha bun ki jingkren bad 
ki jingthoh jong i: 

“Da kane ka Seng Khasi ngi lah ban pyni ba ngi ieit ia la 
ka Ri bad tang da kane ka lad ba ngi lah ban pynneh bad 
kyntieu ia ki akor ba hok bad ba khuid ki Khasi 
Hyndai.” 

“Ka Seng Khasi ka long ka Kongress jong baroh ki khun 
Khasi kat kiba bat ia ka ‘khein kur khein kha’ na ka liang 
ka kmie, ka hok kaba ieng naduh nyngkong ka sngi ba ia 


122. Roy, R.M.— Ka jingkren ha Seng Kut Snem - 23.11.1907. 

123, Roy, R,M, — Ka Jingkren ha Seng Shiteng Snem - 10th June 1911, 

thau brieu ha pyrthei Ki khuii Khasi ki long ki brieu kiba 
laitluid-kiba lait na ki bunjait jingkyndiah sang bad jing- 
thaujait lamler kum na ka kam thm kyrdan jait brieu, ka 
kam bam-bit-iapyndei uwei-ia-uwei bad ka kam sst pyrda ia 
ki kynthei brieu bao na kum kita ter-ter bun bunshuh.... 
Hapdeng ngi ki khun Khasi ngim shym duk seng-shonglang- 
sahlang bad ki Khasi kirn donkam ban leit kynthup khum- 
paidngeit ba dang wan poishaian na ki Ri Nongwei bad 
khamakha ban leit long kylla ki nongngeit madah ia 
ki jingiangeit bad ia ki jinghikai-thau-bor-hi jong ki 
nongwei.” 124 

Ia la ka jingieit bad jingshaniah ha ka Seng Khasi ban 
pynim biang bad ban pynsan »rat ia ka jaid bynriew i Bah Red 
i thoh kumne; 

“Ko para Khun ka ri ba tip kur tip kba, 

Ale kynrad ha Seng Khasi ban biang lut shisha, 

Nangne kein na Seng Khasi, ngin pynbiang la riti. 

Ban don dur i longkur i longkha niam Khasi. 

Para kur para kha ba tip Thawlang Iawbci, 

Ale kynrad ha Seng ngin ialang kawd, 

Da ’tien thiang ’tien bang ngin ia rneng pynshai, 

1 dur Thawlang lawbei ban bia r .g janai. 

Haba ia ieit ia biang para kur para kha, 

Ka im ka koit ka shu biang khlem bira, 

Ka spah ka hajar ka shu roi shu pa, 

Ka Bor Blei ruh phyrnai kum ksiar rupa 

”125 


Kat shaba i leit kat shaba i don i kynmaw ieit hir hir 
ia la ka Seng Khasi. La ki ia don tang khyndiat ngut shapoh 
Dacca, ha ka ror ba kynriah noh ka Nongbah, i khlem klet ia 
ka Seng Khasi Ha ka sngi Song Kut Snem u Rangbah Nalak 
Singh Iangblah u la phah kashithi na Dacca sha ka Seng Khasi: 

‘‘Ka long kaba sngewbha shibun eh bad sngewnguh ruh 
ia ka jingkynmaw im sngi i Rash Mohon Roy ia ka Seng 
namar ba ; la pynkhih ia ki dohnud jong ngi ban pynlong 
jingialang hangne na ka bynta ka seng kut snem. I Rash 
Mohon Roy hi i long iba kham sau hapdeng jong ngi ki 
riewseng Khasi kiba la poi sohshnong shane sha Dacca.” 126 

124. Roy, R.M.— Ka Jingkren Seng Kut Snem - 23rd Nov. 1938. 

125. Roy, R.M. — “Ka Jingpyrta ha Seng” (1912) - unpublished. 

126. Ka shithi na u Nalak Sing Iangblah sha Seng Khasi na Dacca dated 
23 tarik u Naiwieng 1911. 

Ka Seng Khasi ruh ka pynpaw ia ka jingkordor ka jingiatrei- 
lang jong i Bah Red hapoh Seng da kaba kynthoh knmne ha 
kawei na ki Report: 

“Ka Seng ka duwai ia U Blei Trai Kynrad ba un i snei ban 
pynim sleni kum ia u Rash Mohon Roy uba long u nongia- 
lam bad pynshit kjm ia kane ka kam bha ba leit ia pyni 
shabar shnong." 127 

Hapoh Seng bad shabar shnong i iai kren iai sneng ia 
para kur para kha: 

“Ka kyrni dih kiad : Ka la pynkhlemrain khlemakor haduh 
bam khein shuh iano iano ruh— ym don kur don tnga, ym 
don lok donjor bad ym don ei-ei ha u - hynrei tang i dih 
hi kein.” 

“Ka syad iakhalai ruh ka la shv byrsih noh teh ha ngi 
u khun Khasi naduh u khynnah haduh u Rungbah, hynrei 
ki tymmen Khasi ki ju ong bam ju bit khleh lang ka 
tyngka ia khalai bad ka lyagka kamai hok ba long 
byrsih.” 128 

Ia ki Missionary: ‘‘Ki long ki nongpynshoi ban kylla na 
ki Riti Hok sha ka Raibi jot. Ym dei ban ia iehnoh ia 
la ka Riti Hok. Wat kyrmen ba u nongwei shi sngi ba 
un wan sneng babha bad khlem jingmyntoi.” 129 

fc 'La hyndai ho ki tien tymmen la ong, 

Hei ia iwtung ka sniew kiar sawdong; 

Tyngkai niewkor kynrad la i hok lajong 
Ia ine kein kynrad, ieit niewkor kyndong. 

A Kynrad! Shisien pcit liep sa ban jaw ummat, 

Ki Akor bad tientymmen Khasi kin sa liem sa pat; 
Mano bad di kumno ban kyrsiew ia kita, 

Hei Kynrad! u sepngi u mihngi u ban thaw bira.” 130 

I Bah Red i da iam bynniaw ba shah pynshad pynshoi ka 
jaid bynriew lajong ha u mihngi u sepngi: 

“Sha balci kat kane ia phi, 

Wa balei sha ki Ich mynthi; 

Sha mano pat ban sa khamti, 

Wa mano pat ban kit tylli ! 

127. Seng Khasi Report - 1915-16. 

128. Roy, R.M. — Ka jingkren ha Seng Kut Snem - 23.11.1907. 

129. Roy, R.M.— Ka jingkren Seng Shiteng Snem - 23.5.1915. 

130. Roy, R.M, — “Seng Kut Snem” - 27.11,1912. 

Ri Khasi Synteng ba pyngnad, 

Kumno kumne ia phi pynkylla nongbuaid; 
Ri Khasi Syntsng ba biang hyndai, 

Balei kumne imat yn sa duh symbai! 


AH Khun ka Ri ba biang ka niam, 
AH Khun ka Ri ba don la ka riam; 
AH Khun ka Ri ba don akor hok, 
AH Kiiun ka Ri ba isih ia ka thok ! 

Shisynpeit liep pangnud ka mynsiem, 

Ba ki mynta nang pynduh ia ka rim; 
Kat shaba iaid kat shaba left. 

La baiong ngain ki khmat ban peit. 


Ia ’tin tymmen ki long shuwa man shuwa, 
Ha ki mynta kylla tasam kylla nongra; 

1 iing nc i kur shu nini nana, 

Man u briew shu tei lade ha makna. 

Iohi te nabar ia ki lok wad lad. 

La i hok lajong ki sdang pynblad; 

Shu re re ka mut shu kynruh kynrang, 

Ia la kur ia la iing thad kyrwang. 


Wei poi u Nongwei shi sngi hangne, 
Ki lok wad lad ha phrang da lade; 
Lyndet noh ia la Thawlang Iawbei, 
lehnoh syndon ia la I Pa I Mei! 


AH Kynrad phi kyrmen ban bha, 

AH Kynrad phin poi ha kynsha; 

Ah Kynrad u nongwei u khroh. 

Ah Kynrad ioh poi ha u nongshohnoh! 


la jingstad kylleng yn ia wad, 

Ia jingstad kyntur kum kyndad; 

Ia jingstad wat thait ka jingmut, 

Ia jingstad imsngi khlem kut. 

Mynta kumne Seng Khasi la mih, 
Iaei pat sharum shaneng ban khmih; 
Kein noh ka wir makia shawei, 

Ioh byrsieh ei mynta ne lawei* 

Kyrhen kawei ka pyrthei thaw u Blei, 

Ka hok ruh thaw u Blei tang kawei; 

Ki niam rukom ki ’men hyndai, 

Mynta ma ngi tang ban tyngkai.” 131 

Ban neh ka shad ka kmen u khun Khasi Khara da kaba u 
pynpaw ia ka jingainguh u khunbynriew ia U Nongthaw Nongbuh, 
shi sien sJii snem, ka Seng Khasi ka la pynlong ia ka Shad Suk 
Mynsiem. Ngi kynmaw ia ki por ba i Bah Red i shad ialam lyn- 
ti ia ka shad-wait-wanphai na Weiking sha iing Seng Khasi. Itei 
ha khmat ha khmat shiliang ka waitmastieh bad shiliang ka stieh, 
katba ki dang phawar artad : 


“Ka nam te ka jong no ho, ka nam te U Trai Nongthaw 
Thaw ruh MaMe te ba buh ruh ko Ma Me, 

Katne ka shi byllien te katne ko shi byrhai; 

Ngi shad ko te balei, ngi shad ba la buh la thaw da ba biang; 
Ngin ia ithuh te shi kyrhai ho kynrad kum shi para wei mei- 

wei-pa 

Ka akor babha bad on burom te hei ngin ia iaid para briew. 
Ka niam mane ka nium burom ia u tymmen u san ho ngim 

ban ia klet 

Ka niam nguh niam la meikha pakha ho ngim bit ban ialyndet. 
Ban koit ban nang ban phuh ban phieng ho ngin ia shad ko 

suk mynsiem, 

Kan eh ka mat ka pung ho ban khraw u synniang u bynhei 

bahok, 


bad ter ter 


*»1B2 


Kumta ka phawar ka iaid shaid shi shaid. Kiba bud lynti 
bad la ki wait ki symphiah ki ia kynhoi kynkiew hadijh Lan da poi 
ha iing Seng top. Ki Kristan te ha kitei ki por ba dang khlain i 
Bah Red ki dang khein sang bha ban peit shad Khasi. Ki da 
shong khop khop hapoh la iing ha ki sngi shad. Lada kum lap 
ki nongshad ha lynti ki da phai dien wak - khmat sha kynroh. 

Ki Kristan kirn sngew biang tang ban khang ia ki para-ba- 
ngeit ba kin ym shad ne leit peit shad Khasi, hynrei ki da pynraih 
ruh da ki kam ki ban pynwit. Ha ka snem 1911. i Bah Red, kum 
u Secretary jong ka Seng Khasi i la leit ai kawei ka shithi ujor 
sha u Deputy Commissioner ba ki Kristan ki la tip jaka lum-jing- 
tep Jaiaw shaphang ki Mawbynna; bad ba ki la pynmong ia ka 
jingsngew ki Khasi-niam-tynrai da kaba ker klum hapoh ka jaka 
tep briew ia ki Mawbynna; da kaba ki la khang noh ia ka lynti 
iaid briew kaba ju don ; bad da kaba ki pyndonkam ia ki maw kiba 


131. Roy, R.M.— “Seng Kut Snem” - 27.11.1910. 
)32, V Nongphira, No. 113, Iaiong 1911, pp. 139, 140, 

ki la kynrang na ka pep-bah kaba don hangta ban tei ia ka kynroh. 
I da phah ruh da ki dur kiba pyni ia ki nongpeit Shad Weiking 
ba ki iaid na katei ka lynti, ba pyni ia Mawbynna ba la klum ha* 
poh lum jingtep, bad ia ka kpep-bah. 

“Ka kam ker kut ia ki mawbynna bad rah mau na kpep-bah 
ki brieu ha Lam Weiking, Maukhar. - Ki Methodist Maukhar - 
nongialam u Mr. J.C. Evans - ki la ich kaba sang bad ibein 
ia ka niam Khasi da kaba leit ker ia ki maubynna-niam ki 
briu ha la poh kut ka jaka thau-jingtep briu la jong bad pyn- 
dam bad iynti syngkieng. Ki Khasi ki la ia ong ban nym 
leh kumta, hynrei u Mr. J. C. Evans u la, ki ong, mana pyn- 
ban ia ki khynnah Khasi ban nym iaid shuh sha kata ka 
lynti hyndai naba la khang ma u, bad u la pynker kynroh da 
ki mau kiba na ka kpep-bah kaba la don bun ki mau kjat 
hajan hangta hi. 

Na kata, mynta ki Khasi ki la sngeusih had uh ba ha une 
u bnai 18th April 1911 ki leit mudui noh ha ka Katshari u 
Deputy Commissioner, Shillong, ba ki Methodist kin nym 
leh be-ain kumne bad ba kin leit kit biang ia ki mau kpep sha 
kpep-bah ki briu.” 1,1 

Ha u January 1915 ruh i Bah Red i Ia thohshithi biang sha- 
phang katei ka kam tip jaka hynrei u Deputy Commissioner u 
khlem dalehei-ei. Ha ka 15 tarik u April 1915 u Jata Shilla u la 
ai da ka case phoidari syndon'pyrshah ia ki Khasi-niam-tynrai ha 
kaba u la kynnoh ba ki Khasi-nylla ki la prat ia ki jingker lum- 
jingtep bad ba ki la ia shad mastieh ha lufn-jingtep (Shad-mastih 
or heathen male dance of the Khasis). Kiba u kynnoh ba ki long 
kiba paw khmat eh ha kane ka kam “prat-lynti” bad “shad ki 
shynrang-bam-tip-Blei”, ki long u Sib Charan Roy, u Chandra 
nath Roy bad u Nalak Sing. 

Ki la pynmih sakhi da u Lolip Sing Giri, u Wilthimohon bad 
u Patrik ban iathuh ia ki jingjia ha lum-jingtep ha ki sngi shad na- 
duh ka 1 tarik u April baduh ka 3 tarik u April. Hynrei >i Senior 
Extra Assistant Commissioner uba shim ia ka case u la shem ba ba- 
roh lai ngut ki sakhi ki dei ki Kristan bad ba kat kum ka jinghikai- 
ngeit hukum ki Phajri la khang ia ki ban leit peit kai ia ki shad 
ki “briew-khlem-Blei”. Te ki la ia leit saitjain noh, tangba, hana, 
ki lah ban iohi ia kita ki jingjia halor lum-jingtep nangta na jaka 
saitjain. La sabut ba kata ka jingiohi jong ki na kata ka jaka ka 
long kaba sbu thaw bad kabam lah long. 


133, U Nongphira, No, 113, Iaiong 1911, p. 148, 

Ki lamihruhsa kiwei kiwei ki sakhi kum u Dohory Rop- 
may, u Kisor Swett, bad kiwei, hynrei ka nia ka jong ki Khasi 
nylla ka khlaio, bad u Nongbisbar u la pyllait noh ia baroh ki 
nongshahmudui. Ki ong ba u paid Kristan u da tufd da ki phew 
sha iing sbari namar ba ki da kwah eh ban shah kem bad shah 
pynshitom u Sib Charan Roy, uba u Robert Evans ki Kristan u 
la sin u “archenemy" jong ka niam jong ki. Tang shtt tip ba rem 
ka case ki Kristan ki khlem da mid iaid shuh na ki surok bah • 
ki la ia poi sha la iing la iing da kaba phrung na ki lynti khim bad 
kyrpong iing ki briew. Ki Kristan ki la appeal ia ka case sha a 
Deputy Commissioner. U Deputy Commissioner u pynmih 
tang ka hukum ba baroh ki briew ki dei ban pyndonkam noh 
da ka lynti Municipal kaba la shna narud ka jingtep Kristan tad 
ba ka lynti rim kan sah noh hapoh ka lum-jingtep. 1,4 

I Bah Red bad kiwei ki la ia appeal pyrshah ka rai u Deputy 
Commissioner ba u Commissioner, Surma Valley and Hills Dis- 
trict hynrei u la kyntait ia ka ha ka 2 tarik u October 1915. Ki 
la ia appeal sa sha u Chief Commissioner of Assam ha ka 29 
tarik u February 1916, hynrei ka Office u Chief Commisioner 
da ka Order, Political Department, Shillong the 13th April 1916 
ka la kyntait namar hana ba la ioh ia ka ynda haduh ka 13 tarik 
u March 1915 bad namar kata ka appeal ka la palat 3 bnai naduh 
katei ka rai haneng. (Sngewmat ki set bad pynslem khnang ha 
Office ki bor Sorkar). Ia ki Petition ba ki phah ki paidbah sha 
ka Government of India ha ka snem 1917 ruh, u Chief Commis- 
sioner u la shu set ju bor khlem phah (“transmission to the Go- 
vernment of India has been withheld by the Chief Commis- 
sioner”- Assam Sectt., Political Dept. Memo. No. 5787P, Shillong, 
the 20th July 1917). Bad ki Kristan da ka jingiashah ka Sorkar 
Phareng ki la ioh pyndonkam laitluid ia ka Jingtep Jaiaw haduh 
kine ki sngi. 


134. a) Criminal Case No. 95 of 1915. in the Court of the Senior E.A.C. 
Shillong Dist. 

(b) Appeal Case No. 8 of 1915, 



IX. I BAH RED BAD KA SKUL SENG KHASI 

“La ia kren shaphang ban pynlong skul ha Seng haduh 
4th ne 5th Class kat kum ka G. H. School Standard.” 
(J. P. K. Seng Kbasi -27-12-20.) 

“La shah ia i Babu R. M. Roy ba in pynlong ka jing- 
hikai pule kot ia ki khynnah Khasi mynstep ha iing Seng 
Khasi. Ia ka sngi ban sdang yn sapvntip shau Sekretari. 
Baroh ki parariew seng kin sngewbha ban phah ki khynnah 
ha iing baroh” 1 ** 

Shaphang ka skul Seng Khasi i Bah Red i thoh kumne ha- 
rum, ka jingthoh kaba pyni ia ka mynsiem ba iaineh ha i kaba 
la ai bor ba in iai ialeh ban pynim ia ka skul, pyrshah ki jingeh 
bad ki jingpynwit kiba la palat liam: 

“Ki Khasi Synteng dei ki trai kane ka Ri bad naduh ka 
20th nai Jymmang i92l, ki la thaw ka Skul ha iing Seng 
Khasi khnang ban hikai pule kot ia ki khynnah Khasi 
baroh 

Kane ka skul Seng Khasi ka don ki Nonghikai kiba la 
kham nang ban hikai bad ka pynpule la ki kot Khasi kiba la 
tboh da ki Rangbah kane ka Ri jong ngi hi. Ka hikai ban 
ieit bad burom ia la ki long shuwa man shuwa jong ngi, ban 
sumar bad tyngkai la ka Riti niam la jong ban tip la i kur i 
kha ban don ia ka tip briew tip Blei bad ban im hok iaid 
hok katba dang im ha kane ka pyrthei. Ban long kiba 
sngewrit bad ban don ki akor ba bha ha kiei kiei baroh. 

Ka dei tang ka skul kein kaba lah ban ialam bad 

hikai ia ki briew sha ki kara babha bad ba kordor tam.” 13 ® 

Haka snem 1924, “Ki skul kiba hapoh ki Mission bad kiba 
iarap da kaSorkar da ka Grant-in-aid. Kine ki don kuroba lai- 
spah ne” hynrei ia ka Seng Khasi tang shi peisa ruh ka Sorkar 
kam lah ban ai. Ha ka snem 1925 i Bah Red i la shon ka 
“appeal” ba i phah kylleng ka Ri, bad shabar Ri Khasi ban kyr- 
pad ia kiba lah ban ia bei tyngka lem na ka bynta ka skul. U 
Lala Lajpat Rai u la wan poi sha Shillong ha u bnai April, bad 
u la ia kynduh ia ki ’riewseng. Haba u la iohsngew shaphang 
ka jinglehshiliang jong ka Sorkar Phareng u la ai jingiarap Rs.50/-. 


135. Seng Khasi J. P. K. - 11.5.1921. 

m. Ki Kbubor ka “Skul Seng Khasi”, No. 1 , Nai Lber 1925, p. 1 

Shu kumne, da kaba shu ia kyrshan ki para ’riewseng, ki ‘rieW- 
pawkhmat bad ki Seng-bar-ri kiba ia sngew Jem, ka skul ka la 
iaid. Ka Adamjali Sevak Sangh na Delhi ka la ai grant Rs.5/- 
shi bnai haduh kumba shiphew snem haduh ka snem 1949. I 
Bah Red i la thoh: 

“Nga laioh jingiarap na u A. V. Thakkaru ba la long 
u Stcretary jong ka Bharatiya Adimjati Sevak Sangh, King- 
sway, Delhi. U la ai Rs.5/- man u bnai ia ka Skul Seng 
Khasi. U la wan ban khmih ia ka Skul Seng Khasi ha 
Mawkhar. 

Da kane ka jingiarap nga la lah ban leh bha ia ki 
khynnah kiba duk ha skul ban ai Mawthoh ai sleit ia ki. 
Nga la lah ruh ban ai ei ia ki kot pule ha ki khynnah ba 
duk.’* 187 


Naduh ka snem 1841, ki Welsh Missionary ki la ioh bat 
kynti ia ki kam pyniaid skul, bad ki la pyndonkam ia kane ka 
kabu ban pynlong ia ki skul ki jaka hikai kot niam Kristan. 
Kumba kren u John Roberts na Nongsawlia ha Oswestry ha 
u bnai September 1 896 : 

•‘Ki riew-khlem-blei (heathens) kim don jingsngewthuh 

ia u blei-ba-im bad uba sngap ia ki man ka por Mynta 

ngi don ka 1st Reader, bad ka lynnong kaba nyngkong ka 
hikai ia u khynnah ba u long uba pop, namar kumba phi 
tip, ki kmie ki kpa ki hikai da pyrshah (ia rkhie). Kane ka 
dei ka bynta jong kata ka lynnong: ‘Nga long uba pop, 

phi ruh phi long uba pop baroh long kiba pop* Ngi 

khlem pynpher ia ki skul pohia bad ki skul Rebibar Ngi 

pynlong skul Robibar ym dei tang shi sngi, hynrei ha ki 
hynniew sngi ka taiew.” 188 

Katei ka jingpynlong skul ialap niam ia ki skul ha Ri 
Khasi ka neh da ki phew snem Ym dei tang katta, sa ka leh 
shiliang khmat: 

“Kine ha rum ki long ki khmat ki jingduna bakhraw kiba 
ngi kaew ma ngi. — (i) Bam don Boarding Skul ha ri Khasi. 
(2) Ia ki tyngka bai bam Normal jong ki Sorkar la ai tang 
ia ki Kristan Methodist (3) Ba bun na ki nonghikai skul 
nongkyndong kiba ym nang tang jingkhein, hynrei kiba nang 
tang ban hikai ia ki kotniam ne pynspel dkhot kot-bah, Kot 

137. Roy, R.M. — Ka shithi tha ka Seng Khasi - 1.1.1961. 

138. op. cit. (17). 

Tikir etc., (4) Ba ki jinghikai bad ki kudb rub ki kham hikai 
niam eh.” “Ia ki nonghikai bam long Kristan ruh ym ju 
ai hikai.” 


“Ym don kawei ruh ka skul kaba seog bad kyrshan da 
ki Kbasi kaba da niew da ki Sorkar pyniaid skul.”?1® 


Kane harum ka jingkynthoh jong u G. A. Small, uba long 
Director of Public Instruction, Assam mynshuwa: 

“In the quinquenial review of the progress of Education 
in Assam during 1932-37 Mr. G. A. Small, Director of Pu- 
blic Instruction, Assam observes: — 


‘ It must be recognised that the Mission have inte- 

rested themselves in Education solely with the object of 
Christianising the Children. 


The Government of the past have definitely neglec- 
ted the Hill areas and it is only recently that they recognised 
at all their responsibility in the matter. At present the 
general policy is for Government to take over the responsi- 
bility for education from the Mission as early as possible ’ 


So Mr. Small submitted proposals for withdrawing the 
grant of Rs.20,000/- given to the Welsh Calvanistic Mission 
and utilising the money in opening Government Primary 
Schools in the British Portion of the Khasi and Jaintia 
Hills ” 141 

Ki Inspector kim recommend sha kiba halor ban recognise 
ia ka Skul Seng Khasi kum ka Primary School tang namar ba i 
Bah Red im treh ban pyndonkam ia ki kot niam Kristan. Ha ka 
snem 1940 i la shon kawei ka Circular kaba i la pynphriang 
kyllengkaRi Khasi bad shabar ri. Kawei na kine ki Circular 
ka la leit poi ha ka kti u Mahatma Gandhi. U Mahatma Gandhi 
u la pynmih kane ka jingkynthoh ha ka kot khubor jong u ka 
“Hariian.” 


139. U Khasi Mynta, No. 92, Jylliew 1904, p. 3. 

140. U Lurshai, Vol. XXIV, Nos. 7 & 8, July and August 1924, p. 3 

141. Amrita Bazar Patrika, April 29, 1938. 

CLEAR INJUSTICE. 

The Secretary of the Seng Khasi Free Morning School, 
Mawkhar, Shillong has sent a circular letter to those who 
are concerned in matters educational and has forwarded me 
also with a copy. I extract the following from it. 

‘The British Government gave education grants to the 
Christian missionaries for spreading education among the 
people of the Khasi and Jaintia Hills District. The missiona- 
narics printed text-books for schools according to their 
liking and choice, viz: History of Jesus, Abraham, Isaac, 
Jacob and so on and so forth. They translated the Bible 
into Khasi language and made it a text-book for schools. 
You will find the inspecting staff of the schools of this Dis- 
trict consist entirely of Chiistians. Fortunately for the 
Khasis, some pure Khasi gentlemen of hallowed memory 
took tbe initiative of providing national education for the 
Khasi children and started the Seng Khasi Free Morning 
School as early as 1921, with a view to preserving Khasi na- 
tional culture. They wrote books containing ideas and ideals 
of ancient Khasi culture and religion. Ever since its starting 
the school has been doing its humble service in the line of 
education. It is a free school and entertains children of all 
poorer classes. The Deputy Inspector of Schools, Khasi and 
Jaintia Hills, desired us to follow the curriculum prescribed 
by his department. I agreed to accept the curriculum pro- 
vided that those books written or compiled by the missiona- 
ries should not be included in the curriculum of the Seng 
Khasi School. The Deputy Inspector of Schools did not 
recommend this School for a grant from the Government on 
the plea that the curriculum was not followed in the school. 
The books written by the late Babu Jeebon Roy, Extra Assis- 
tant Commissioner, late Radhon Singh Berry and U Sib 
Charan Roy are being taught in the Seng Khasi School. It 
is a matter of great regret that the Deputy Inspector of 
Schools compels this school to teach missionary books and 
frustrate the very object with which it was established.’ 

If what is stated here is true, it enforces the argument 
often advanced by me that Christian missionary effort has 
been favoured by the ruling power. But I advertise the 
circular not for the sake of emphasising my argument. I do 
so in order to ventilate the grei vance of the Secretary of the 
school. Surely he has every right to object to teaching 
proselytising literature prepared by the missionaries. It 
should be remembered that the School has been in receipt of 
a grant from the Government. It is not clear why the ques- 

tion of the missionary books has now cropped op. It is 
hoped that the school will not be deprived of the grant 
because of the Secretary’s very reasonable objection.” 1 4 * 

I Bah Red i la thoh: 

“Nga la ioh ka Recurring grant na ka Govt, tang 
Rs. 20 /- na ka bynta ka Skul Seng Khasi man la u bnai na 
ka bynta ka jingthoh ka “Harijan” ha ka 9th March 
1940,”M» 


Imat ka Goverment ka la pynjaw grant tang ban shu da 
rapjot ia ka jingnoh shiliang bad ieit thep mynsiem jong ka ia ki 
missionary, ba ka la paw shabar ri Khasi. 

Ki snem ki iaid bad ki skul ki dang bun dang bun. Na ka 
Rs. 50/— shi bnai ba ka snem 1854 ka grant Sorkar sha ki skul 
Kristan ka poi sha ki phew h:\jar shi snem, nalor ki peisa ba ki ioh 
wan rah na shabar ri, ban kyrshan ia ki ban pynshai ia ki 
“riewdum”, bad ban pyllait ia ki na ka “niam duwai ksuid lyngba 
ka pylleng bad u syiar.” 

Ki skul Mission ki pynlong compulsory ia ka pule Baibl. 
Ka Miss H. M. Jones, ka Headmistress jong ka Welsh Mission 
High School, ka da ban jur ba: 

‘‘lymda pynshong nongrim ia ka jingpule kot ha ki nuksa ba- 

khuid jong ka Niam, u soli u bamih un ym long u bashong- 

dor.” 144 

Ki da pynshongdor ia kita ki nuksa bakhuid jong ka Niam 
Kristan da kaba mang kyrpang nalor kiwei kiwei ki prize ka 
“Special Scripture Prize”. 

Ka skul Seng Khasi te ka bapli ka shu sab hi tang kum ka 
Primary School. Bun na ngi ngi Ieit ban nang pule AB bad ban 
spel Sneng Tymmen, nangto ngim banse ban Ieit pule pat sha ki 
skul Kristan bad ban ia spel Baibl. Katba kiwei ki skul ki ia ioh 
jingiarap buk buk na ka Sorkar lang bad ki bai-bam Sorkar bad 
Municipal, ka skul Seng Khasi pat ka shu im swai im tlot tang da 
i grant Rs. 20/ — na ka Sorkar tad haduh ka por ba ka Ri India 
ka la laitluid na ka synshar Phareng. 


142. Harijan, 9th March 1940. 

143. Roy, R.M.— op. cit. (135). 

144. U Lurshai, Supplement, Dec. 1934. 

Ka jinglaitluid ka Ri India ka la long ka jingkyrkhu kaba 
khraw ia ka skul Seng Khasi. Ka la ioh ban hikai kat kum ka 
jingkwah bad jingangnud i Bah Red bad ha ka dur ba iahap bad 
ka jingthmu jong ka Seng Khasi. Ki nongthoh kot kiba dang bat 
la ka niam tynrai ki la ioh ban pynrung ia ki kot jong ki kum ki 
Text-book. Ha ka snem 1955 i Bah Red da ka raynsiem kaba 
dap da ka jinghun i la aiti noh ia ka kam skul ha i Kong Sitimon 
Sawian. Ka skul ka la nang kiew irat. Ha ka snem 1958 ka la 
long M.E. School, ha ka snem 1964 ka la long High School, ha ka 
snem 1967 ka la long Higher Secondary School, bad ha ka snem 
1973 ka la lah ban sdang sa ka College ha Mawkhar. 

Na ka bynta ki khynnah skul i Bah Red i la thoh kane 
Ka Sneng Tymmen Khasi 

1. Phi tang khie thiah mynstep, 

Ka duwai U Blei wat pep; 

U Nongthaw U Nongbuh ia ngi; 

Nguh ngon ha U sha mih sngi. 

2. Mynmiet shuwa ban thiah jar, 

Duwai ha ka mynsieni jar jar; 

Ha U B1 i Nongthaw U Nongsutnar, 

Nongda Nongpyllait na ki jynjar. 

3. Duwai kyrpad jingkyrkhu U Blei, 

Ha U ba dap jingkyrkhu l’synei 
Mynmie f mynsngi duwai wat pep, 

Suk shitom dem duwai miet step. 

4. Pan map ki jingsniew ba la leh, 

Ha ki kam ki ktien ba kum leh; 

Jingshisha long ka jingsuk ki briew, 

Ha ka jingshisha ba khlem jingsniew. 

5. Hok kaba tarn ha khmat U Blei, 

Ka hok kaba tarn ha ka pyrthei, 

Suk tarn uba hok ha ka mynsiem, 

Suk tarn uba khuid ha ka iingim. 

6. U Blei Nongthaw U Nongai baroh; 

Tang ha u kein ngin duwai iaroh; 

Uba isynei ia ngi kyrhai katne, 

Ha u Nongthaw jong ngi aiti lalade. 

Kane pat ka poem ba i thoh na ka bynta ki khynnah skul, 
shuwa ba in aiti noh ia ka kam skul ha I Kong Sitimon Sawian; 

JINGMINOT 

1. Da ka jingminot haba mut ngi poi, 

Ha ka jingminot ki kam baroh ki roi; 
Khlem da leh shitom ei ei kam lah long. 
Da minot pule kot uba stad phin long. 

2. Ka jingalhia ka jingbieit ia u briew 

Ka ialam barobor sha ki kam ba sniew; 
Uba jaipdeh u long duk long shitom, 

Uba smat tipsngi u ioh Nam ioh Burom. 

3. Long ba jemnud ba jai jai mynsiem, 

Wat long ba khong khong ha ka mynsiem; 
Long ba donakor ha ki kam baroh, 

Baroh ki briew ia phi kin dem iaroh. 

4. Kine ki jingsneng ki don ha ngi ki Khasi, 
Ba ngi dei ban kynmaw man ka sngi; 

Ka Hok kaba tarn na kiei kiei baroh, 
Haduh ba kut ruh ka jop syndon noh. 



X. KA JINGPYNWAI. 


I Bah Red i la thoh bun ki Jingrwai ba rwai ha Seng Khasi. 
Ki jingrah jingmut jong kine ki jingrwai ki da iahap bad ki jing- 
thmu jong ka Seng naduh ki ktien haduh ki sur — Khasi pakka, 
Khasi nylla. I ia thoh ruh kawei ka drama, “Ka Damayanti bad 
u Nol”. I la lum bad la thoh ia “Ki Jingrwai ki Khynnah Skul, 
Seng Khasi”. Ynda i la noh ka met i la pynmih sa iwei i kot, 
“U Khasi Hyndai”. Ine i kot i bam da bun sla, hynrei ha ine i 
kot i Bah Red i la ktah ia ki tynrai ka Niam Khasi, ki riti bad 
dustur synshar Khasi, ki jingsneng Khasi bad i la lum ruh katto 
katne ki khana shaphang ki shnong, ki jaka bad ki riewhyndai 
ba paw nam ha ka ri. 

1 Bah Red i la im slem bha. I la retire na ka kam Sorkar 
ha ka snem 1920 bad i la khlad noh ha ka 12 tarik u Rymphang 
1962. Ha ki kam sain hima i la don ryngkat bad u Chandra 
Singh, u Kpa jong i; bad da ka jingleh shitom jong ki haduh ban 
da syrtok wat la u Chandra Singh u khlem da ioh long syiem ruh, 
hynrei ka nia jong ki ka la ieng. Da kaba i ujor pyrshah ia ka 
rukom jied syiem ia u Syiem Joinmanik, ka Sorkar Phareng ka la 
shynrain shibun bad kam uud leh raon shuh ha ki kam kiba iadei 
bad ki Hima Khasi. Ki jong i Bah Red ki long tang kum ki 
dkhiew ha ka kjat u Ramhah, hynrei ki la lah ban khang ia ka 
jingthom pynkhein jutang ki Phareng. 

Lyngba ka Seng Khasi, i Bah Red i la kren bad i Ia thoh ban 
kyntu bad kyrsiew ia la ki kur ki kha, ban pjnneh ia la ka niam 
ka riti. Na ka skul Seng Khasi mynta ki la mih ki khynnah kiba 
ioh ka jingtipjingnang, ka jingnangjingstad, ka jingpeiphang bad 
ka jingshemphang, lyngba bad halor ki jingseng bad ki nongrim 
u longshuwa manshuwa ka jaidbynriew Khasi. 

Ki Phareng lyngba ki atur jong ki, ki Missionary, ki la pyr- 
shang ban khlong ban khlieng ia ka jabieng pyrkhat u Khasi bad 
ban thynnian pat da ki pyrkhat khyllah, pyrkhat khongpong. 
Mynta ki patepg jong kito kiba la kylla niangkohnguh jong ki 
mynder shi por ki shem ialade ba ki per ha shiteng; ki la kyndit 
bynriew bad ki la sngtwthuh ba lada ym la don ki Riew Rangbah 
kum ki jong i Bah Red bad kiwei kiwei ki Rangbah Seng Khasi 
ka “culture”, ka khrawpyrkhat bad ka jinglongkyrpang ka jaid- 
bynriew Khasi yn ym don ba tip shuh. 

U lyoh ka jingshahaiksuid ha u sepngi u mihngi u la jan kah 
lut ia ka Jingshai ka Ri Khasi. Bun bun kiba dang leit rieh bad 

la ki kam sang, ki kam kliim mynsiem, ki kam sngewhangan ei 
bad kam sngewmeng shapoh ka pyrthei dum ki myndcr shisngi, 
hynrei u lyoh u la kynriah sharud bad ki kjat sngi ka jingshai ki 
la thaba biang ha sahit bneng. Ka myns’em iai neh, iai ieng- 
skhem ha la ka niam bad ha ia ki riti bad ki dustur kumba la 
seng bad la buh u longshuwa manshuwa da ki jong i Bah Red ka 
la wan iam ka jingkyrkhu jong U Blei, Trai Kynrad, U Nongthaw 
U Nongbuh, U Nongsambynta Nongbuhbynta, Uba lah Uba iai, 
U Blei Najrong Natbian, U Blei Shihajar Nguh, ha Uba ngi ngeit 
skhem mangi ki Khasi ha la ka Niam Tynrai, ban dang sah ka 
jaidbynriew Khasi bad ba kan dang san irat akher ka sngi. 

KA SNENG KHASI 

Mynta ia Ri Khasi la kyrsiew 
La kyntu ia la ka Ri ban kyntiew, 

Mynta kein ka por ban thaw 
Ia la Ri to ieng ha ban da paw, 

Ka phaih ka kad kynriah war 
Ka pihuin bishni da niad war, 

Na ium ha them ryntih pyllun 
Ka Ri Khasi kan suk ia hun. 

Hangno mynta ia shaniali mangi 
Khadei ha li li du ia imsngi. 

Shu bylla kitnong khlem kynshew 
Mynta pynthaba tang kum ki prew. 

Ia rukom banm la lyndet bak 
Ia niam barinv la syngit khak, 

Ki khun ka Ri ki leh thawnang 
Ka Ri ngi sah ha ka jnang. 

Bun la mih ki Riwstad 
Tang khyndiat ruh ym pyngad, 

La pyrta la kyang shu iapthai 
Nadong hadong shu kylla iapstai. 

Ki Riw nongwei ki pah ki phon 
Kliaw ia ngi ki ban ki shon, 

Ki kynshi kyniiw Thawlang Iawbei 
Ki kynnoh artad ki Riw-khlem-Bleu 

Ki jingsneng Khasi kiba kordor 
Ha ngi mynta ngim khein kor, 

Ngi niew ia ki kum ki kai 
Naba ki nongwei kim khein sbai. 

La Riwlymmen shisha duna mynta 
La akor Khasi la wir sakma, 

Wat lyndet ho ! ia la jingshisha 
Ba akor Khasi long kum, siar nylla. 

Iajingstad shaphrang ngin ia wad 
Na mihngi scpngi ngin ia twad 
Ki niam rukom hok kin neh 
Da kita ia la Ri ngin tbeh. 

Tylli kawei ha la Seng Khasi 
Ko khun ka Ri ia ka to imsngi, 

Ka Ri Khasi kan sah ka nam, 

U Blei Kynrad un kyrkhu, kynpham. 

(Rash Mohon Roy). 


Khmih bha: Lchse ngin ym lab iohi shuh 1a ka rukom leit on thang 
kumba Ich haba leit thang ia ka met 1 Bah Red. Ka ia syriem bad ka 
rukom hyndai haba ki thant» ki ring ia kiba la iap tymmen bha. Ia 
ka metki rah ha ka Kronp Palong, ki da put sharati, ki da siat bombula 
bad ki da bet pisa baroh slii lynter lynti, naduh iing iong i ha Umsoh- 
sun shaduh lum jingthaiv k ha Jaiaw. 


:Or 

